\NormalFont\ShortTitle{2 Tesaloniceni}

{\MT 2 Tesaloniceni



\par }\ChapOne{1}{\PP \VerseOne{1}Pavel și Silvan și Timotei, bisericii tesalonicenilor în Dumnezeu, Tatăl nostru, și în Domnul Isus Cristos:

\VS{2}Har vouă și pace de la Dumnezeu, Tatăl nostru, și de la Domnul Isus Cristos.

\VS{3}Suntem datori să mulțumim lui Dumnezeu totdeauna pentru voi, fraților, așa cum se cuvine, deoarece credința voastră crește peste măsură și dragostea creștină a fiecăruia dintre voi toți, pentru ceilalți, abundă;

\VS{4}Așa că noi înșine ne lăudăm cu voi în bisericile lui Dumnezeu, pentru răbdarea voastră și credința în toate persecuțiile și necazurile voastre pe care le îndurați;

\VS{5}O dovadă vizibilă a dreptei judecăți a lui Dumnezeu, că sunteți socotiți demni de împărăția lui Dumnezeu, pentru care și suferiți,

\VS{6}Văzând că este un lucru drept la Dumnezeu să răsplătească cu necaz celor ce vă tulbură;

\VS{7}Și vouă, care sunteți tulburați, odihnă cu noi, când Domnul Isus va fi revelat din cer cu îngerii săi puternici,

\VS{8}În flacăra focului, răzbunându-se pe cei ce nu cunosc pe Dumnezeu și nu ascultă de evanghelia Domnului nostru Isus Cristos;

\VS{9}Care vor fi pedepsiți cu nimicirea veșnică de la fața Domnului și de la gloria tăriei sale;

\VS{10}Când va veni să fie glorificat în sfinții săi și să fie admirat în acea zi, de toți cei ce cred, pentru că mărturia noastră printre voi a fost crezută.

\VS{11}De aceea ne și rugăm totdeauna pentru voi, ca Dumnezeul nostru să vă socotească demni de această chemare și să împlinească toată plăcerea bunătății sale și lucrarea credinței cu putere,

\VS{12}Astfel încât numele Domnului nostru Isus Cristos să fie glorificat în voi și voi în el, conform harului Dumnezeului nostru și al Domnului Isus Cristos.




\par }\Chap{2}{\PP \VerseOne{1}Și vă implorăm, fraților, referitor la venirea Domnului nostru Isus Cristos și adunarea noastră la el,

\VS{2}Ca voi să nu vă lăsați repede clătinați în minte, nici tulburați, nici prin duh, nici prin cuvânt, nici prin epistolă ca de la noi, de parcă ziua lui Cristos este aici.

\VS{3}Nimeni să nu vă înșele în niciun fel, pentru că ziua aceea nu va veni înainte să vină o apostazie și să fie revelat omul păcatului, fiul pieirii,

\VS{4}Care se opune și se înalță pe sine însuși peste tot ce este numit Dumnezeu sau lucru ce este demn de închinare; așa că el, ca Dumnezeu, șade în templul lui Dumnezeu, arătându-se pe sine însuși că este Dumnezeu.

\VS{5}Nu vă amintiți că, atunci când încă eram cu voi, v-am spus acestea?

\VS{6}Și acum știți ce îl oprește ca el să fie revelat la timpul său.

\VS{7}Fiindcă misterul nelegiuirii lucrează deja, numai că cel ce îl oprește acum îl va opri până când va fi luat din cale.

\VS{8}Și atunci va fi revelat cel nelegiuit, pe care Domnul îl va mistui cu duhul gurii sale și îl va nimici cu strălucirea venirii sale,

\VS{9}Cel nelegiuit, a cărui venire este după lucrarea lui Satan, cu toată puterea și semnele și minunile mincinoase,

\VS{10}Și cu toată înșelătoria nedreptății în cei ce pier, pentru că nu au primit dragostea adevărului, ca să fie salvați.

\VS{11}Și din această cauză Dumnezeu le va trimite o puternică amăgire, ca ei să creadă o minciună,

\VS{12}Ca să fie damnați toți cei ce nu au crezut adevărul ci și-au găsit plăcerea în nedreptate.

\VS{13}Dar noi suntem datori să aducem totdeauna mulțumiri lui Dumnezeu pentru voi, frați iubiți de Domnul, pentru că Dumnezeu v-a ales de la început pentru salvare prin sfințirea Duhului și credința adevărului,

\VS{14}La care v-a chemat prin evanghelia noastră, pentru obținerea gloriei Domnului nostru, Isus Cristos.

\VS{15}De aceea, fraților, stați neclintiți și țineți tradițiile pe care le-ați învățat, fie prin cuvânt, fie prin epistola noastră.

\VS{16}Iar însuși Domnul nostru Isus Cristos și Dumnezeu, adică Tatăl nostru, care ne-a iubit și ne-a dat mângâiere veșnică și bună speranță prin har,

\VS{17}Să vă mângâie inimile și să vă întărească în fiecare cuvânt bun și lucrare.




\par }\Chap{3}{\PP \VerseOne{1}În final, fraților, rugați-vă pentru noi, pentru ca al Domnului cuvânt să curgă liber și să fie glorificat, așa cum și este cu voi,

\VS{2}Și ca să fim scăpați de oamenii iraționali și stricați, fiindcă nu toți au credință.

\VS{3}Dar credincios este Domnul, care vă va întări și vă va păzi de rău.

\VS{4}Și avem încredere în Domnul în ce vă privește, că deopotrivă faceți și veți face cele ce vă poruncim.

\VS{5}Iar Domnul să vă îndrepte inimile la dragostea lui Dumnezeu și la așteptarea răbdătoare a lui Cristos.

\VS{6}Și vă poruncim, fraților, în numele Domnului nostru Isus Cristos, să vă îndepărtați de fiecare frate care umblă în neorânduială și nu după tradiția pe care a primit-o de la noi.

\VS{7}Fiindcă voi înșivă știți cum ar trebui să ne urmați, pentru că nu ne-am comportat în neorânduială printre voi,

\VS{8}Nici nu am mâncat pâinea cuiva în zadar, ci am lucrat cu osteneală și durere noapte și zi, ca să nu fim împovărători niciunuia dintre voi,

\VS{9}Nu pentru că nu avem putere, ci ca să ne facem un exemplu vouă, pentru a ne urma.

\VS{10}Căci și în timp ce eram cu voi, aceasta vă porunceam, că, dacă cineva refuză să lucreze, nici să nu mănânce.

\VS{11}Fiindcă auzim că unii umblă în neorânduială între voi, fără să lucreze deloc, ci sunt băgăreți.

\VS{12}Iar celor ce sunt astfel le poruncim și îi îndemnăm prin Domnul nostru, Isus Cristos, să lucreze în liniște și să își mănânce propria pâine.

\VS{13}Dar voi, fraților, să nu obosiți în facerea binelui.

\VS{14}Iar dacă vreunul nu ascultă de cuvântul nostru, prin această epistolă, pe acela însemnați-l și nu vă însoțiți cu el, ca să fie rușinat.

\VS{15}Însă nu îl socotiți ca dușman, ci avertizați-l ca pe un frate.

\VS{16}Și însuși Domnul păcii să vă dea pace întotdeauna în orice fel. Domnul fie cu voi toți.

\VS{17}Salutarea este a lui Pavel, cu propria mea mână, acesta este semnul în fiecare epistolă: așa scriu.

\VS{18}Harul Domnului nostru, Isus Cristos, fie cu voi toți. Amin.


\par }