\NormalFont\ShortTitle{Psalmii}

{\MT Psalmii



\par }\PsalmChap{1}{\PP \VerseOne{1}Binecuvântat este omul care nu umblă în sfatul celor neevlavioși, nici nu stă în calea păcătoșilor, nici nu șade în scaunul batjocoritorilor.

\VS{2}Ci desfătarea lui este în legea DOMNULUI; și zi și noapte meditează în legea lui.

\VS{3}Și va fi ca un pom sădit lângă râurile de apă, care își dă rodul la timpul său; frunza sa de asemenea nu se va veșteji; și tot ce face va prospera.

\VS{4}Nu tot așa sunt cei neevlavioși; ci ei sunt ca pleava pe care o spulberă vântul.

\VS{5}De aceea cei neevlavioși nu vor rămâne în picioare la judecată, nici păcătoșii în adunarea celor drepți.

\VS{6}Fiindcă DOMNUL cunoaște calea celor drepți; dar calea celor neevlavioși va pieri.




\par }\PsalmChap{2}{\PP \VerseOne{1}Pentru ce se înfurie păgânii și își închipuie popoarele deșertăciune?

\VS{2}Împărații pământului se ridică și conducătorii țin sfat împreună împotriva DOMNULUI și împotriva unsului său, spunând:

\VS{3}Să le rupem în bucăți legăturile și să le aruncăm funiile de la noi.

\VS{4}Cel ce șade în ceruri va râde; Domnul îi va lua în derâdere.

\VS{5}Apoi le va vorbi în furia lui și îi va chinui în aprinderea sa.

\VS{6}Totuși, eu mi-am înălțat pe împăratul peste muntele meu sfânt al Sionului.

\VS{7}Voi vesti hotărârea, DOMNUL mi-a spus: Tu ești Fiul meu; astăzi te-am născut.

\VS{8}Cere-mi și îți voi da păgânii drept moștenire și cele mai îndepărtate margini ale pământului drept stăpânire.

\VS{9}Tu îi vei zdrobi cu un toiag de fier și îi vei sparge în bucăți ca pe vasul unui olar.

\VS{10}De aceea fiți înțelepți împăraților; instruiți-vă voi judecători ai pământului.

\VS{11}Serviți DOMNULUI cu teamă și bucurați-vă tremurând.

\VS{12}Sărutați pe Fiul ca să nu se mânie și să pieriți pe cale, când furia lui abia s-a aprins. Binecuvântați sunt toți cei ce își pun încrederea în el.




\par }\PsalmChap{3}{\PP \par }
{\SH Un Psalm al lui David, când a fugit de Absalom, fiul său.
\VerseOne{1}DOAMNE, cât s-au înmulțit cei ce mă tulbură! Mulți sunt cei ce se ridică împotriva mea.

\VS{2}Mulți spun despre sufletul meu: Nu este ajutor pentru el la Dumnezeu. Selah.

\VS{3}Dar tu, DOAMNE, ești un scut pentru mine; gloria mea și cel ce îmi înalță capul.

\VS{4}Cu vocea mea am strigat către DOMNUL și el m-a auzit din muntele său sfânt. Selah.

\VS{5}M-am culcat și am dormit; m-am trezit, căci DOMNUL m-a susținut.

\VS{6}Nu mă voi teme de zecile de mii de oameni, care s-au desfășurat împotriva mea de jur împrejur.

\VS{7}Ridică-te, DOAMNE, salvează-mă Dumnezeul meu, căci ai lovit pe toți dușmanii mei peste obraz, ai zdrobit dinții celor neevlavioși.

\VS{8}A DOMNULUI este salvarea; binecuvântarea ta este peste poporul tău. Selah.

\par }


\PsalmChap{4}{\PP \par }
{\SH Mai marelui muzician pe instrument cu coarde, un psalm al lui David.
\VerseOne{1}Ascultă-mă când strig, Dumnezeul dreptății mele; din strâmtorare m-ai lărgit; ai milă de mine și ascultă-mi rugăciunea.

\VS{2}Voi, fii ai oamenilor, până când veți întoarce gloria mea în rușine? Până când veți iubi deșertăciunea și veți căuta minciuna? Selah.

\VS{3}Dar să știți că DOMNUL a pus deoparte pentru el pe cel evlavios; DOMNUL va auzi când voi striga către el.

\VS{4}Cutremurați-vă în uimire și nu păcătuiți; cugetați în inima voastră pe patul vostru și tăceți. Selah.

\VS{5}Oferiți sacrificiile dreptății și puneți-vă încrederea în DOMNUL.

\VS{6}Sunt mulți cei care spun: Cine ne va arăta bunătate? DOAMNE, înalță peste noi lumina înfățișării tale.

\VS{7}Tu ai pus veselie în inima mea, mai mult decât atunci când grânele lor și vinul lor le-au sporit.

\VS{8}Deopotrivă mă voi culca în pace și voi dormi, fiindcă tu, DOAMNE, numai tu mă faci să locuiesc în siguranță.

\par }


\PsalmChap{5}{\PP \par }
{\SH Mai marelui muzician pe instrumente de suflat, un psalm al lui David.
\VerseOne{1}Deschide urechea la cuvintele mele, DOAMNE, ia aminte la meditația mea.

\VS{2}Dă ascultare vocii strigătului meu, Împăratul meu și Dumnezeul meu, fiindcă ție mă voi ruga.

\VS{3}Dimineața îmi vei auzi vocea, DOAMNE; dimineața îmi voi îndrepta rugăciunea spre tine și voi privi în sus.

\VS{4}Căci tu nu ești un Dumnezeu care are plăcere în stricăciune, nici răul nu va locui cu tine.

\VS{5}Nebunii nu vor sta în picioare înaintea ochilor tăi, tu îi urăști pe toți lucrătorii nelegiuirii.

\VS{6}Vei nimici pe cei ce vorbesc minciună; DOMNUL va detesta pe omul sângeros și înșelător.

\VS{7}Dar cât despre mine, eu voi intra în casa ta în mulțimea milei tale și în teama ta mă voi închina spre templul tău sfânt.

\VS{8}Condu-mă, DOAMNE, în dreptatea ta din cauza dușmanilor mei; fă dreaptă calea ta înaintea feței mele.

\VS{9}Căci nu este credincioșie în gura lor; lăuntrul lor este adevărată stricăciune, gâtlejul lor este un mormânt deschis; ei lingușesc cu limba lor.

\VS{10}Nimicește-i, Dumnezeule; lasă-i să cadă prin propriile lor sfaturi; aruncă-i afară în mulțimea fărădelegilor lor, pentru că s-au răzvrătit împotriva ta.

\VS{11}Dar să se bucure toți cei ce își pun încrederea în tine; să strige de bucurie întotdeauna, pentru că îi aperi; de asemenea, să se bucure în tine cei ce iubesc numele tău.

\VS{12}Căci tu, DOAMNE, vei binecuvânta pe cel drept; cu favoare îl vei înconjura ca și cu un scut.

\par }


\PsalmChap{6}{\PP \par }
{\SH Mai marelui muzician, pe instrument cu coarde și lăută, un psalm al lui David.
\VerseOne{1}DOAMNE, nu mă mustra în mânia ta, nici nu mă pedepsi în nemulțumirea ta încinsă.

\VS{2}Ai milă de mine, DOAMNE, pentru că sunt slab; DOAMNE, vindecă-mă, pentru că oasele mele sunt chinuite.

\VS{3}Sufletul meu, de asemenea, este chinuit grozav; dar tu, DOAMNE, până când?

\VS{4}Întoarce-te, DOAMNE, eliberează-mi sufletul; salvează-mă datorită îndurărilor tale.

\VS{5}Căci în moarte nu este amintire despre tine; cine îți va da mulțumiri în mormânt?

\VS{6}Mă obosește geamătul meu; toată noaptea îmi inund patul, îmi ud divanul cu lacrimi.

\VS{7}Ochiul meu este mistuit din cauza mâhnirii, îmbătrânește din cauza tuturor dușmanilor mei.

\VS{8}Plecați de la mine voi toți lucrătorii nelegiuirii, căci DOMNUL a auzit vocea plângerii mele.

\VS{9}DOMNUL a auzit cererea mea; DOMNUL va primi rugăciunea mea.

\VS{10}Toți dușmanii mei să fie rușinați și chinuiți grozav; să se întoarcă și să fie rușinați dintr-o dată.

\par }


\PsalmChap{7}{\PP \par }
{\SH Un poem al lui David, pe care l-a cântat DOMNULUI, referitor la cuvintele lui Cuș beniamitul.
\VerseOne{1}DOAMNE, Dumnezeul meu, în tine îmi pun încrederea, salvează-mă de toți cei ce mă persecută și eliberează-mă,

\VS{2}Ca nu cumva el să îmi sfâșie sufletul ca un leu, rupându-l în bucăți, în timp ce nimeni nu mă scapă.

\VS{3}DOAMNE, Dumnezeul meu, dacă am făcut aceasta, dacă este nelegiuire în mâinile mele,

\VS{4}Dacă am răsplătit cu rău celui ce era în pace cu mine, (da, am eliberat pe cel ce fără motiv este dușmanul meu),

\VS{5}Dușmanul să persecute sufletul meu și să îl ia; da, să calce în picioare viața mea pe pământ și să culce onoarea mea în țărână. Selah.

\VS{6}Ridică-te, DOAMNE, în mânia ta, înalță-te din cauza furiei dușmanilor mei și trezește-te pentru mine la judecata pe care ai poruncit-o.

\VS{7}Astfel te va înconjura adunarea popoarelor; de aceea din cauza lor întoarce-te în înalt.

\VS{8}DOMNUL va judeca popoarele; judecă-mă, DOAMNE, conform dreptății mele și conform integrității mele care este în mine.

\VS{9}Să se sfârșească răutatea celor stricați; dar întemeiază-l pe cel drept, căci Dumnezeul cel drept încearcă inimile și rărunchii.

\VS{10}Apărarea mea vine de la Dumnezeu, care salvează pe cei integri în inimă.

\VS{11}Dumnezeu judecă pe cel drept și pe cel stricat Dumnezeu este mânios în fiecare zi.

\VS{12}Dacă nu se întoarce, își va ascuți sabia; el și-a încordat arcul și l-a pregătit.

\VS{13}A pregătit de asemenea pentru el uneltele morții; își rânduiește săgețile împotriva persecutorilor.

\VS{14}Iată, el este în travaliu pentru nelegiuire și a conceput ticăloșie și a născut falsitate.

\VS{15}A făcut o groapă și a săpat-o; și a căzut în șanțul pe care l-a făcut.

\VS{16}Ticăloșia lui se va întoarce asupra propriului său cap și lucrarea lui violentă se va coborî asupra propriului său creștet.

\VS{17}Voi lăuda pe DOMNUL conform dreptății lui și voi cânta laudă numelui DOMNULUI preaînalt.

\par }


\PsalmChap{8}{\PP \par }
{\SH Mai marelui muzician pe harpă, un psalm al lui David.
\VerseOne{1}DOAMNE, Domnul nostru, cât de măreț este numele tău în tot pământul! Tu care ai pus gloria ta deasupra cerurilor.

\VS{2}Din gura pruncilor și a sugarilor ți-ai rânduit tărie, datorită dușmanilor tăi, ca să amuțești pe dușman și pe răzbunător.

\VS{3}Când privesc cerurile tale, lucrarea degetelor tale, luna și stelele, pe care le-ai rânduit;

\VS{4}Ce este omul, să îți amintești de el, și fiul omului să îl cercetezi?

\VS{5}Fiindcă l-ai făcut cu puțin mai prejos decât îngerii și l-ai încoronat cu glorie și onoare.

\VS{6}L-ai făcut să domnească peste lucrările mâinilor tale; ai pus toate sub picioarele lui;

\VS{7}Toate oile și toți boii, da, și animalele câmpului;

\VS{8}Păsările cerului și peștii mării și orice străbate cărările mărilor.

\VS{9}DOAMNE, Domnul nostru, cât de măreț este numele tău pe tot pământul!

\par }


\PsalmChap{9}{\PP \par }
{\SH Mai marelui muzician, conform melodiei mutlaben, un psalm al lui David.
\VerseOne{1}Te voi lăuda, DOAMNE, cu întreaga mea inimă; voi istorisi toate lucrările tale minunate.

\VS{2}Mă voi veseli și mă voi bucura în tine; voi cânta laudă numelui tău, O, tu, cel Preaînalt.

\VS{3}După ce dușmanii mei vor da înapoi, vor cădea și vor pieri la prezența ta,

\VS{4}Pentru că ai susținut dreptul meu și cauza mea; ai șezut pe tron, judecând drept.

\VS{5}Ai mustrat păgânii, ai nimicit pe cei stricați, le-ai șters numele pentru totdeauna și întotdeauna.

\VS{6}O, dușmanule! Distrugerile s-au sfârșit pentru totdeauna; ai distrus cetăți și amintirea lor a pierit cu ele.

\VS{7}Dar DOMNUL va dăinui pentru totdeauna; și-a pregătit tronul său pentru judecată.

\VS{8}Și va judeca lumea în dreptate, în integritate va administra judecată popoarelor.

\VS{9}DOMNUL va fi de asemenea un loc de scăpare pentru cel oprimat, un loc de scăpare în timpuri de necaz.

\VS{10}Și cei ce cunosc numele tău își vor pune încrederea în tine, pentru că tu, DOAMNE, nu ai părăsit pe cei ce te caută.

\VS{11}Cântați laude DOMNULUI care locuiește în Sion; vestiți între popoare facerile lui.

\VS{12}Când cercetează vărsarea de sânge, își amintește de ei, el nu uită strigătul celui umil.

\VS{13}Ai milă de mine, DOAMNE, privește tulburarea mea din partea celor ce mă urăsc, tu, care mă ridici de la porțile morții,

\VS{14}Ca să istorisesc toată lauda ta în porțile fiicei Sionului; mă voi bucura în salvarea ta.

\VS{15}Păgânii sunt scufundați în groapa pe care au făcut-o; piciorul le este prins în plasa pe care au ascuns-o.

\VS{16}DOMNUL este cunoscut prin judecata pe care o face; cel stricat este prins în lucrarea propriilor mâini. Higaion. Selah.

\VS{17}Cei stricați vor fi întorși în iad împreună cu toate națiunile care uită pe Dumnezeu.

\VS{18}Căci cei nevoiași nu vor fi uitați întotdeauna; speranța celor săraci nu va pieri pentru totdeauna.

\VS{19}Ridică-te, DOAMNE, să nu învingă omul; să fie judecați păgânii înaintea ta.

\VS{20}Umple-i de groază, DOAMNE, ca națiunile să știe că ele însele sunt doar oameni. Selah.

\par }


\PsalmChap{10}{\PP \VerseOne{1}De ce stai departe, DOAMNE? De ce te ascunzi în timpuri de necaz?

\VS{2}Cel stricat, în mândria lui, persecută pe sărac, să fie ei prinși în planurile pe care și le-au închipuit.

\VS{3}Fiindcă cel stricat se fălește cu dorința inimii lui și binecuvântează pe cel lacom, pe care DOMNUL îl detestă.

\VS{4}Cel stricat, prin mândria înfățișării sale, refuză să caute pe Dumnezeu; Dumnezeu nu este în toate gândurile sale.

\VS{5}Căile lui sunt întotdeauna apăsătoare; judecățile tale sunt cu mult deasupra și în afara vederii lui; cât despre toți dușmanii lui, el pufnește către ei.

\VS{6}A spus în inima lui: Nu mă voi clătina, pentru că niciodată nu voi fi în restriște.

\VS{7}Gura lui este plină de blestem și înșelăciune și fraudă; sub limba lui este ticăloșie și deșertăciune.

\VS{8}El șade în locurile de pândă ale satelor, în locurile tainice îl ucide pe cel nevinovat; ochii săi sunt ațintiți pe ascuns împotriva celui sărac.

\VS{9}Stă la pândă în taină, ca un leu în vizuina lui; stă la pândă să prindă pe sărac; îl prinde pe sărac după ce îl conduce în plasa lui.

\VS{10}Se tupilează și se umilește, ca cel sărac să cadă prin puternicii lui.

\VS{11}El a spus în inima lui: Dumnezeu a uitat, își ascunde fața, niciodată nu va vedea aceasta.

\VS{12}Ridică-te DOAMNE; ridică-ți mâna Dumnezeule, nu uita pe cei umili.

\VS{13}Pentru ce disprețuiește cel stricat pe Dumnezeu? El a spus în inima lui: Nu îmi vei cere socoteală.

\VS{14}Ai văzut aceasta, fiindcă privești ticăloșie și ciudă pentru a răsplăti cu mâna ta; cel sărac ți se încredințează, tu ești ajutorul celui fără tată.

\VS{15}Frânge brațul celui stricat și pe cel rău, caută stricăciunea lui până nu o găsești deloc.

\VS{16}DOMNUL este Împărat pentru totdeauna și întotdeauna; păgânii au pierit din țara lui.

\VS{17}DOAMNE, tu ai auzit dorința celor umili, vei pregăti inima lor, vei face urechea ta să audă,

\VS{18}Pentru a judeca pe cel fără tată și pe cel oprimat, ca omul de pe pământ să nu mai oprime.




\par }\PsalmChap{11}{\PP \par }
{\SH Mai marelui muzician, un psalm al lui David.
\VerseOne{1}În DOMNUL îmi pun încrederea; cum spuneți voi sufletului meu: Fugi ca o pasăre la muntele vostru?

\VS{2}Căci, iată, cei stricați își încordează arcul, își pregătesc săgeata pe coardă, ca să poată trage în ascuns spre cei integri în inimă.

\VS{3}Dacă temeliile sunt distruse, ce poate face cel drept?

\VS{4}DOMNUL este în templul său sfânt, tronul DOMNULUI este în cer; ochii lui privesc, pleoapele lui încearcă pe copiii oamenilor.

\VS{5}DOMNUL încearcă pe cel drept, dar pe cel stricat și pe cel ce iubește violența, sufletul lui îi urăște.

\VS{6}Peste cei stricați el va ploua cu capcane, foc și pucioasă și o groaznică furtună, aceasta va fi partea paharului lor.

\VS{7}Căci DOMNUL cel drept iubește dreptatea, înfățișarea lui privește pe cei integri.

\par }


\PsalmChap{12}{\PP \par }
{\SH Mai marelui muzician pe un instrument cu coarde, un psalm al lui David.
\VerseOne{1}Ajută DOAMNE, fiindcă cel evlavios se duce, fiindcă dispar cei credincioși dintre copiii oamenilor.

\VS{2}Ei vorbesc deșertăciune, fiecare cu aproapele său, ei vorbesc cu buze lingușitoare și cu o inimă prefăcută.

\VS{3}DOMNUL va stârpi toate buzele lingușitoare și limba care vorbește lucruri trufașe,

\VS{4}Ei care au spus: Cu limba noastră vom învinge și buzele noastre sunt ale noastre; cine este domn peste noi?

\VS{5}Din cauza oprimării celor săraci, din cauza oftatului celor nevoiași, mă voi ridica acum, spune DOMNUL; îl voi pune la loc sigur față de cel ce pufnește la el.

\VS{6}Cuvintele DOMNULUI sunt cuvinte pure, ca argintul curățat într-un cuptor de pământ, purificat de șapte ori.

\VS{7}Tu le vei ține, DOAMNE, tu le vei păstra din această generație pentru totdeauna.

\VS{8}Cei stricați umblă pretutindeni, când cei mai ticăloși oameni sunt înălțați.

\par }


\PsalmChap{13}{\PP \par }
{\SH Mai marelui muzician, un psalm al lui David.
\VerseOne{1}Până când vei uita de mine, DOAMNE? Pentru totdeauna? Până când îți vei ascunde fața de mine?

\VS{2}Până când voi ține sfat în sufletul meu, având zilnic întristare în inima mea? Până când va fi înălțat peste mine dușmanul meu?

\VS{3}Ia aminte și ascultă-mă, DOAMNE Dumnezeul meu; luminează-mi ochii, ca nu cumva să dorm somnul morții;

\VS{4}Ca nu cumva să spună dușmanul meu: L-am învins, și cei ce mă tulbură să se bucure când sunt clătinat.

\VS{5}Dar m-am încrezut în mila ta, inima mea se va bucura în salvarea ta.

\VS{6}Voi cânta DOMNULUI, pentru că mi-a făcut mult bine.

\par }


\PsalmChap{14}{\PP \par }
{\SH Mai marelui muzician, un psalm al lui David.
\VerseOne{1}Nebunul a spus în inima lui: Nu este Dumnezeu. Sunt corupți și au făcut fapte scârboase, niciunul nu face binele.

\VS{2}DOMNUL a privit din cer peste copiii oamenilor, să vadă dacă sunt unii care înțeleg și caută pe Dumnezeu.

\VS{3}Toți s-au abătut, toți împreună s-au murdărit, nu este niciunul care să facă binele, nu, niciunul măcar.

\VS{4}Nu au cunoaștere toți lucrătorii nelegiuirii? Care mănâncă pe poporul meu precum mănâncă pâine, și care nu cheamă pe DOMNUL.

\VS{5}Acolo au fost în mare frică, fiindcă Dumnezeu este în mijlocul generației celui drept.

\VS{6}Ați făcut de rușine sfatul celui sărac, pentru că DOMNUL este locul lui de scăpare.

\VS{7}O, dacă salvarea lui Israel ar veni din Sion! Când DOMNUL aduce înapoi pe captivii poporului său, Iacob se va bucura și Israel se va veseli.

\par }


\PsalmChap{15}{\PP \par }
{\SH Un psalm al lui David.
\VerseOne{1}DOAMNE, cine va sta în tabernacolul tău? Cine va locui pe muntele tău sfânt?

\VS{2}Cel ce umblă cu integritate și lucrează dreptate și vorbește adevărul în inima sa.

\VS{3}Cel ce nu defăimează cu limba sa, nici nu face rău aproapelui său, nici nu aduce ocară asupra aproapelui său.

\VS{4}În ochii lui un nemernic este disprețuit, dar onorează pe cei ce se tem de DOMNUL. Cel ce jură spre propria lui vătămare și nu schimbă jurământul.

\VS{5}Cel ce nu își dă banii cu camătă, nici nu ia mită împotriva celui nevinovat. Cel ce face acestea nu se va clătina niciodată.

\par }


\PsalmChap{16}{\PP \par }
{\SH Un poem al lui David.
\VerseOne{1}Păstrează-mă, Dumnezeule, fiindcă în tine îmi pun încrederea.

\VS{2}O, sufletul meu, tu ai spus DOMNULUI: Tu ești Domnul meu, bunătatea mea nu ajunge până la tine,

\VS{3}Ci până la sfinții care sunt pe pământ și până la cei nobili, în care este toată desfătarea mea.

\VS{4}Întristările le vor fi înmulțite celor ce se grăbesc după un alt dumnezeu, ofrandele lor de băutură de sânge nu le voi oferi, nici nu voi lua numele lor pe buzele mele.

\VS{5}DOMNUL este partea moștenirii mele și a paharului meu; tu susții sorțul meu.

\VS{6}Frânghiile de măsurat mi-au căzut în locuri plăcute; da, am o moștenire bună.

\VS{7}Voi binecuvânta pe DOMNUL, care m-a sfătuit; rărunchii mei de asemenea mă învață în timpurile nopții.

\VS{8}Am pus pe DOMNUL totdeauna înaintea mea, pentru că el este la dreapta mea, nu mă voi clătina.

\VS{9}De aceea inima mea se veselește și gloria mea se bucură; carnea mea de asemenea se va odihni în speranță.

\VS{10}Fiindcă nu vei lăsa sufletul meu în iad, nici nu vei da pe Sfântul tău să vadă putrezirea.

\VS{11}Îmi vei arăta cărarea vieții; în prezența ta este plinătatea bucuriei; la dreapta ta se află plăceri pentru totdeauna.

\par }


\PsalmChap{17}{\PP \par }
{\SH O rugăciune a lui David.
\VerseOne{1}Ascultă dreptatea, DOAMNE, dă atenție strigătului meu, deschide urechea la rugăciunea mea, care nu se înalță de pe buze prefăcute.

\VS{2}Din prezența ta să vină judecata mea; să privească ochii tăi lucrurile echitabile.

\VS{3}Mi-ai examinat inima, m-ai cercetat noaptea, m-ai încercat și nu vei găsi nimic; am hotărât ca gura mea să nu calce legea ta.

\VS{4}Referitor la faptele oamenilor, prin cuvântul buzelor tale m-am păzit de cărările nimicitorului.

\VS{5}Sprijină umbletele mele în cărările tale să nu alunece pașii piciorului meu.

\VS{6}Te-am chemat, pentru că mă vei asculta, Dumnezeule; apleacă urechea ta spre mine și ascultă vorbirea mea.

\VS{7}Arată-ți minunata bunătate iubitoare, tu, care salvezi prin mâna ta dreaptă pe cei ce își pun încrederea în tine, de cei ce se ridică împotriva lor.

\VS{8}Ține-mă ca pe lumina ochiului, ascunde-mă sub umbra aripilor tale,

\VS{9}Ascunde-mă de cei stricați care mă oprimă, de dușmanii mei de moarte, care mă încercuiesc.

\VS{10}Ei sunt închiși în propria lor grăsime; cu gura lor vorbesc trufaș.

\VS{11}Acum ne-au încercuit pașii noștri; și-au ațintit ochii, aplecându-se la pământ,

\VS{12}Asemenea unui leu lacom de prada lui și precum un leu tânăr pândind în locuri tainice.

\VS{13}Ridică-te, DOAMNE, dezamăgește-l, aruncă-l jos, eliberează sufletul meu de cel stricat, care este sabia ta,

\VS{14}De oamenii care sunt mâna ta, DOAMNE, de oamenii lumii, care își au partea în această viață și a căror pântece îl umpli cu comoara ta ascunsă; ei sunt plini de copii și își lasă restul averii la pruncii lor.

\VS{15}Cât despre mine, îți voi privi fața în dreptate; mă voi sătura, când mă trezesc, cu chipul tău.

\par }


\PsalmChap{18}{\PP \par }
{\SH Mai marelui muzician, un psalm al lui David, servitorul DOMNULUI, care a spus DOMNULUI cuvintele acestei cântări în ziua în care DOMNUL l-a eliberat din mâna tuturor dușmanilor săi și din mâna lui Saul, și a spus:
\VerseOne{1}Te voi iubi, DOAMNE, tăria mea.

\VS{2}DOMNUL este stânca mea și fortăreața mea și eliberatorul meu; Dumnezeul meu, tăria mea, în care mă voi încrede; pavăza mea și cornul salvării mele și turnul meu înalt.

\VS{3}Voi chema pe DOMNUL, care este demn de laudă, astfel voi fi salvat din mâna dușmanilor mei.

\VS{4}Întristările morții m-au încercuit și potopurile de oameni neevlavioși m-au înspăimântat.

\VS{5}Întristările iadului m-au încercuit, capcanele morții m-au întâmpinat.

\VS{6}În strâmtorarea mea l-am chemat pe DOMNUL și am strigat către Dumnezeul meu; el mi-a auzit vocea din templul său și strigătul meu a ajuns înaintea lui, în urechile lui.

\VS{7}Atunci pământul s-a zguduit și s-a cutremurat, temeliile munților de asemenea s-au mișcat și s-au zguduit, pentru că s-a înfuriat.

\VS{8}Un fum s-a înălțat din nările lui și foc mistuia din gura lui, cărbuni s-au aprins prin el.

\VS{9}El de asemenea a aplecat cerurile și a coborât, și întuneric era sub picioarele lui.

\VS{10}Și călărea pe un heruvim și zbura; da, el zbura pe aripile vântului.

\VS{11}A făcut întunericul locul lui tainic, cortul lui de jur împrejurul lui erau ape întunecoase și nori groși ai cerurilor.

\VS{12}La strălucirea dinaintea sa, norii lui groși au trecut; grindină și cărbuni de foc.

\VS{13}DOMNUL de asemenea a tunat în ceruri și cel Preaînalt a dat drumul vocii sale; grindină și cărbuni de foc.

\VS{14}Da, și-a trimis săgețile și i-a împrăștiat; și a aruncat fulgere și i-a învins.

\VS{15}Atunci s-au văzut albiile apelor și temeliile lumii s-au dezgolit la mustrarea ta, DOAMNE, la pufnirea suflării nărilor tale.

\VS{16}El a trimis din înalt, m-a luat, m-a scos din multe ape.

\VS{17}M-a eliberat de dușmanul meu puternic și de cei ce m-au urât, fiindcă erau prea puternici pentru mine.

\VS{18}M-au întâmpinat în ziua nenorocirii mele, dar DOMNUL a fost sprijinul meu.

\VS{19}M-a dus de asemenea într-un loc larg; m-a eliberat, pentru că a găsit plăcere în mine.

\VS{20}DOMNUL m-a răsplătit conform dreptății mele, mi-a întors conform curăției mâinilor mele.

\VS{21}Pentru că am ținut căile DOMNULUI și nu m-am abătut cu stricăciune de la Dumnezeul meu.

\VS{22}Pentru că toate judecățile lui au fost înaintea mea și statutele lui, nu le-am pus deoparte de la mine.

\VS{23}Am fost de asemenea integru înaintea lui și m-am păzit de nelegiuirea mea.

\VS{24}De aceea DOMNUL mi-a întors conform dreptății mele, conform curăției mâinilor mele înaintea ochilor săi.

\VS{25}Cu cel milos te vei arăta milos, cu un om integru te vei arăta integru.

\VS{26}Cu cel pur te vei arăta pur și cu cel pervers te vei arăta pervers.

\VS{27}Fiindcă vei salva poporul chinuit, dar vei înjosi priviri trufașe.

\VS{28}Fiindcă vei aprinde candela mea, DOMNUL Dumnezeul meu îmi va lumina întunericul.

\VS{29}Căci cu tine am alergat asupra unei cete și cu Dumnezeul meu am sărit peste zid.

\VS{30}Cât despre Dumnezeu, calea lui este desăvârșită, cuvântul DOMNULUI este încercat; el este o pavăză pentru toți cei ce se încred în el.

\VS{31}Căci cine este Dumnezeu în afară de DOMNUL? Și cine este o stâncă în afară de Dumnezeul nostru?

\VS{32}Dumnezeu este cel ce mă încinge cu tărie și îmi face calea desăvârșită.

\VS{33}El îmi face picioarele ca ale căprioarei și mă așază pe locurile mele înalte.

\VS{34}Îmi deprinde mâinile la război, ca brațele mele să frângă un arc de oțel.

\VS{35}Tu de asemenea mi-ai dat scutul salvării tale și mâna ta dreaptă m-a ținut sus și bunătatea ta m-a făcut mare.

\VS{36}Mi-ai lărgit pașii sub mine, încât picioarele mele nu au alunecat.

\VS{37}Am urmărit pe dușmanii mei și i-am ajuns și nu m-am întors înapoi până ce nu au fost mistuiți.

\VS{38}I-am rănit încât nu erau în stare să se ridice; sunt căzuți sub picioarele mele.

\VS{39}Fiindcă m-ai încins cu tărie pentru bătălie, ai supus sub mine pe cei ce s-au ridicat împotriva mea.

\VS{40}Mi-ai dat de asemenea gâturile dușmanilor mei, ca să îi nimicesc pe cei ce mă urăsc.

\VS{41}Au strigat, dar nu era nimeni să îi salveze, către DOMNUL, dar nu le-a răspuns.

\VS{42}Atunci i-am pisat mărunt ca țărâna înaintea vântului, i-am aruncat precum pământul pe străzi.

\VS{43}M-ai scăpat de luptele poporului; și m-ai făcut capul păgânilor, un popor pe care nu l-am cunoscut mă va servi.

\VS{44}Imediat ce aud de mine, vor asculta de mine, străinii mi se vor supune.

\VS{45}Străinii se vor ofili și de teamă vor ieși din locurile lor închise.

\VS{46}DOMNUL trăiește; și binecuvântată fie stânca mea; și să fie înălțat Dumnezeul salvării mele.

\VS{47}Dumnezeu este cel ce îmi face dreptate și supune popoarele sub mine.

\VS{48}Mă scoate din mâna dușmanilor mei, da, tu mă înalți deasupra celor ce se ridică împotriva mea; m-ai eliberat din mâna omului violent.

\VS{49}De aceea îți voi aduce mulțumiri, DOAMNE, printre păgâni, și voi cânta laude numelui tău.

\VS{50}Mare eliberare dă împăratului său; și arată milă unsului său, lui David și seminței lui, pentru totdeauna.

\par }


\PsalmChap{19}{\PP \par }
{\SH Mai marelui muzician, un psalm al lui David.
\VerseOne{1}Cerurile vestesc gloria lui Dumnezeu și întinderea cerului arată lucrarea mâinilor sale.

\VS{2}O zi rostește altei zile această cuvântare și o noapte arată această cunoaștere altei nopți.

\VS{3}Nu este nici cuvântare nici limbaj unde sunetul lor să nu fie auzit.

\VS{4}Coarda lor a străbătut tot pământul și cuvintele lor până la marginea lumii. În ele a așezat un tabernacol soarelui,

\VS{5}Care iese din încăperea sa ca un mire și se bucură de asemenea ca un viteaz care aleargă o cursă.

\VS{6}Ieșirea lui este de la marginea cerului și circuitul lui până la marginile acestuia și nu este nimic ascuns de arșița lui.

\VS{7}Legea DOMNULUI este desăvârșită, convertind sufletul; mărturia DOMNULUI este sigură, înțelepțind pe cel simplu.

\VS{8}Statutele DOMNULUI sunt drepte, bucurând inima; porunca DOMNULUI este pură, luminând ochii.

\VS{9}Teama de DOMNUL este curată, dăinuind pentru totdeauna; judecățile DOMNULUI sunt adevărate și drepte în întregime.

\VS{10}Mai de dorit sunt ele decât aurul, da, decât mult aur pur; mai dulci decât mierea, chiar decât picurul din faguri.

\VS{11}Mai mult, prin ele este servitorul tău avertizat; și în ținerea lor este mare răsplată.

\VS{12}Cine își poate înțelege greșelile? Curăță-mă de greșeli tainice.

\VS{13}Oprește de asemenea pe servitorul tău de la păcate îngâmfate; nu le lăsa să domnească asupra mea, atunci voi fi integru și voi fi nevinovat de marea fărădelege.

\VS{14}Fie cuvintele gurii mele și meditația inimii mele bine primite înaintea feței tale, DOAMNE, tăria mea și răscumpărătorul meu.

\par }


\PsalmChap{20}{\PP \par }
{\SH Mai marelui muzician, un psalm al lui David.
\VerseOne{1}DOMNUL să te asculte în ziua tulburării, numele Dumnezeului lui Iacob să te apere.

\VS{2}Să îți trimită ajutor din sanctuar și să te întărească din Sion;

\VS{3}Să își amintească toate ofrandele tale și să îți primească sacrificiul ars. Selah.

\VS{4}Să îți dea conform inimii tale și să împlinească tot sfatul tău.

\VS{5}Ne vom bucura în salvarea ta și în numele Dumnezeului nostru vom înălța steagurile, DOMNUL să împlinească toate cererile tale.

\VS{6}Acum știu că DOMNUL salvează pe unsul său, îl va asculta din cerul său sfânt cu puterea salvatoare a dreptei sale.

\VS{7}Unii se încred în care și unii în cai, dar noi ne vom aminti numele DOMNULUI Dumnezeul nostru.

\VS{8}Ei sunt doborâți și căzuți, dar noi suntem ridicați și stăm drept în picioare.

\VS{9}Salvează, DOAMNE; să ne audă împăratul când chemăm.

\par }


\PsalmChap{21}{\PP \par }
{\SH Mai marelui muzician, un psalm al lui David.
\VerseOne{1}Împăratul se va bucura în puterea ta, DOAMNE; și cât de mult se va bucura în salvarea ta!

\VS{2}Tu i-ai dat dorința inimii sale și nu ai refuzat cererea buzelor sale. Selah.

\VS{3}Fiindcă îl întâmpini cu binecuvântările bunătății; pui o coroană de aur pur pe capul lui.

\VS{4}A cerut viață de la tine și i-ai dat-o: lungime a zilelor pentru totdeauna și întotdeauna.

\VS{5}Gloria lui este mare în salvarea ta, onoare și maiestate ai pus peste el.

\VS{6}Fiindcă l-ai făcut cel mai binecuvântat pentru totdeauna; l-ai înveselit peste măsură cu înfățișarea ta.

\VS{7}Pentru că împăratul se încrede în DOMNUL și prin mila celui Preaînalt nu se va clătina.

\VS{8}Mâna ta va găsi pe toți dușmanii tăi; dreapta ta va găsi pe cei ce te urăsc.

\VS{9}Îi vei face ca un cuptor încins în timpul mâniei tale; DOMNUL îi va înghiți în furia lui și focul îi va mistui.

\VS{10}Vei distruge rodul lor de pe pământ și sămânța lor de printre copiii oamenilor.

\VS{11}Pentru că au vrut să facă răul împotriva ta; au închipuit un plan viclean pe care nu sunt în stare să îl îndeplinească.

\VS{12}De aceea îi vei face să întoarcă spatele când vei pregăti săgețile pe corzile tale împotriva feței lor.

\VS{13}Fii înălțat, DOAMNE, în puterea ta; astfel noi vom cânta și vom lăuda puterea ta.

\par }


\PsalmChap{22}{\PP \par }
{\SH Mai marelui muzician, „Căprioara Dimineții,” un psalm al lui David.
\VerseOne{1}Dumnezeul meu, Dumnezeul meu, de ce m-ai părăsit? De ce ești așa departe de a mă ajuta și de cuvintele răcnetului meu?

\VS{2}Dumnezeul meu! Strig ziua, dar nu asculți; și noaptea, și nu tac.

\VS{3}Dar tu ești sfânt, tu, care locuiești în laudele lui Israel.

\VS{4}Părinții noștri s-au încrezut în tine; s-au încrezut și i-ai scăpat.

\VS{5}Au strigat către tine și au fost eliberați, s-au încrezut în tine și nu au fost făcuți de rușine.

\VS{6}Dar eu sunt vierme și nu om; de ocara oamenilor și disprețuit de popor.

\VS{7}Toți cei ce mă văd râd de mine în batjocură, își țuguie buza, clatină din cap, spunând:

\VS{8}S-a încrezut în DOMNUL că îl va scăpa; să îl scape, văzând că a găsit plăcere în el.

\VS{9}Dar tu ești cel ce m-ai scos din pântece, m-ai făcut să sper când eram pe sânii mamei mele.

\VS{10}Din pântece am fost aruncat asupra ta, tu ești Dumnezeul meu din pântecele mamei mele.

\VS{11}Nu sta departe de mine, fiindcă tulburarea este aproape, pentru că nu este nimeni să ajute.

\VS{12}Mulți tauri m-au încercuit; tauri puternici din Basan m-au înconjurat.

\VS{13}Și-au deschis gura împotriva mea, ca un leu care sfâșie și răcnește.

\VS{14}Sunt turnat ca apa și toate oasele mele sunt scrântite, inima mea este ca ceara, este topită în mijlocul adâncurilor mele.

\VS{15}Puterea mea este uscată ca un ciob și limba mi se lipește de fălcile mele și m-ai adus în țărâna morții.

\VS{16}Căci câini m-au încercuit; adunarea celor stricați m-a încercuit, mi-au străpuns mâinile și picioarele.

\VS{17}Pot număra toate oasele mele, ei mă privesc și se holbează la mine.

\VS{18}Își împart hainele mele între ei și aruncă sorți pe cămașa mea.

\VS{19}Dar nu te depărta de mine DOAMNE, puterea mea, grăbește-te să mă ajuți.

\VS{20}Scapă-mi sufletul de sabie, pe preaiubitul meu din puterea câinelui.

\VS{21}Salvează-mă din gura leului, fiindcă m-ai auzit din coarnele unicornilor.

\VS{22}Voi vesti numele tău fraților mei, te voi lăuda în mijlocul adunării.

\VS{23}Lăudați-l, voi care vă temeți de DOMNUL; glorificați-l, voi toată sămânța lui Iacob și temeți-vă de el, voi toată sămânța lui Israel.

\VS{24}Fiindcă el nu a disprețuit, nici nu a detestat nenorocirea celui nenorocit, nici nu și-a ascuns fața de el, ci când a strigat către el, a ascultat.

\VS{25}În marea adunare lauda mea va fi despre tine, voi împlini promisiunile mele în fața celor ce se tem de el.

\VS{26}Cei blânzi vor mânca și se vor sătura; vor lăuda pe DOMNUL cei ce îl caută; inima ta va trăi pentru totdeauna.

\VS{27}Toate marginile lumii își vor aminti și se vor întoarce către DOMNUL și toate familiile națiunilor se vor închina înaintea ta.

\VS{28}Pentru că împărăția este a DOMNULUI și el este guvernatorul peste națiuni.

\VS{29}Toți cei grași pe pământ vor mânca și se vor închina, toți cei ce coboară în țărână se vor pleca înaintea lui și nimeni nu își poate ține în viață sufletul.

\VS{30}O sămânță îi va servi, îi va fi socotită Domnului ca generație.

\VS{31}Ei vor veni și vor vesti dreptatea lui unui popor ce se va naște, că el a făcut aceasta.

\par }


\PsalmChap{23}{\PP \par }
{\SH Un psalm al lui David.
\VerseOne{1}DOMNUL este păstorul meu, nu voi duce lipsă de nimic.

\VS{2}El mă culcă în pășuni verzi, mă conduce lângă ape liniștite.

\VS{3}El îmi înviorează sufletul, mă conduce în cărările dreptății din cauza numelui său.

\VS{4}Chiar dacă umblu prin valea umbrei morții, nu mă voi teme de niciun rău, căci tu ești cu mine; toiagul tău și nuiaua ta, ele mă mângâie.

\VS{5}Tu întinzi masa înaintea mea în fața dușmanilor mei; îmi ungi capul cu untdelemn; și paharul meu se revarsă.

\VS{6}Da, bunătatea și îndurarea mă vor urma în toate zilele vieții mele și voi locui în casa DOMNULUI pentru totdeauna.

\par }


\PsalmChap{24}{\PP \par }
{\SH Un psalm al lui David.
\VerseOne{1}Al DOMNULUI este pământul și plinătatea lui, lumea și cei ce locuiesc în ea.

\VS{2}Fiindcă l-a fondat peste mări și l-a întemeiat peste potopuri.

\VS{3}Cine va urca la muntele DOMNULUI? Sau cine se va ridica la locul său sfânt?

\VS{4}Cel ce are mâini nevinovate și o inimă pură; cel ce nu și-a înălțat sufletul spre deșertăciune, nici nu a jurat înșelător.

\VS{5}El va primi binecuvântare de la DOMNUL și dreptate de la Dumnezeul salvării sale.

\VS{6}Aceasta este generația celor care îl caută, care caută fața ta, Iacob. Selah.

\VS{7}Înălțați-vă capetele voastre, porților; și fiți înălțate, voi uși veșnice; și Împăratul gloriei va intra.

\VS{8}Cine este acest Împărat al gloriei? DOMNUL puternic și tare, DOMNUL tare în bătălie.

\VS{9}Înălțați-vă capetele voastre, porților; înălțați-le, voi uși veșnice; și Împăratul gloriei va intra.

\VS{10}Cine este acest Împărat al gloriei? DOMNUL oștirilor, el este Împăratul gloriei. Selah.

\par }


\PsalmChap{25}{\PP \par }
{\SH Un psalm al lui David.
\VerseOne{1}La tine, DOAMNE, îmi înalț sufletul.

\VS{2}Dumnezeul meu, în tine mă încred: să nu fiu făcut de rușine, să nu triumfe dușmanii mei asupra mea.

\VS{3}Da, nu lăsa pe niciunul dintre cei ce te așteaptă să fie făcut de rușine, să fie făcuți de rușine cei ce calcă legea, fără motiv.

\VS{4}Arată-mi căile tale, DOAMNE; învață-mă cărările tale.

\VS{5}Condu-mă în adevărul tău și învață-mă, căci tu ești Dumnezeul salvării mele; pe tine te aștept toată ziua.

\VS{6}Amintește-ți, DOAMNE, îndurările tale blânde și bunătatea ta iubitoare, pentru că ele au fost din totdeauna.

\VS{7}Nu îți aminti păcatele tinereții mele, nici fărădelegile mele: amintește-ți de mine conform milei tale, datorită bunătății tale, DOAMNE.

\VS{8}Bun și integru este DOMNUL; de aceea îi va învăța pe păcătoși pe cale.

\VS{9}Pe cei umili îi va conduce în judecată; și pe cei umili îi va învăța calea sa.

\VS{10}Toate cărările DOMNULUI sunt milă și adevăr pentru cei ce țin legământul său și mărturiile sale.

\VS{11}Datorită numelui tău, DOAMNE, iartă nelegiuirea mea, fiindcă ea este mare.

\VS{12}Cine este omul care se teme de DOMNUL? Pe el îl va învăța calea pe care să o aleagă.

\VS{13}Sufletul lui va locui în tihnă; și sămânța lui va moșteni pământul.

\VS{14}Taina DOMNULUI este cu cei ce se tem de el; și le va arăta legământul său.

\VS{15}Ochii mei sunt întotdeauna către DOMNUL, fiindcă îmi va smulge picioarele din ochiurile plasei.

\VS{16}Întoarce-te spre mine și ai milă de mine, fiindcă sunt pustiit și nenorocit.

\VS{17}Tulburările inimii mele sunt mărite; scoate-mă din strâmtorările mele.

\VS{18}Privește la nenorocirea mea și la durerea mea și iartă toate păcatele mele.

\VS{19}Privește la dușmanii mei, fiindcă sunt mulți și mă urăsc cu ură crudă.

\VS{20}Păstrează-mi sufletul și eliberează-mă, să nu fiu făcut de rușine, fiindcă în tine mă încred.

\VS{21}Fie ca integritatea și cinstea să mă păstreze, pentru că eu te aștept.

\VS{22}Răscumpără pe Israel, Dumnezeule, din toate tulburările lui.

\par }


\PsalmChap{26}{\PP \par }
{\SH Un psalm al lui David.
\VerseOne{1}Judecă-mă, DOAMNE, pentru că am umblat în integritatea mea, m-am încrezut de asemenea în DOMNUL; de aceea nu voi aluneca.

\VS{2}Examinează-mă, DOAMNE și încearcă-mă; cercetează rărunchii mei și inima mea.

\VS{3}Pentru că bunătatea ta iubitoare este înaintea ochilor mei și am umblat în adevărul tău.

\VS{4}Nu am șezut cu persoane deșarte, nici nu voi merge cu cei perfizi.

\VS{5}Am urât adunarea făcătorilor de rău; și nu voi ședea cu cei stricați.

\VS{6}Îmi voi spăla mâinile în nevinovăție, astfel voi înconjura altarul tău, DOAMNE,

\VS{7}Ca să proclam cu vocea mulțumirii și să istorisesc despre toate lucrările tale minunate.

\VS{8}DOAMNE, am iubit locuința casei tale și locul unde locuiește onoarea ta.

\VS{9}Nu îmi pune sufletul împreună cu păcătoșii, nici viața mea cu oamenii sângeroși,

\VS{10}În mâinile cărora este ticăloșie și mâna lor dreaptă este plină de mite.

\VS{11}Dar cât despre mine, voi umbla în integritatea mea; răscumpără-mă și fii milostiv cu mine.

\VS{12}Piciorul meu stă pe un loc neted; în adunări voi binecuvânta pe DOMNUL.

\par }


\PsalmChap{27}{\PP \par }
{\SH Un psalm al lui David.
\VerseOne{1}DOMNUL este lumina mea și salvarea mea; de cine să mă tem? DOMNUL este puterea vieții mele; de cine să mă înspăimânt?

\VS{2}Când cei stricați, dușmanii mei și potrivnicii mei, au venit peste mine ca să îmi mănânce carnea, s-au împiedicat și au căzut.

\VS{3}Chiar dacă o armată ar tăbărî împotriva mea, inima mea nu se va teme; chiar dacă s-ar ridica război împotriva mea, în aceasta voi fi eu încrezător.

\VS{4}Un lucru am dorit de la DOMNUL, pe acesta îl voi căuta: să locuiesc în casa DOMNULUI toate zilele vieții mele, să privesc frumusețea DOMNULUI și să aduc cerere în templul său.

\VS{5}Fiindcă în timp de tulburare el mă va ascunde în cortul lui, în tăinicia tabernacolului său mă va ascunde el; mă va așeza pe o stâncă.

\VS{6}Și acum capul meu va fi înălțat deasupra dușmanilor mei dimprejurul meu; de aceea voi oferi în tabernacolul său sacrificii de bucurie; voi cânta, da, voi cânta laude DOMNULUI.

\VS{7}Ascultă, DOAMNE, când strig cu vocea mea; ai milă de mine și răspunde-mi.

\VS{8}Când ai spus: Căutați fața mea; inima mea ți-a spus: Fața ta, DOAMNE, o voi căuta.

\VS{9}Nu îți ascunde fața de mine; nu înlătura pe servitorul tău în mânia ta; ai fost ajutorul meu; nu pleca de la mine, nici nu mă părăsi, Dumnezeul salvării mele.

\VS{10}Când tatăl meu și mama mea mă părăsesc, atunci DOMNUL mă va lua.

\VS{11}Învață-mă calea ta, DOAMNE, și condu-mă pe o cărare netedă, din cauza dușmanilor mei.

\VS{12}Nu mă da la voia dușmanilor mei, fiindcă martori falși se ridică împotriva mea și cei care suflă cruzime.

\VS{13}Aș fi leșinat, dacă nu aș fi crezut că voi vedea bunătatea DOMNULUI în țara celor vii.

\VS{14}Așteaptă pe DOMNUL; încurajează-te și el îți va întări inima; așteaptă, spun eu, pe DOMNUL.

\par }


\PsalmChap{28}{\PP \par }
{\SH Un psalm al lui David.
\VerseOne{1}Către tine voi striga, DOAMNE, stânca mea; nu tăcea față de mine; ca nu cumva, dacă taci față de mine, să devin asemenea celor ce coboară în groapă.

\VS{2}Ascultă vocea cererilor mele, când strig către tine, când îmi ridic mâinile spre oracolul tău sfânt.

\VS{3}Nu mă trage la o parte împreună cu cei stricați și cu lucrătorii nelegiuirii, care vorbesc cu pace vecinilor lor, dar ticăloșie este în inimile lor.

\VS{4}Dă-le conform faptelor lor și conform stricăciunii sforțărilor lor, dă-le după lucrarea mâinilor lor; întoarce-le după ceea ce merită.

\VS{5}Pentru că nu iau aminte la lucrările DOMNULUI, nici la lucrul mâinilor sale, el îi va nimici și nu îi va edifica.

\VS{6}Binecuvântat fie DOMNUL, pentru că el a ascultat vocea cererilor mele.

\VS{7}DOMNUL este puterea mea și scutul meu; inima mea s-a încrezut în el și sunt ajutat; de aceea inima mea tresaltă de bucurie; și cu cântarea mea îl voi lăuda.

\VS{8}DOMNUL este puterea lor și el este puterea salvatoare a unsului său.

\VS{9}Salvează pe poporul tău și binecuvântează moștenirea ta; de asemenea paște-i și înalță-i pentru totdeauna.

\par }


\PsalmChap{29}{\PP \par }
{\SH Un psalm al lui David.
\VerseOne{1}Dați DOMNULUI, voi cei tari, dați DOMNULUI glorie și putere.

\VS{2}Dați DOMNULUI gloria datorată numelui său; închinați-vă DOMNULUI în frumusețea sfințeniei.

\VS{3}Vocea DOMNULUI este peste ape; Dumnezeul gloriei tună; DOMNUL este peste multe ape.

\VS{4}Vocea DOMNULUI este puternică; vocea DOMNULUI este plină de maiestate.

\VS{5}Vocea DOMNULUI sfărâmă cedrii; da, DOMNUL sfărâmă cedrii Libanului.

\VS{6}El îi face de asemenea să salte ca un vițel; Libanul și Sirionul ca un tânăr unicorn.

\VS{7}Vocea DOMNULUI despică flăcările focului.

\VS{8}Vocea DOMNULUI cutremură pustia; DOMNUL cutremură pustia Cades.

\VS{9}Vocea DOMNULUI face cerboaicele să fete și dezgolește pădurile, și în templul lui fiecare vorbește despre gloria sa.

\VS{10}DOMNUL șade peste potop; da, DOMNUL șade Împărat pentru totdeauna.

\VS{11}DOMNUL va da putere poporului său; DOMNUL va binecuvânta pe poporul său cu pace.

\par }


\PsalmChap{30}{\PP \par }
{\SH Un psalm și cântare la dedicarea casei lui David.
\VerseOne{1}Te voi preamări, DOAMNE, fiindcă m-ai înălțat și nu i-ai lăsat pe dușmanii mei să se bucure de mine.

\VS{2}DOAMNE Dumnezeul meu, am strigat către tine și m-ai vindecat.

\VS{3}DOAMNE, ai ridicat sufletul meu din mormânt; m-ai ținut în viață, ca să nu cobor în groapă.

\VS{4}Cântați DOMNULUI, voi, sfinți ai lui, și aduceți mulțumiri la amintirea sfințeniei sale.

\VS{5}Fiindcă mânia lui durează doar o clipă; în favoarea lui este viață; poate plânsul durează o noapte, dar bucurie vine dimineața.

\VS{6}Și în prosperitatea mea am spus: Niciodată nu mă voi clătina.

\VS{7}DOAMNE, prin favoarea ta ai întărit muntele meu cu putere; ți-ai ascuns fața și am fost tulburat.

\VS{8}Am strigat către tine, DOAMNE; și către DOMNUL am făcut cerere.

\VS{9}Ce folos este în sângele meu, când cobor în groapă? Te va lăuda țărâna? Va vesti ea adevărul tău?

\VS{10}Ascultă, DOAMNE, și ai milă de mine; DOAMNE, fii ajutorul meu.

\VS{11}Mi-ai schimbat jalea în dans; mi-ai dezlegat pânza de sac și m-ai încins cu veselie.

\VS{12}Pentru ca gloria mea să îți cânte laudă și să nu tacă. DOAMNE Dumnezeul meu, îți voi aduce mulțumiri pentru totdeauna.

\par }


\PsalmChap{31}{\PP \par }
{\SH Mai marelui muzician, un psalm al lui David.
\VerseOne{1}În tine, DOAMNE, îmi pun încrederea; să nu fiu niciodată dat de rușine, eliberează-mă în dreptatea ta.

\VS{2}Apleacă-ți urechea la mine; eliberează-mă repede, fii stânca mea tare și o casă întărită pentru a mă salva.

\VS{3}Pentru că tu ești stânca mea și fortăreața mea; de aceea, pentru numele tău condu-mă și călăuzește-mă.

\VS{4}Trage-mă afară din plasa pe care ei în ascuns mi-au întins-o, pentru că tu ești puterea mea.

\VS{5}În mâna ta încredințez duhul meu, tu m-ai răscumpărat, DOAMNE Dumnezeul adevărului.

\VS{6}Am urât pe cei ce iau aminte la deșertăciuni mincinoase, dar mă încred în DOMNUL.

\VS{7}Voi fi vesel și mă voi bucura în mila ta, fiindcă ai luat aminte la tulburarea mea; mi‑ai cunoscut sufletul chiar în nenorociri.

\VS{8}Și nu m-ai închis în mâna dușmanului; mi-ai pus picioarele la loc larg.

\VS{9}Ai milă de mine, DOAMNE, fiindcă sunt în necaz; și cu mâhnire este mistuit ochiul meu, sufletul meu și pântecele meu.

\VS{10}Căci viața mi se consumă în întristare și anii mei în suspin, puterea mea eșuează din cauza nelegiuirii mele și oasele mi s-au mistuit.

\VS{11}Am fost o ocară printre toți dușmanii mei, dar mai ales printre vecinii mei, și o groază printre cunoscuții mei; cei ce mă vedeau afară fugeau de mine.

\VS{12}Sunt uitat ca un mort, șters din amintire, sunt ca un vas spart.

\VS{13}Fiindcă am auzit defăimarea multora, groază era de fiecare parte, când au ținut sfat împreună împotriva mea, au plănuit să îmi ia viața.

\VS{14}Dar m-am încrezut în tine, DOAMNE; am spus: Tu ești Dumnezeul meu.

\VS{15}În mâna ta sunt timpurile mele, eliberează-mă din mâna dușmanilor mei și de cei ce mă persecută.

\VS{16}Fă să strălucească fața ta peste servitorul tău, salvează-mă datorită îndurărilor tale.

\VS{17}DOAMNE, nu mă lăsa să fiu făcut de rușine, fiindcă te-am chemat, să fie făcuți de rușine cei stricați și să tacă în mormânt.

\VS{18}Să fie amuțite buzele mincinoase, care vorbesc lucruri apăsătoare cu mândrie și dispreț împotriva celui drept.

\VS{19}Ce mare este bunătatea ta, pe care ai păstrat-o pentru cei ce se tem de tine; pe care ai lucrat-o pentru cei ce se încred în tine înaintea fiilor oamenilor!

\VS{20}Îi vei ascunde de mândria omului în tăinicia prezenței tale, tu îi vei ține în ascuns într-un cort, de la cearta limbilor.

\VS{21}Binecuvântat fie DOMNUL, fiindcă mi-a arătat minunata lui bunătate într-o cetate tare.

\VS{22}Și am spus în graba mea: Sunt stârpit dinaintea ochilor tăi, totuși ai auzit vocea cererilor mele când am strigat către tine.

\VS{23}Iubiți pe DOMNUL, voi toți sfinții lui, fiindcă DOMNUL păstrează pe cei credincioși și răsplătește din plin pe înfăptuitorul mândru.

\VS{24}Încurajați-vă și el vă va întări inima, voi toți care sperați în DOMNUL.

\par }


\PsalmChap{32}{\PP \par }
{\SH Un psalm al lui David, „Maschil.”
\VerseOne{1}Binecuvântat este cel a cărui fărădelege este iertată, al cărui păcat este acoperit.

\VS{2}Binecuvântat este omul căruia DOMNUL nu îi impută nelegiuirea și în al cărui duh nu este viclenie.

\VS{3}Când tăceam, oasele mele îmbătrâneau prin răcnetul meu cât era ziua de lungă.

\VS{4}Căci zi și noapte mâna ta era grea asupra mea, seva mi s-a schimbat în seceta verii. Selah.

\VS{5}Atunci mi-am recunoscut păcatul în fața ta și nu mi-am ascuns nelegiuirea. Am spus: Voi mărturisi DOMNULUI fărădelegile mele; și tu ai iertat nelegiuirea păcatului meu. Selah.

\VS{6}De aceea fiecare om evlavios să se roage către tine când poți fi găsit; cu siguranță, în potopul marilor ape, acestea nu se vor apropia de el.

\VS{7}Tu ești ascunzișul meu; mă vei păzi de restriște; mă vei înconjura cu cântări de eliberare. Selah.

\VS{8}Eu te voi instrui și te voi învăța în calea pe care trebuie să mergi, te voi călăuzi cu ochiul meu.

\VS{9}Nu fiți ca un cal sau un catâr, fără înțelegere; a căror gură trebuie ținută cu zăbală și frâu, ca să nu se apropie de tine.

\VS{10}Multe întristări vor fi pentru cel stricat, dar mila îl va înconjura pe cel ce se încrede în DOMNUL.

\VS{11}Veseliți-vă în DOMNUL și bucurați-vă, voi cei drepți; și strigați de bucurie, voi toți cei integri în inimă.

\par }


\PsalmChap{33}{\PP \VerseOne{1}Bucurați-vă în DOMNUL, voi cei drepți, căci laudă este cuvenită celor integri.

\VS{2}Lăudați pe DOMNUL cu harpa, cântați-i cu psalterionul și un instrument cu zece coarde.

\VS{3}Cântați-i o cântare nouă; cântați la instrument cu măiestrie și sunet tare.

\VS{4}Căci cuvântul DOMNULUI este drept; și toate lucrările lui sunt făcute în adevăr.

\VS{5}El iubește dreptatea și judecata, pământul este plin de bunătatea DOMNULUI.

\VS{6}Prin cuvântul DOMNULUI au fost cerurile făcute; și toată oștirea lor prin suflarea gurii sale.

\VS{7}El adună apele mării ca pe un morman, el îngrămădește adâncurile în cămări.

\VS{8}Tot pământul să se teamă de DOMNUL, toți locuitorii lumii să se cutremure în uimire înaintea lui.

\VS{9}Căci el a vorbit și s-a făcut; el a poruncit și a rămas neclintit.

\VS{10}DOMNUL face de nimic sfatul păgânilor, el face fără efect planurile oamenilor.

\VS{11}Sfatul DOMNULUI rămâne pentru totdeauna, gândurile inimii lui din generație în generație.

\VS{12}Binecuvântată este națiunea al cărei Dumnezeu este DOMNUL; și poporul pe care l-a ales pentru moștenirea sa.

\VS{13}DOMNUL se uită din cer; el privește pe toți fiii oamenilor.

\VS{14}Din locul locuinței sale privește peste toți locuitorii pământului.

\VS{15}El le întocmește inimile la fel; el ia aminte la toate faptele lor.

\VS{16}Niciun împărat nu este salvat prin mulțimea unei oștiri; un viteaz nu este salvat prin multă putere.

\VS{17}Un cal este un lucru deșert pentru siguranță, nici nu va elibera pe cineva prin marea sa putere.

\VS{18}Iată, ochiul DOMNULUI este peste cei ce se tem de el, peste cei ce speră în mila lui,

\VS{19}Pentru a scăpa sufletul lor de la moarte și pentru a-i ține în viață pe timp de foamete.

\VS{20}Sufletul nostru așteaptă pe DOMNUL, el este ajutorul nostru și scutul nostru.

\VS{21}Da, inima noastră se va bucura în el, pentru că ne-am încrezut în numele lui sfânt.

\VS{22}Mila ta, DOAMNE, să fie peste noi, după cum sperăm în tine.




\par }\PsalmChap{34}{\PP \par }
{\SH Un psalm al lui David, când și-a schimbat purtarea față de Abimelec, care l-a alungat, iar el a plecat.
\VerseOne{1}Voi binecuvânta pe DOMNUL întotdeauna, lauda lui va fi continuu în gura mea.

\VS{2}Sufletul meu se va făli în DOMNUL, cei umili vor asculta și se vor veseli.

\VS{3}Preamăriți pe DOMNUL împreună cu mine, și împreună să înălțăm numele lui.

\VS{4}Am căutat pe DOMNUL și el m-a ascultat și m-a eliberat de toate temerile mele.

\VS{5}Ei au privit către el și au fost luminați, și fețele lor nu au fost făcute de rușine.

\VS{6}Săracul a strigat și DOMNUL l-a ascultat și l-a salvat din toate tulburările lui.

\VS{7}Îngerul DOMNULUI își așază tabăra de jur împrejurul celor ce se tem de el și îi eliberează.

\VS{8}Gustați și vedeți că DOMNUL este bun; binecuvântat este omul care se încrede în el.

\VS{9}Temeți-vă de DOMNUL, voi sfinții lui, pentru că nimic nu le lipsește celor ce se tem de el.

\VS{10}Leii tineri duc lipsă și le este foame, dar cei ce caută pe DOMNUL nu vor duce lipsă de niciun bine.

\VS{11}Veniți, voi copii, dați-mi ascultare, vă voi învăța teama de DOMNUL.

\VS{12}Cine este omul care dorește viața și iubește zile multe, ca să vadă binele?

\VS{13}Păzește-ți limba de la rău, și buzele tale de la a vorbi viclenie.

\VS{14}Pleacă de la rău și fă binele; caută pacea și urmărește-o.

\VS{15}Ochii DOMNULUI sunt peste cei drepți și urechile lui sunt deschise la strigătul lor.

\VS{16}Fața DOMNULUI este împotriva celor ce fac răul, pentru a stârpi amintirea lor de pe pământ.

\VS{17}Cei drepți strigă și DOMNUL ascultă și îi eliberează din toate tulburările lor.

\VS{18}DOMNUL este aproape de cei cu o inimă frântă și salvează pe cei cu un duh căit.

\VS{19}Multe sunt nenorocirile celui drept, dar DOMNUL îl eliberează din toate.

\VS{20}El păzește toate oasele lui, niciunul din ele nu este frânt.

\VS{21}Răul îl va ucide pe cel stricat și cei ce urăsc pe cel drept vor fi pustiiți.

\VS{22}DOMNUL răscumpără sufletul servitorilor săi și niciunul dintre cei ce se încred în el nu va fi pustiit.

\par }


\PsalmChap{35}{\PP \par }
{\SH Un psalm al lui David.
\VerseOne{1}Pledează în cauza mea, DOAMNE, cu cei ce se ceartă cu mine, luptă-te împotriva celor ce luptă împotriva mea.

\VS{2}Apucă scut și platoșă și ridică-te în ajutorul meu.

\VS{3}Scoate de asemenea lancea și închide calea înaintea celor ce mă persecută; spune sufletului meu: Eu sunt salvarea ta.

\VS{4}Să fie încurcați și dați de rușine cei ce îmi caută sufletul; să fie întorși înapoi și încurcați cei ce plănuiesc vătămarea mea.

\VS{5}Să fie ca pleava înaintea vântului și îngerul DOMNULUI să îi urmărească.

\VS{6}Să le fie calea întunecoasă și alunecoasă, și îngerul DOMNULUI să îi persecute.

\VS{7}Fiindcă fără motiv și-au ascuns plasa pentru mine într-o groapă, pe care fără motiv au săpat-o pentru sufletul meu.

\VS{8}Distrugere să vină peste el pe neașteptate; și plasa lui, pe care a ascuns-o, să îl prindă pe el însuși; să cadă în acea distrugere.

\VS{9}Și sufletul meu se va veseli în DOMNUL, se va bucura în salvarea lui.

\VS{10}Toate oasele mele vor spune: DOAMNE, cine este asemenea ție, care eliberezi pe cel sărac de cel ce este prea puternic pentru el, da, pe cel sărac și pe cel nevoiaș de cel ce îl pradă?

\VS{11}Martori falși s-au ridicat; mi-au pus în sarcină lucruri pe care nu le-am știut.

\VS{12}Mi-au răsplătit cu rău pentru bine spre prădarea sufletului meu.

\VS{13}Dar cât despre mine, când au fost bolnavi, haina mea a fost pânză de sac, mi-am umilit sufletul cu postire; și rugăciunea mea s-a întors la sânul meu.

\VS{14}M-am purtat ca și cu prietenul sau fratele meu, m-am prosternat adânc, ca unul ce își jelește mama.

\VS{15}Dar în restriștea mea ei s-au bucurat și s-au strâns împreună, da, cei josnici s-au adunat împotriva mea, iar eu nu am știut; m-au sfâșiat și nu au încetat.

\VS{16}Cu batjocoritori fățarnici în ospețe și-au scrâșnit din dinți asupra mea.

\VS{17}Doamne, până când vei privi? Scapă-mi sufletul de nimicirile lor, pe preaiubitul meu de lei.

\VS{18}Îți voi aduce mulțumiri în adunarea cea mare, te voi lăuda printre mulți oameni.

\VS{19}Nu lăsa dușmanii mei să se bucure pe nedrept de mine, nici nu îi lăsa să clipească cu ochiul pe cei ce mă urăsc fără motiv.

\VS{20}Pentru că ei nu vorbesc pace, ci plănuiesc lucruri înșelătoare împotriva celor liniștiți în țară.

\VS{21}Da, și-au deschis larg gura împotriva mea și au spus: Aha, aha, ochiul nostru a văzut.

\VS{22}Ai văzut, DOAMNE, nu tăcea, Doamne, nu sta departe de mine.

\VS{23}Ridică-te și trezește-te pentru judecata mea, pentru cauza mea, Dumnezeul meu și Domnul meu.

\VS{24}Judecă-mă, DOAMNE Dumnezeul meu, conform dreptății tale; și să nu se bucure de mine.

\VS{25}Să nu spună în inimile lor: Ah, astfel ne-ar plăcea; să nu spună: L-am înghițit.

\VS{26}Să fie rușinați și încurcați împreună cei ce se bucură la vătămarea mea, să fie îmbrăcați cu rușine și dezonoare cei ce se preamăresc împotriva mea.

\VS{27}Să se veselească și să strige de bucurie cei ce se desfată în cauza mea dreaptă; da, să spună ei continuu: DOMNUL să fie preamărit, el care are plăcere în prosperitatea servitorului său.

\VS{28}Și limba mea va vorbi despre dreptatea ta și despre lauda ta toată ziua.

\par }


\PsalmChap{36}{\PP \par }
{\SH Mai marelui muzician, un psalm al lui David, servitorul DOMNULUI.
\VerseOne{1}Fărădelegea celui stricat spune înăuntrul inimii mele, că nu este teamă de Dumnezeu înaintea ochilor lui.

\VS{2}Pentru că el se flatează în propriii lui ochi, până când nelegiuirea lui se arată demnă de ură.

\VS{3}Cuvintele gurii lui sunt nelegiuire și înșelătorie, el a încetat a fi înțelept și a face bine.

\VS{4}El plănuiește ticăloșie pe patul său; se așază pe o cale care nu este bună; el nu detestă răul.

\VS{5}Mila ta, DOAMNE, este în ceruri; și credincioșia ta ajunge până la nori.

\VS{6}Dreptatea ta este ca munții cei mari; judecățile tale sunt un mare adânc; DOAMNE, tu păstrezi pe om și pe animal.

\VS{7}Cât de măreață este bunătatea ta iubitoare, Dumnezeule! De aceea copiii oamenilor se încred sub umbra aripilor tale.

\VS{8}Ei se vor sătura din plin din grăsimea casei tale; și le dai să bea din râul desfătărilor tale.

\VS{9}Căci la tine este fântâna vieții, în lumina ta vom vedea lumină.

\VS{10}O, prelungește bunătatea ta iubitoare celor ce te cunosc și dreptatea ta celor integri în inimă.

\VS{11}Nu lăsa piciorul mândriei să vină împotriva mea și nu lăsa mâna celor stricați să mă alunge.

\VS{12}Acolo sunt căzuți lucrătorii nelegiuirii, sunt aruncați jos și nu vor fi în stare să se ridice.

\par }


\PsalmChap{37}{\PP \par }
{\SH Un psalm al lui David.
\VerseOne{1}Nu te îngrijora din cauza făcătorilor de rău, nici nu fi invidios împotriva lucrătorilor nelegiuirii.

\VS{2}Căci degrabă vor fi cosiți ca iarba și se vor ofili ca iarba verde.

\VS{3}Încrede-te în DOMNUL și fă binele; astfel vei locui în țară și într-adevăr vei fi hrănit.

\VS{4}Desfată-te de asemenea în DOMNUL și el îți va da dorințele inimii tale.

\VS{5}Încredințează DOMNULUI calea ta și încrede-te de asemenea în el, iar el o va înfăptui.

\VS{6}Și va aduce dreptatea ta ca lumina și judecata ta ca și amiaza.

\VS{7}Odihnește-te în DOMNUL și așteaptă-l cu răbdare; nu te îngrijora din cauza celui ce prosperă pe calea sa, din cauza omului care înfăptuiește planuri stricate.

\VS{8}Oprește-te de la mânie și părăsește furia, nu te îngrijora în vreun fel pentru a face rău.

\VS{9}Pentru că făcătorii de rău vor fi stârpiți, dar cei ce așteaptă pe DOMNUL, ei vor moșteni pământul.

\VS{10}Căci încă puțin timp și cel rău nu va mai fi, da, cu atenție vei lua aminte la locul lui și nu va mai fi.

\VS{11}Dar cei blânzi vor moșteni pământul și se vor desfăta în abundența păcii.

\VS{12}Cel stricat uneltește împotriva celui drept și își scrâșnește din dinți asupra lui.

\VS{13}Domnul va râde de el, fiindcă vede că ziua lui vine.

\VS{14}Cei stricați au scos sabia și și-au încordat arcurile, pentru a doborî pe cel sărac și nevoiaș și pentru a ucide pe cei ce au o purtare integră.

\VS{15}Sabia lor va intra în propria lor inimă și arcurile lor vor fi frânte.

\VS{16}Puținul pe care un om drept îl are este mai bun decât bogățiile multor stricați.

\VS{17}Pentru că brațele celor stricați vor fi frânte, dar DOMNUL susține pe cei drepți.

\VS{18}DOMNUL cunoaște zilele celor integri și moștenirea lor va fi pentru totdeauna.

\VS{19}Ei nu vor fi făcuți de rușine în timpul cel rău și în zilele foametei vor fi săturați.

\VS{20}Dar cei stricați vor pieri și dușmanii DOMNULUI vor fi ca grăsimea mieilor, se vor mistui; în fum se vor mistui.

\VS{21}Cel stricat împrumută și nu plătește înapoi, dar cel drept arată milă și dă.

\VS{22}Fiindcă toți cei binecuvântați de el vor moșteni pământul; și cei ce sunt blestemați de el vor fi stârpiți.

\VS{23}Pașii omului bun sunt rânduiți de DOMNUL și își găsește plăcere în calea lui.

\VS{24}Deși cade, el nu va fi doborât de tot, pentru că DOMNUL îl susține cu mâna lui.

\VS{25}Am fost tânăr și acum am îmbătrânit; totuși nu am văzut pe cel drept părăsit, nici sămânța lui cerșind pâine.

\VS{26}El este totdeauna milos și împrumută; și sămânța lui este binecuvântată.

\VS{27}Pleacă de la rău și fă binele; și rămâi pentru totdeauna.

\VS{28}Căci DOMNUL iubește judecata și nu părăsește pe sfinții săi; ei sunt păstrați pentru totdeauna, dar sămânța celor stricați va fi stârpită.

\VS{29}Cei drepți vor moșteni țara și vor locui în ea pentru totdeauna.

\VS{30}Gura celui drept spune înțelepciune și limba lui vorbește judecată.

\VS{31}Legea Dumnezeului său este în inima lui; niciunul din pașii lui nu va aluneca.

\VS{32}Cel stricat pândește pe cel drept și caută să îl ucidă.

\VS{33}DOMNUL nu îl va lăsa în mâna lui, nici nu îl va condamna când este judecat.

\VS{34}Așteaptă pe DOMNUL și ține calea lui, iar el te va înălța pentru a moșteni țara, când cei stricați sunt stârpiți, vei privi aceasta.

\VS{35}Am văzut pe cel stricat în mare putere și întinzându-se ca un dafin verde.

\VS{36}Totuși a trecut și, iată, el nu mai este, da, l-am căutat, dar nu a putut fi găsit.

\VS{37}Însemnează pe cel desăvârșit și privește pe cel integru, fiindcă sfârșitul acelui om este pace.

\VS{38}Dar călcătorii de lege vor fi nimiciți împreună, sfârșitul celor stricați va fi stârpit.

\VS{39}Dar salvarea celor drepți este a DOMNULUI, el este puterea lor în timpul tulburării.

\VS{40}Și DOMNUL îi va ajuta și îi va elibera; îi va elibera de cei stricați și îi va salva pentru că se încred în el.

\par }


\PsalmChap{38}{\PP \par }
{\SH Un psalm al lui David, să aducă în amintire.
\VerseOne{1}DOAMNE, nu mă mustra în furia ta, nici nu mă pedepsi în nemulțumirea ta încinsă.

\VS{2}Fiindcă săgețile tale se înfig adânc în mine și mâna ta mă apasă tare.

\VS{3}Nu este sănătate în carnea mea din cauza mâniei tale; nici nu este odihnă în oasele mele din cauza păcatului meu.

\VS{4}Fiindcă nelegiuirile mele au ajuns până peste capul meu, ca o povară mare, ele sunt prea grele pentru mine.

\VS{5}Rănile mele put și sunt putrede din cauza nechibzuinței mele.

\VS{6}Sunt tulburat; sunt foarte încovoiat; umblu jelind toată ziua.

\VS{7}Căci șalele mele sunt pline cu o boală scârboasă și nu este sănătate în carnea mea.

\VS{8}Sunt slab și foarte zdrobit, am răcnit din cauza neliniștii inimii mele.

\VS{9}Doamne, toată dorința mea este înaintea ta; și geamătul meu nu este ascuns de tine.

\VS{10}Inima mea palpită, puterea mea mă părăsește, cât despre lumina ochilor mei, s-a dus și aceasta de la mine.

\VS{11}Admiratorii mei și prietenii mei se țin departe de rana mea; și rudele mele stau departe.

\VS{12}De asemenea cei ce îmi caută viața îmi pun capcane; și cei ce urmăresc vătămarea mea vorbesc lucruri răutăcioase și cugetă înșelătorii cât este ziua de lungă.

\VS{13}Dar eu, ca un surd, nu am auzit; și am fost ca un mut care nu își deschide gura.

\VS{14}Astfel am fost ca un om care nu aude și în a cărui gură nu sunt reproșuri.

\VS{15}Căci în tine, DOAMNE, sper eu, vei auzi, Doamne Dumnezeul meu.

\VS{16}Fiindcă am spus: Ascultă-mă, ca nu cumva ei să se bucure de mine, când piciorul meu alunecă, ei se preamăresc împotriva mea.

\VS{17}Fiindcă eu sunt gata să șchiopătez și întristarea mea este continuu înaintea mea.

\VS{18}Căci îmi voi vesti nelegiuirea; îmi va părea rău pentru păcatul meu.

\VS{19}Dar dușmanii mei sunt plini de viață și sunt puternici și cei ce mă urăsc pe nedrept s-au înmulțit.

\VS{20}Cei ce de asemenea întorc rău pentru bine sunt potrivnicii mei; deoarece eu urmăresc binele.

\VS{21}Nu mă părăsi, DOAMNE; Dumnezeul meu, nu sta departe de mine.

\VS{22}Grăbește-te să mă ajuți, Doamne, salvarea mea.

\par }


\PsalmChap{39}{\PP \par }
{\SH Mai marelui muzician, lui Iedutun, un psalm al lui David.
\VerseOne{1}Am spus: Voi lua seama la căile mele, ca să nu păcătuiesc cu limba mea, îmi voi ține gura cu un frâu, cât timp cel stricat este înaintea mea.

\VS{2}Am fost mut în tăcere, am tăcut referitor la bine; și durerea mea a fost stârnită.

\VS{3}Îmi era inima fierbinte în mine; focul ardea în timp ce meditam, atunci am vorbit cu limba mea,

\VS{4}DOAMNE, fă-mă să cunosc sfârșitul meu și măsura zilelor mele, care este aceasta; ca să știu cât de trecător sunt.

\VS{5}Iată, mi-ai făcut zilele cât un lat de palmă; și vârsta mea este ca nimic înaintea ta; cu adevărat fiecare om, în starea lui cea mai bună, este întru totul deșertăciune. Selah.

\VS{6}Cu siguranță fiecare umblă într-un spectacol deșert, cu siguranță ei sunt neliniștiți în zadar; el îngrămădește bogății și nu știe cine le va strânge.

\VS{7}Și acum, Doamne, ce să aștept? Speranța mea este în tine.

\VS{8}Eliberează-mă de toate fărădelegile mele, nu mă face ocara prostului.

\VS{9}Am fost mut, nu mi-am deschis gura, deoarece tu ai făcut aceasta.

\VS{10}Îndepărtează lovitura ta de mine, sunt mistuit de lovitura mâinii tale.

\VS{11}Când cu mustrări tu corectezi pe om pentru nelegiuire, faci ca frumusețea lui să se mistuie ca o molie; cu adevărat fiecare om este deșertăciune. Selah.

\VS{12}Ascultă rugăciunea mea, DOAMNE, și deschide urechea la strigătul meu; nu tăcea la lacrimile mele, pentru că eu sunt străin și un locuitor temporar înaintea ta, precum au fost toți părinții mei.

\VS{13}Cruță-mă, ca să îmi regăsesc puterea, înainte de a mă duce de aici și a nu mai fi.

\par }


\PsalmChap{40}{\PP \par }
{\SH Mai marelui muzician, un psalm al lui David.
\VerseOne{1}Am așteptat cu răbdare pe DOMNUL; și el s-a aplecat spre mine și a ascultat strigătul meu.

\VS{2}M-a scos de asemenea din groapa pieirii, din noroiul mocirlos și mi-a așezat picioarele pe stâncă și mi-a întemeiat umbletele.

\VS{3}Și mi-a pus în gura o cântare nouă, laudă Dumnezeului nostru, mulți vor vedea aceasta și se vor teme și se vor încrede în DOMNUL.

\VS{4}Binecuvântat este omul care face pe DOMNUL încrederea sa și nu dă atenție celor mândri, nici celor ce se abat spre minciuni.

\VS{5}DOAMNE Dumnezeul meu, multe sunt lucrările tale minunate pe care le-ai făcut, și gândurile tale care sunt îndreptate spre noi, acestea nu îți pot fi înșirate; dacă aș dori să le vestesc și să vorbesc despre ele, sunt mai multe decât pot fi numărate.

\VS{6}Sacrificiu și ofrandă nu ai dorit; urechile mele le-ai deschis, ofrandă arsă și ofrandă pentru păcat nu ai cerut.

\VS{7}Atunci am spus: Iată, eu vin, în sulul cărții este scris despre mine,

\VS{8}Îmi place să fac voia ta, Dumnezeul meu; da, legea ta este înăuntrul inimii mele.

\VS{9}Am predicat dreptatea în adunarea cea mare, iată, nu mi-am înfrânat buzele; DOAMNE, tu știi aceasta.

\VS{10}Nu am ascuns dreptatea ta înăuntrul inimii mele; am vestit credincioșia ta și salvarea ta, nu am ascuns bunătatea ta iubitoare și adevărul tău de adunarea cea mare.

\VS{11}Nu opri îndurările tale blânde de la mine, DOAMNE, bunătatea ta iubitoare și adevărul tău să mă păstreze continuu.

\VS{12}Fiindcă nenumărate rele m-au înconjurat, nelegiuirile mele m-au prins, astfel încât nu mai sunt în stare să privesc în sus; ele sunt mai multe decât perii capului meu, de aceea inima mea mă părăsește.

\VS{13}Fii mulțumit, DOAMNE, să mă eliberezi, DOAMNE, grăbește-te să mă ajuți.

\VS{14}Să fie rușinați și încurcați toți cei ce îmi caută sufletul pentru a-l nimici; să fie împinși înapoi și dați de rușine cei ce îmi doresc răul.

\VS{15}Să fie pustiiți ca o răsplată a rușinii lor cei ce îmi spun: Aha, aha.

\VS{16}Să se veselească și să se bucure în tine toți cei ce te caută, să spună continuu cei care iubesc salvarea ta: DOMNUL fie preamărit.

\VS{17}Dar eu sunt sărac și nevoiaș; totuși Domnul se gândește la mine; tu ești ajutorul meu și eliberatorul meu; nu întârzia, Dumnezeul meu.

\par }


\PsalmChap{41}{\PP \par }
{\SH Mai marelui muzician, un psalm al lui David.
\VerseOne{1}Binecuvântat este cel ce ia aminte la sărac, DOMNUL îl va scăpa în timp de tulburare.

\VS{2}DOMNUL îl va păstra și îl va ține în viață; și el va fi binecuvântat pe pământ și nu îl vei da la voia dușmanilor lui.

\VS{3}DOMNUL îl va întări pe patul de suferință, îi vei face tot patul în boala lui.

\VS{4}Am spus: DOAMNE, fii milostiv cu mine, vindecă-mi sufletul, pentru că am păcătuit împotriva ta.

\VS{5}Dușmanii mei vorbesc rău despre mine: Când va muri el și numele lui va pieri?

\VS{6}Și dacă vine să mă vadă, vorbește deșertăciune, inima lui își strânge nelegiuire; când iese afară, el spune aceasta.

\VS{7}Toți cei ce mă urăsc șoptesc împreună împotriva mea, împotriva mea plănuiesc ei vătămarea mea.

\VS{8}O boală rea, spun ei, se lipește tare de el, și acum că zace nu se va mai ridica.

\VS{9}Da, chiar și prietenul meu apropiat, în care m-am încrezut, care a mâncat din pâinea mea și-a ridicat călcâiul împotriva mea.

\VS{10}Dar tu, DOAMNE, fii milostiv cu mine și ridică-mă, ca să le răsplătesc.

\VS{11}Prin aceasta știu că îmi arăți favoare: pentru că dușmanul meu nu triumfă asupra mea.

\VS{12}Și cât despre mine, tu mă susții în a mea integritate și mă așezi înaintea feței tale pentru totdeauna.

\VS{13}Binecuvântat fie DOMNUL Dumnezeul lui Israel din veșnicie și pentru veșnicie. Amin și Amin.

\par }


\PsalmChap{42}{\PP \par }
{\SH Mai marelui muzician, „Maschil”, pentru fiii lui Core.
\VerseOne{1}Cum tânjește căpriorul după apa pâraielor, așa tânjește sufletul meu după tine, Dumnezeule.

\VS{2}Sufletul meu însetează după Dumnezeu, după Dumnezeul cel viu, când voi veni și mă voi arăta înaintea lui Dumnezeu?

\VS{3}Lacrimile mele au fost mâncarea mea zi și noapte, în timp ce ei îmi spun continuu: Unde este Dumnezeul tău?

\VS{4}Când îmi amintesc acestea, îmi vărs sufletul în mine, fiindcă m-am dus cu mulțimea, am mers cu ei la casa lui Dumnezeu, cu vocea bucuriei și a laudei, cu o mulțime ce ținea sărbătoare.

\VS{5}De ce ești doborât, sufletul meu? Și de ce ești neliniștit în mine? Speră în Dumnezeu, căci încă îl voi lăuda pentru ajutorul înfățișării sale.

\VS{6}Dumnezeul meu, sufletul îmi este doborât în mine, de aceea îmi voi aminti de tine din țara Iordanului și din piscurile Hermoniților, din dealul Mițar.

\VS{7}Adânc strigă către adânc la sunetul vârtejurilor tale de apă, toate valurile tale și talazurile tale au trecut peste mine.

\VS{8}Totuși DOMNUL va porunci bunătatea sa iubitoare în timpul zilei și noaptea cântarea lui va fi cu mine și rugăciunea mea spre Dumnezeul vieții mele.

\VS{9}Voi spune lui Dumnezeu stânca mea: De ce m-ai uitat? De ce umblu jelind sub oprimarea dușmanului?

\VS{10}Precum cu o sabie în oasele mele dușmanii mei mă ocărăsc, în timp ce îmi spun zilnic: Unde este Dumnezeul tău?

\VS{11}De ce ești doborât, sufletul meu? Și de ce ești neliniștit în mine? Speră în Dumnezeu, căci încă îl voi lăuda, pe el, care este sănătatea înfățișării mele și Dumnezeul meu.

\par }


\PsalmChap{43}{\PP \VerseOne{1}Judecă-mă, Dumnezeule, și pledează în cauza mea împotriva unei națiuni neevlavioase; O, eliberează-mă de omul înșelător și nedrept.

\VS{2}Pentru că tu ești Dumnezeul puterii mele, de ce mă lepezi? De ce umblu jelind sub oprimarea dușmanului?

\VS{3}O, trimite lumina ta și adevărul tău să mă conducă; ele să mă ducă la muntele tău cel sfânt și la tabernacolele tale.

\VS{4}Atunci voi merge la altarul lui Dumnezeu, la Dumnezeul meu cu multă veselie; da, cu harpă te voi lăuda, Dumnezeule, Dumnezeul meu.

\VS{5}De ce ești doborât, sufletul meu? Și de ce ești neliniștit în mine? Speră în Dumnezeu, căci încă eu îl voi lăuda, pe el, sănătatea înfățișării mele și Dumnezeul meu.




\par }\PsalmChap{44}{\PP \par }
{\SH Mai marelui muzician, pentru fiii lui Core, „Maschil.”
\VerseOne{1}Noi am auzit cu urechile noastre, Dumnezeule, părinții noștri ne-au spus ce lucrare ai făcut în zilele lor, în timpurile din vechime.

\VS{2}Cum ai alungat pe păgâni cu mâna ta și i-ai sădit; cum ai chinuit popoarele și le-ai alungat.

\VS{3}Căci nu prin sabia lor au luat țara în stăpânire, nici brațul lor nu i-a salvat, ci dreapta ta și brațul tău și lumina înfățișării tale, deoarece le-ai arătat favoare.

\VS{4}Tu ești Împăratul meu, Dumnezeule; poruncește eliberări pentru Iacob.

\VS{5}Prin tine vom împunge pe dușmanii noștri, prin numele tău îi vom călca în picioare pe cei ce se ridică împotriva noastră.

\VS{6}Căci nu mă voi încrede în arcul meu, nici sabia mea nu mă va salva.

\VS{7}Ci tu ne-ai salvat de dușmanii noștri și i-ai făcut de rușine pe cei ce ne urau.

\VS{8}Cu Dumnezeu ne fălim cât este ziua de lungă și lăudăm numele tău pentru totdeauna. Selah.

\VS{9}Dar tu ne-ai lepădat și ne-ai făcut de rușine și nu mergi înainte cu armatele noastre.

\VS{10}Ne-ai făcut să dăm înapoi dinaintea dușmanului și cei ce ne urăsc pradă pentru ei.

\VS{11}Ne-ai dat ca oi pentru a fi mâncare; și ne-ai împrăștiat printre păgâni.

\VS{12}Vinzi poporul tău pentru nimic și nu te îmbogățești prin prețul lor.

\VS{13}Ne faci de ocară pentru vecinii noștri, o batjocură și un lucru de râs pentru cei din jurul nostru.

\VS{14}Ne faci o zicătoare printre păgâni, o clătinare de cap printre popoare.

\VS{15}Confuzia mea este tot timpul înaintea mea și rușinea feței mele m-a acoperit,

\VS{16}Din cauza vocii celui ce ocărăște și blasfemiază, din cauza dușmanului și a răzbunătorului.

\VS{17}Toate acestea au venit peste noi; totuși nu te-am uitat, nici nu ne-am purtat înșelător în legământul tău.

\VS{18}Inima noastră nu s-a întors înapoi, nici pașii noștri nu s-au abătut de la calea ta,

\VS{19}Deși ne-ai zdrobit în locuința dragonilor și ne-ai acoperit cu umbra morții.

\VS{20}Dacă noi am uitat numele Dumnezeului nostru, sau am întins mâinile noastre spre un dumnezeu străin,

\VS{21}Nu va cerceta Dumnezeu aceasta? Căci el cunoaște tainele inimii.

\VS{22}Da, datorită ție suntem uciși cât este ziua de lungă; suntem socotiți ca oi pentru măcel.

\VS{23}Trezește-te; de ce dormi, Doamne? Ridică-te, nu ne lepăda pentru totdeauna.

\VS{24}De ce îți ascunzi fața și uiți nenorocirea noastră și oprimarea noastră?

\VS{25}Căci sufletul nostru este prosternat până în țărână, pântecul nostru se lipește de pământ.

\VS{26}Ridică-te în ajutorul nostru și răscumpără-ne datorită îndurărilor tale.

\par }


\PsalmChap{45}{\PP \par }
{\SH Mai marelui muzician pe trâmbiță, pentru fiii lui Core, „Maschil,” O cântare despre iubiri.
\VerseOne{1}Inima mea revarsă o lucrare bună; vorbesc despre lucrurile pe care le-am făcut referitor la împărat, limba mea este tocul unui scriitor iscusit.

\VS{2}Tu ești mai frumos decât copiii oamenilor, har este turnat pe buzele tale, de aceea Dumnezeu te-a binecuvântat pentru totdeauna.

\VS{3}Încinge-ți sabia la coapsă, viteazule, cu gloria ta și maiestatea ta.

\VS{4}Și în maiestatea ta călărește cu prosperitate datorită adevărului și blândeții și dreptății; și mâna ta dreaptă te va învăța lucruri înfricoșătoare.

\VS{5}Săgețile tale sunt ascuțite în inima dușmanilor împăratului; prin ele cad oamenii sub tine.

\VS{6}Tronul tău, Dumnezeule, este pentru totdeauna și întotdeauna, sceptrul împărăției tale este un sceptru drept.

\VS{7}Tu iubești dreptatea și urăști stricăciunea, de aceea Dumnezeu, chiar Dumnezeul tău, te-a uns cu untdelemnul veseliei mai presus de tovarășii tăi.

\VS{8}Toate hainele tale miros a smirnă și arome de aloe și casia, din palatele de fildeș, prin care acestea te-au înveselit.

\VS{9}Fiice de împărați erau printre femeile tale de onoare, la dreapta ta împărăteasa a stat în picioare în aur de Ofir.

\VS{10}Dă ascultare, fiică, și privește și apleacă-ți urechea; și uită de asemenea poporul tău și casa tatălui tău.

\VS{11}Astfel împăratul va dori mult frumusețea ta, pentru că el este Domnul tău; și lui închină-te.

\VS{12}Și fiica Tirului va fi acolo cu un dar; chiar cei bogați din popor vor căuta favoarea ta.

\VS{13}Fiica împăratului este cu totul glorioasă înăuntru, haina ei este din aur brodat.

\VS{14}Ea va fi adusă la împărat în haine țesute la gherghef, fecioarele, însoțitoarele ei care o urmează, vor fi aduse la tine.

\VS{15}Ele vor fi aduse cu veselie și bucurie, vor intra în palatul împăratului.

\VS{16}În locul părinților tăi vor fi copiii tăi, pe care să îi faci prinți pe tot pământul.

\VS{17}Voi face ca numele tău să fie amintit din generație în generație, de aceea poporul te va lăuda pentru totdeauna și întotdeauna.

\par }


\PsalmChap{46}{\PP \par }
{\SH Mai marelui muzician, pentru fiii lui Core. O cântare, „Pentru Fecioare.”
\VerseOne{1}Dumnezeu este adăpostul și puterea noastră, un ajutor care nu lipsește niciodată în timp de necaz.

\VS{2}De aceea nu ne vom teme, chiar dacă s-ar muta pământul și munții ar fi duși în mijlocul mării.

\VS{3}Chiar dacă ar urla apele sale și ar fi în clocot, chiar dacă munții s-ar zgudui cu umflarea lor. Selah.

\VS{4}Este un râu, ale cărui pâraie vor înveseli cetatea lui Dumnezeu, locul sfânt al tabernacolelor celui Preaînalt.

\VS{5}Dumnezeu este în mijlocul ei; ea nu se va clătina; Dumnezeu o va ajuta, de la revărsatul zorilor.

\VS{6}Păgânii s-au înfuriat, împărățiile au fost clătinate; el și-a înălțat vocea, pământul s-a topit.

\VS{7}DOMNUL oștirilor este cu noi; Dumnezeul lui Iacob este locul nostru de scăpare. Selah.

\VS{8}Veniți, priviți lucrările DOMNULUI, ce pustiiri a făcut pe pământ.

\VS{9}El face războaiele să înceteze până la marginea pământului; el frânge arcul și retează sulița în bucăți; el arde carul în foc.

\VS{10}Liniștiți-vă și cunoașteți că eu sunt Dumnezeu, voi fi înălțat printre păgâni, voi fi înălțat pe pământ.

\VS{11}DOMNUL oștirilor este cu noi; Dumnezeul lui Iacob este locul nostru de scăpare. Selah.

\par }


\PsalmChap{47}{\PP \par }
{\SH Mai marelui muzician, un psalm pentru fiii lui Core.
\VerseOne{1}Bateți din palme toate popoarele; strigați către Dumnezeu cu vocea triumfului.

\VS{2}Pentru că DOMNUL cel preaînalt este înfricoșător; un mare Împărat peste tot pământul.

\VS{3}Va supune popoarele sub noi și națiunile sub picioarele noastre.

\VS{4}Va alege moștenirea noastră pentru noi, maiestatea lui Iacob, pe care l-a iubit. Selah.

\VS{5}Dumnezeu s-a urcat cu un strigăt, DOMNUL cu sunetul unei trâmbițe.

\VS{6}Cântați laude lui Dumnezeu, cântați laude, cântați laude Împăratului nostru, cântați laude.

\VS{7}Pentru că Dumnezeu este Împăratul întregului pământ, cântați laude cu înțelegere.

\VS{8}Dumnezeu domnește peste păgâni, Dumnezeu șade pe tronul sfințeniei sale.

\VS{9}Prinții popoarelor s-au adunat, poporul Dumnezeului lui Avraam, fiindcă scuturile pământului aparțin lui Dumnezeu, el este mult înălțat.

\par }


\PsalmChap{48}{\PP \par }
{\SH O cântare și psalm pentru fiii lui Core.
\VerseOne{1}Mare este DOMNUL și măreț pentru a fi lăudat în cetatea Dumnezeului nostru, în muntele sfințeniei sale.

\VS{2}Frumoasă în înălțime, bucuria întregului pământ, este muntele Sion, pe părțile de nord, cetatea marelui Împărat.

\VS{3}Dumnezeu este cunoscut în palatele ei ca un loc de scăpare.

\VS{4}Căci iată, împărații s-au adunat, au trecut împreună.

\VS{5}Au văzut-o și astfel s-au minunat; s-au tulburat și au fugit departe.

\VS{6}Acolo i-a apucat frică și durere, ca a unei femei în travaliu.

\VS{7}Tu frângi corăbiile din Tarsis cu un vânt din est.

\VS{8}După cum am auzit, astfel am văzut noi în cetatea DOMNULUI oștirilor, în cetatea Dumnezeului nostru, Dumnezeu o va întemeia pentru totdeauna. Selah.

\VS{9}Ne-am gândit la bunătatea ta iubitoare, Dumnezeule, în mijlocul templului tău.

\VS{10}Conform numelui tău, Dumnezeule, astfel este lauda ta până la marginile pământului, mâna ta dreaptă este plină de dreptate.

\VS{11}Să se bucure muntele Sion, să se veselească fiicele lui Iuda datorită judecăților tale.

\VS{12}Străbateți Sionul și mergeți de jur împrejurul lui, numărați turnurile lui.

\VS{13}Luați bine aminte la fortificațiile lui, priviți cu atenție palatele lui, ca să povestiți generației următoare.

\VS{14}Căci acest Dumnezeu este Dumnezeul nostru pentru totdeauna și întotdeauna, el va fi călăuza noastră chiar până la moarte.

\par }


\PsalmChap{49}{\PP \par }
{\SH Mai marelui muzician, un psalm pentru fiii lui Core.
\VerseOne{1}Ascultați aceasta toate popoarele; deschideți urechea toți locuitorii lumii,

\VS{2}Deopotrivă cei de rând și cei înălțați, bogați și săraci împreună.

\VS{3}Gura mea va vorbi despre înțelepciune și meditația inimii mele va fi cu pricepere.

\VS{4}Îmi voi apleca urechea la parabolă, voi deschide vorba mea adâncă pe harpă.

\VS{5}Pentru ce m-aș teme în zilele răului, când nelegiuirea călcâielor mele mă va înconjura?

\VS{6}Cei ce se încred în averea lor și se fălesc cu mulțimea bogățiilor lor;

\VS{7}Nimeni nu poate în niciun fel răscumpăra pe fratele său, nici să dea lui Dumnezeu răscumpărare pentru el,

\VS{8}(Fiindcă răscumpărarea sufletului lor este prețioasă și încetează pentru totdeauna),

\VS{9}Ca totuși să trăiască pentru totdeauna și să nu vadă putrezire.

\VS{10}Pentru că el vede că oameni înțelepți mor, la fel prostul și neghiobul pier și își lasă averea altora.

\VS{11}Gândul lor lăuntric este că le vor dăinui casele pentru totdeauna și locuințele lor din generație în generație; își numesc pământurile după numele lor.

\VS{12}Cu toate acestea omul onorat nu dăinuiește, este ca animalele care pier.

\VS{13}Această cale a lor este nebunia lor, totuși posteritatea lor le aprobă spusele. Selah.

\VS{14}Sunt puși în mormânt ca oile; moartea se va hrăni din ei; și cei integri vor domni asupra lor dimineața; și frumusețea lor se va mistui în mormântul care este locuința lor.

\VS{15}Dar Dumnezeu va răscumpăra sufletul meu din puterea mormântului, căci el mă va primi. Selah.

\VS{16}Nu te teme când cineva se îmbogățește, când crește gloria casei sale;

\VS{17}Căci nu va duce nimic cu el când moare, gloria sa nu va coborî după el.

\VS{18}Deși în timp ce a trăit și-a binecuvântat sufletul, și oamenii te vor lăuda când îți faci bine,

\VS{19}El va merge la generația părinților săi; ei nu vor vedea niciodată lumină.

\VS{20}Omul în onoare și fără înțelegere este ca animalele care pier.

\par }


\PsalmChap{50}{\PP \par }
{\SH Un psalm al lui Asaf.
\VerseOne{1}Dumnezeul cel puternic, DOMNUL, a vorbit și a chemat pământul de la răsăritul soarelui până la apusul lui.

\VS{2}Dumnezeu a strălucit din Sion, desăvârșirea frumuseții.

\VS{3}Dumnezeul nostru va veni și nu va tăcea, un foc va mistui înaintea lui și va fi o mare furtună împrejurul lui.

\VS{4}De sus va striga către ceruri și către pământ, ca să judece pe poporul său.

\VS{5}Strângeți pe sfinții mei la mine; cei ce au făcut un legământ cu mine prin sacrificiu.

\VS{6}Și cerurile vor vesti dreptatea lui, căci Dumnezeu însuși este judecător. Selah.

\VS{7}Ascultă poporul meu și voi vorbi; ascultă Israel și voi aduce mărturie împotriva ta: Eu sunt Dumnezeu, chiar Dumnezeul tău.

\VS{8}Nu te voi mustra pentru sacrificiile tale, sau pentru ofrandele tale arse, ce au fost continuu înaintea mea.

\VS{9}Nu voi lua niciun taur din casa ta, nici țapi din staulele tale.

\VS{10}Căci fiecare animal al pădurii este al meu și vitele de pe o mie de dealuri.

\VS{11}Cunosc toate păsările munților; și fiarele sălbatice ale câmpului sunt ale mele.

\VS{12}Dacă aș fi flămând, nu ți-aș spune ție: fiindcă lumea și plinătatea ei este a mea.

\VS{13}Voi mânca eu carnea taurilor, sau voi bea sângele țapilor?

\VS{14}Oferă mulțumiri lui Dumnezeu; și împlinește-ți promisiunile față de Cel Preaînalt,

\VS{15}Și cheamă-mă în ziua tulburării, eu te voi elibera și tu mă vei glorifica.

\VS{16}Dar celui stricat, Dumnezeu îi spune: Ce ai tu ca să faci cunoscute statutele mele, sau să iei legământul meu în gura ta?

\VS{17}Văzând că urăști instruirea și arunci cuvintele mele înapoia ta.

\VS{18}Când ai văzut un hoț, te-ai învoit cu el și ai fost părtaș cu adulterii.

\VS{19}Îți dai gura la rău și limba ta urzește înșelătorie.

\VS{20}Șezi și vorbești împotriva fratelui tău; defăimezi pe fiul mamei tale.

\VS{21}Ai făcut acestea iar eu am tăcut; te-ai gândit că am fost întru totul ca tine, dar te voi mustra și voi pune lucrurile în ordine înaintea ochilor tăi.

\VS{22}Acum luați aminte la aceasta, voi, care uitați pe Dumnezeu, ca să nu vă sfâșii și să nu fie nimeni să vă elibereze.

\VS{23}Oricine oferă laudă mă glorifică; și celui ce își rânduiește purtarea îi voi arăta salvarea lui Dumnezeu.

\par }


\PsalmChap{51}{\PP \par }
{\SH Mai marelui muzician, un psalm al lui David, când profetul Natan a venit la el, după ce David intrase la Batșeba.
\VerseOne{1}Ai milă de mine, Dumnezeule, conform bunătății tale iubitoare, conform mulțimii îndurărilor tale blânde șterge fărădelegile mele.

\VS{2}Spală-mă pe deplin de nelegiuirea mea și curăță-mă de păcatul meu.

\VS{3}Căci îmi recunosc fărădelegile și păcatul meu este totdeauna înaintea mea.

\VS{4}Împotriva ta, numai împotriva ta, am păcătuit și am făcut acest rău înaintea ochilor tăi, ca să fii declarat drept când vorbești și să fii pur când judeci.

\VS{5}Iată, am fost format în nelegiuire; și în păcat m-a conceput mama mea.

\VS{6}Iată, tu dorești adevărul în părțile dinăuntru și în partea ascunsă mă vei face să cunosc înțelepciune.

\VS{7}Curăță-mă cu isop și voi fi curat, spală-mă și voi fi mai alb decât zăpada.

\VS{8}Fă-mă să aud bucurie și veselie, ca oasele pe care tu le-ai rupt să se bucure.

\VS{9}Ascunde-ți fața de la păcatele mele și șterge toate nelegiuirile mele.

\VS{10}Creează în mine o inimă curată, Dumnezeule; și înnoiește un duh drept în mine.

\VS{11}Nu mă lepăda din prezența ta și nu lua duhul tău sfânt de la mine.

\VS{12}Dă-mi iarăși bucuria salvării tale și susține-mă cu duhul tău binevoitor.

\VS{13}Atunci voi învăța pe călcătorii de lege căile tale; și păcătoșii se vor întoarce la tine.

\VS{14}Eliberează-mă de vinovăția sângelui, Dumnezeule, Dumnezeul salvării mele, și limba mea va cânta dreptatea ta.

\VS{15}Doamne, deschide-mi buzele și gura mea va vesti lauda ta.

\VS{16}Fiindcă tu nu dorești sacrificiu, pe care de altfel l-aș fi dat; tu nu te desfeți în ofrandă arsă.

\VS{17}Sacrificiile plăcute lui Dumnezeu sunt un duh frânt, tu nu vei disprețui o inimă frântă și căită, Dumnezeule.

\VS{18}Fă bine Sionului în plăcerea ta bună, zidește zidurile Ierusalimului.

\VS{19}Atunci vei găsi plăcere în sacrificiile dreptății, în ofrandă arsă și în ofrandă arsă în întregime, atunci vor oferi ei tauri pe altarul tău.

\par }


\PsalmChap{52}{\PP \par }
{\SH Mai marelui muzician, „Maschil,” Un psalm al lui David, când Doeg edomitul a venit și a anunțat pe Saul și i-a spus: David a venit la casa lui Ahimelec.
\VerseOne{1}De ce te fălești în ticăloșie, viteazule? Bunătatea lui Dumnezeu dăinuiește continuu.

\VS{2}Limba ta plănuiește ticăloșii ca un brici ascuțit, lucrând înșelător.

\VS{3}Iubești răul mai mult decât binele și minciuna mai mult decât vorbirea dreptății. Selah.

\VS{4}Iubești toate cuvintele devoratoare, tu, limbă înșelătoare.

\VS{5}Dumnezeu te va nimici în același fel pentru totdeauna, te va duce departe și te va smulge din locuința ta și te va dezrădăcina din țara celor vii. Selah.

\VS{6}Cei drepți de asemenea vor vedea și se vor teme și vor râde de el,

\VS{7}Iată, acesta este bărbatul care nu a făcut din Dumnezeu puterea lui, ci s-a încrezut în abundența bogățiilor sale și s-a întărit în stricăciunea sa.

\VS{8}Dar eu sunt ca un măslin verde în casa lui Dumnezeu; mă încred în mila lui Dumnezeu pentru totdeauna și întotdeauna.

\VS{9}Te voi lăuda pentru totdeauna, pentru că ai făcut aceasta, și voi aștepta numele tău, pentru că este bun înaintea sfinților tăi.

\par }


\PsalmChap{53}{\PP \par }
{\SH Mai marelui muzician, „Mahalat, Maschil,” Un psalm al lui David.
\VerseOne{1}Nebunul a spus în inima lui: Nu este Dumnezeu. Corupți sunt ei și au făcut nelegiuiri scârboase, nu este niciunul care face binele.

\VS{2}Dumnezeu a privit din cer peste copiii oamenilor, să vadă dacă este vreunul care să înțeleagă, care să caute pe Dumnezeu.

\VS{3}Fiecare a mers înapoi, toți împreună au devenit murdari; nu este niciunul care să facă binele, niciunul măcar.

\VS{4}Nu au lucrătorii nelegiuirii cunoaștere? Cei care mănâncă pe poporul meu cum mănâncă pâine nu au chemat pe Dumnezeu.

\VS{5}Acolo unde nu era spaimă, au fost ei în mare spaimă, fiindcă Dumnezeu a împrăștiat oasele celui ce așază tabăra împotriva ta, tu i-ai făcut de rușine pentru că Dumnezeu i-a disprețuit.

\VS{6}O, de ar veni salvarea lui Israel din Sion! Când Dumnezeu aduce înapoi pe poporul său din captivitate, Iacob se va bucura și Israel se va veseli.

\par }


\PsalmChap{54}{\PP \par }
{\SH Mai marelui muzician pe un instrument cu coarde, „Maschil,” Un psalm al lui David, când zifiții au venit și i-au spus lui Saul: Nu se ascunde David la noi?
\VerseOne{1}Salvează-mă, Dumnezeule, prin numele tău și judecă-mă prin puterea ta.

\VS{2}Ascultă-mi rugăciunea, Dumnezeule; deschide urechea la cuvintele gurii mele.

\VS{3}Căci niște străini s-au ridicat împotriva mea și opresori îmi caută sufletul, ei nu au așezat pe Dumnezeu înaintea lor. Selah.

\VS{4}Iată, Dumnezeu este ajutorul meu, Domnul este cu cei ce îmi susțin sufletul.

\VS{5}Va întoarce răul asupra dușmanilor mei, stârpește-i în adevărul tău.

\VS{6}De bunăvoie îți voi sacrifica ție; voi lăuda numele tău, DOAMNE, fiindcă este bun.

\VS{7}Căci el m-a eliberat din toată tulburarea și ochiul meu și-a văzut dorința împlinită asupra dușmanilor mei.

\par }


\PsalmChap{55}{\PP \par }
{\SH Mai marelui muzician pe instrumente cu coarde, „Maschil”, un psalm al lui David.
\VerseOne{1}Deschide urechea la rugăciunea mea, Dumnezeule; și nu te ascunde de cererea mea.

\VS{2}Dă-mi atenție și ascultă-mă; jelesc în plângerea mea și fac zgomot,

\VS{3}Din cauza vocii dușmanului, din cauza oprimării celui stricat, căci ei aruncă nelegiuire peste mine și cu furie mă urăsc.

\VS{4}Inima mea este adânc îndurerată în mine și terorile morții au căzut peste mine.

\VS{5}Groază și cutremur au venit peste mine și oroare m-a copleșit.

\VS{6}Și am spus: O, de aș avea aripi ca un porumbel! Fiindcă aș zbura și aș găsi odihnă.

\VS{7}Iată, aș fugi departe și aș rămâne în pustie. Selah.

\VS{8}Mi-aș grăbi scăparea de vijelia violentă și de furtună.

\VS{9}Nimicește, Doamne, și împarte limbile lor, căci am văzut violență și ceartă în cetate.

\VS{10}Zi și noapte umblă în jurul acesteia pe zidurile ei, de asemenea ticăloșie și întristare sunt în mijlocul ei.

\VS{11}Stricăciune este în mijlocul ei, viclenia și înșelăciunea nu se depărtează de străzile ei.

\VS{12}Pentru că nu un dușman m-a ocărât, lucru ce l-aș fi îndurat; nici nu s-a preamărit împotriva mea cel ce m-a urât, căci m-aș fi ascuns de el,

\VS{13}Ci ai fost tu, un om, egalul meu, călăuza mea și cunoscutul meu.

\VS{14}Noi am ținut sfaturi dulci împreună și am umblat la casa lui Dumnezeu împreună.

\VS{15}Să îi apuce moartea și să coboare de vii în iad, căci stricăciune este în locuințele lor și în mijlocul lor.

\VS{16}Cât despre mine, voi chema pe Dumnezeu; și DOMNUL mă va salva.

\VS{17}Seara și dimineața și la amiază, mă voi ruga și voi striga, iar el îmi va asculta vocea.

\VS{18}El mi-a eliberat cu pace sufletul din bătălia care a fost împotriva mea, căci au fost mulți cu mine.

\VS{19}Dumnezeu va asculta și îi va chinui, el, care dăinuiește din vechime. Selah. Pentru că nu sunt schimbări în ei, nu se tem de Dumnezeu.

\VS{20}Și-a întins mâinile împotriva celor care sunt în pace cu el, și-a rupt legământul.

\VS{21}Cuvintele gurii lui au fost mai alunecoase ca untul, dar război era în inima lui, cuvintele lui au fost mai moi ca untdelemnul, totuși ele erau săbii scoase.

\VS{22}Aruncă-ți sarcina asupra DOMNULUI și el te va susține, nu va lăsa niciodată ca cel drept să fie clătinat.

\VS{23}Dar tu, Dumnezeule, îi vei coborî în groapa nimicirii, oamenii sângeroși și înșelători nu vor trăi nici jumătate din zilele lor; dar eu mă voi încrede în tine.

\par }


\PsalmChap{56}{\PP \par }
{\SH Mai marelui muzician, „Ionatelemrecokim,” Mictam al lui David, când filistenii l-au prins în Gat.
\VerseOne{1}Fii milostiv cu mine, Dumnezeule, căci omul m-ar înghiți; el mă oprimă, luptând zilnic.

\VS{2}Dușmanii mei m-ar înghiți zilnic, căci mulți luptă împotriva mea, O cel Preaînalt.

\VS{3}Când sunt înspăimântat, mă voi încrede în tine.

\VS{4}În Dumnezeu voi lăuda cuvântul lui, în Dumnezeu mi-am pus încrederea; nu mă voi teme de ce îmi poate face carnea.

\VS{5}În fiecare zi ei denaturează cuvintele mele, toate gândurile lor sunt împotriva mea spre rău.

\VS{6}Ei se adună, se ascund, îmi pândesc pașii, în timp ce îmi așteaptă sufletul.

\VS{7}Vor scăpa ei prin nelegiuire? În mânia ta doboară poporul, Dumnezeule.

\VS{8}Tu istorisești rătăcirile mele, pune lacrimile mele în burduful tău, nu sunt ele în cartea ta?

\VS{9}Dușmanii mei se vor întoarce înapoi când strig către tine, aceasta știu; căci Dumnezeu este de partea mea.

\VS{10}În Dumnezeu voi lăuda cuvântul lui, în DOMNUL voi lăuda cuvântul lui.

\VS{11}În Dumnezeu mi-am pus încrederea, nu mă voi teme de ce îmi poate face omul.

\VS{12}Jurămintele tale sunt asupra mea, Dumnezeule, îți voi întoarce laude.

\VS{13}Fiindcă mi-ai salvat sufletul de la moarte, nu vei salva de la cădere picioarele mele ca să umblu înaintea lui Dumnezeu în lumina celor vii?

\par }


\PsalmChap{57}{\PP \par }
{\SH Mai marelui muzician, „Altaschit,” Mictam al lui David, când a fugit de Saul în peșteră.
\VerseOne{1}Fii milostiv cu mine, Dumnezeule, fii milostiv cu mine, căci sufletul meu se încrede în tine, da, la umbra aripilor tale îmi voi face locul de scăpare, până când vor trece aceste nenorociri.

\VS{2}Voi striga către Dumnezeul cel preaînalt, către Dumnezeul care îmi împlinește toate.

\VS{3}Va trimite din cer și mă va salva din ocara celui ce m-ar înghiți. Selah. Dumnezeu va trimite înainte mila sa și adevărul său.

\VS{4}Sufletul meu este printre lei și mă culc printre cei în flăcări, fiii oamenilor, a căror dinți sunt sulițe și săgeți, și limba lor este o sabie ascuțită.

\VS{5}Fii înălțat, Dumnezeule, deasupra cerurilor; fie gloria ta deasupra întregului pământ.

\VS{6}Ei au pregătit o plasă pentru pașii mei; sufletul mi s-a încovoiat, au săpat o groapă înaintea mea, în mijlocul căreia au căzut ei înșiși. Selah.

\VS{7}Inima mea este hotărâtă, Dumnezeule, inima mea este hotărâtă, voi cânta și voi lăuda.

\VS{8}Trezește-te gloria mea; trezește-te psalterion și harpă, mă voi trezi devreme.

\VS{9}Te voi lăuda, Doamne, printre popoare, îți voi cânta printre națiuni.

\VS{10}Căci mila ta este mare până la ceruri și adevărul tău până la nori.

\VS{11}Fii înălțat, Dumnezeule, deasupra cerurilor, fie gloria ta deasupra întregului pământ.

\par }


\PsalmChap{58}{\PP \par }
{\SH Mai marelui muzician, „Altaschit,” Mictam al lui David.
\VerseOne{1}Vorbiți dreptate cu adevărat, adunare? Judecați voi drept, fii ai oamenilor?

\VS{2}Dimpotrivă, în inimă lucrați stricăciune; cântăriți violența mâinilor voastre pe pământ.

\VS{3}Cei răi sunt înstrăinați din pântece, ei rătăcesc imediat ce sunt născuți, vorbind minciuni.

\VS{4}Otrava lor este ca otrava unui șarpe, ei sunt ca vipera surdă care își astupă urechea;

\VS{5}Care nu va da ascultare vocii fermecătorilor, care niciodată nu au fermecat mai iscusit.

\VS{6}Rupe dinții lor, Dumnezeule, în gura lor, zdrobește marii dinți ai leilor tineri, DOAMNE.

\VS{7}Să se topească precum apele care curg continuu, când își încordează arcul să își arunce săgețile, să fie ei ca tăiați în bucăți.

\VS{8}Ca un melc care se topește, să treacă fiecare, asemenea unei nașteri nelatimp a unei femei, ei să nu vadă soarele.

\VS{9}Înainte ca oalele voastre să simtă spinii, el îi va lua precum cu un vârtej de vânt, deopotrivă vii și în furia lui.

\VS{10}Cel drept se va bucura când va vedea răzbunarea, își va spăla picioarele în sângele celui stricat.

\VS{11}Astfel încât omul va spune: Cu adevărat este o răsplată pentru cel drept, cu adevărat el este un Dumnezeu care judecă pe pământ.

\par }


\PsalmChap{59}{\PP \par }
{\SH Mai marelui muzician, „Altaschit,” Mictam al lui David; când Saul a trimis și ei au pândit casa, pentru a-l ucide.
\VerseOne{1}Eliberează-mă de dușmanii mei, Dumnezeul meu; apără-mă de cei ce se ridică împotriva mea.

\VS{2}Eliberează-mă de lucrătorii nelegiuirii și salvează-mă de oamenii sângeroși.

\VS{3}Căci iată, ei îmi pândesc sufletul, cei tari se adună împotriva mea; nu pentru fărădelegea mea, nici pentru păcatul meu, DOAMNE.

\VS{4}Ei aleargă și se pregătesc fără să am vreo vină, ridică-te să mă ajuți și privește.

\VS{5}Tu de aceea, DOAMNE Dumnezeul oștirilor, Dumnezeul lui Israel, trezește-te și cercetează pe toți păgânii, nu fi milostiv cu niciun stricat călcător de lege. Selah.

\VS{6}Se întorc pe înserat, latră ca un câine și înconjoară cetăți.

\VS{7}Privește, ei râgâie cu gura lor, săbii sunt pe buzele lor, căci cine aude, spun ei?

\VS{8}Dar tu, DOAMNE, vei râde de ei; vei lua pe toți păgânii în derâdere.

\VS{9}Datorită puterii lui te voi aștepta, căci Dumnezeu este apărarea mea.

\VS{10}Dumnezeul milei mele mă va întâmpina, Dumnezeu mă va lăsa să îmi văd dorința împlinită asupra dușmanilor mei.

\VS{11}Nu îi ucide, ca nu cumva poporul meu să uite, împrăștie-i prin puterea ta și doboară-i, Doamne scutul nostru.

\VS{12}Datorită păcatului gurii lor și cuvintelor buzelor lor, și datorită blestemului și minciunii pe care ei le vorbesc, să fie prinși în mândria lor.

\VS{13}Mistuie-i în furia ta, mistuie-i, ca ei să nu mai fie și să știe că Dumnezeu stăpânește în Iacob până la marginile pământului. Selah.

\VS{14}Și să se întoarcă pe înserat și să latre ca un câine și să înconjoare cetatea.

\VS{15}Să rătăcească în sus și în jos după mâncare și să poarte pică dacă nu sunt sătui.

\VS{16}Dar eu voi cânta despre puterea ta; da, dimineața, voi cânta despre mila ta, căci ai fost apărarea mea și locul meu de scăpare în ziua tulburării mele.

\VS{17}Puterea mea, ție îți voi cânta, căci Dumnezeu este apărarea mea și Dumnezeul milei mele.

\par }


\PsalmChap{60}{\PP \par }
{\SH Mai marelui muzician, ca și „Crinul Mărturiei,” Mictam al lui David, pentru a fi învățat; când s-a luptat cu Aramnaharaim și cu Aramțoba, când Ioab s-a întors și a lovit douăsprezece mii din Edom în valea sării.
\VerseOne{1}Dumnezeule, ne-ai lepădat, ne-ai împrăștiat, ai fost nemulțumit; întoarce-te din nou spre noi.

\VS{2}Ai cutremurat pământul; l-ai despicat, vindecă-i spărturile, căci se zguduie.

\VS{3}Ai arătat poporului tău lucruri grele, ne-ai făcut să bem vinul înmărmuririi.

\VS{4}Ai dat un steag celor ce se tem de tine, ca să îl înalțe pentru adevăr. Selah.

\VS{5}Ca preaiubiții tăi să fie eliberați, salvează cu dreapta ta, și ascultă-mă.

\VS{6}Dumnezeu a vorbit în sfințenia lui, mă voi bucura, voi împărți Sihemul și voi măsura valea Sucotului.

\VS{7}Galaadul este al meu și Manase este al meu; Efraim de asemenea este puterea capului meu; Iuda este legiuitorul meu.

\VS{8}Moab este vasul meu pentru spălare; peste Edom îmi voi arunca sandala, Filistia, triumfă tu din cauza mea.

\VS{9}Cine mă va duce în cetatea cea tare? Cine mă va conduce în Edom?

\VS{10}Nu voiești tu, Dumnezeule, care ne-ai lepădat? Și tu, Dumnezeule, care nu ai ieșit cu armatele noastre?

\VS{11}Dă-ne ajutor în timp de tulburare, fiindcă zadarnic este ajutorul omului.

\VS{12}Prin Dumnezeu vom lucra vitejește, căci el va călca în picioare pe dușmanii noștri.

\par }


\PsalmChap{61}{\PP \par }
{\SH Mai marelui muzician pe instrumente cu coarde, un psalm al lui David.
\VerseOne{1}Ascultă strigătul meu, Dumnezeule; dă atenție la rugăciunea mea.

\VS{2}De la marginea pământului voi striga către tine, când inima îmi este copleșită, condu-mă la stânca ce este mai înaltă decât mine.

\VS{3}Căci ai fost un adăpost pentru mine și un turn tare înaintea dușmanului.

\VS{4}Voi locui în tabernacolul tău pentru totdeauna, mă voi încrede în adăpostul aripilor tale. Selah.

\VS{5}Căci tu, Dumnezeule, ai ascultat promisiunile mele, mi-ai dat moștenirea celor ce se tem de numele tău.

\VS{6}Vei prelungi viața împăratului și anii lui ca multe generații.

\VS{7}Va locui înaintea lui Dumnezeu pentru totdeauna, pregătește milă și adevăr, care să îl păstreze.

\VS{8}Astfel voi cânta laude numelui tău pentru totdeauna, ca zi de zi să împlinesc promisiunile mele.

\par }


\PsalmChap{62}{\PP \par }
{\SH Mai marelui muzician, lui Iedutun, un psalm al lui David.
\VerseOne{1}Cu adevărat sufletul meu așteaptă pe Dumnezeu, de la el vine salvarea mea.

\VS{2}Numai el este stânca mea și salvarea mea; el este apărarea mea; nu mă voi clătina tare.

\VS{3}Cât timp veți plănui ticăloșie împotriva unui om? Voi toți veți fi uciși, veți fi ca un zid încovoiat și un gard surpat.

\VS{4}Ei se sfătuiesc numai să îl doboare din înălțimea lui, se desfată în minciuni; binecuvântează cu gura lor, dar blestemă înăuntru. Selah.

\VS{5}Așteaptă numai pe Dumnezeu, sufletul meu; căci speranța mea vine de la el.

\VS{6}Doar el este stânca mea și salvarea mea; el este apărarea mea; nu mă voi clătina.

\VS{7}În Dumnezeu este salvarea mea și gloria mea; stânca puterii mele și locul meu de scăpare este în Dumnezeu.

\VS{8}Încredeți-vă în el tot timpul; voi popoarelor turnați-vă inima înaintea lui, Dumnezeu este un loc de scăpare pentru noi. Selah.

\VS{9}Cu siguranță cei de rând sunt deșertăciune și cei mari sunt minciună, puși în balanță, ei împreună sunt mai ușori ca deșertăciunea.

\VS{10}Nu vă încredeți în oprimare și nu deveniți deșerți în jefuire; dacă bogățiile cresc, nu îți apleca inima asupra lor.

\VS{11}Dumnezeu a vorbit o dată; de două ori am auzit aceasta: că puterea aparține lui Dumnezeu.

\VS{12}De asemenea, Doamne, ție îți aparține mila, căci tu răsplătești fiecărui om conform lucrării sale.

\par }


\PsalmChap{63}{\PP \par }
{\SH Un psalm al lui David, când a fost în pustia lui Iuda.
\VerseOne{1}Dumnezeule, tu ești Dumnezeul meu; devreme te voi căuta, îmi însetează sufletul după tine, îmi tânjește carnea după tine într-o țară uscată și însetată, fără apă;

\VS{2}Ca să văd puterea ta și gloria ta, așa cum te-am văzut în sanctuar.

\VS{3}Pentru că bunătatea ta iubitoare este mai bună decât viața, buzele mele te vor lăuda.

\VS{4}Astfel te voi lăuda cât timp trăiesc, în numele tău îmi voi ridica mâinile.

\VS{5}Sufletul meu va fi săturat ca și cu măduvă și grăsime; și gura mea te va lăuda cu buze bucuroase,

\VS{6}Când îmi amintesc de tine pe patul meu și meditez la tine în gărzile de noapte.

\VS{7}Pentru că ai fost ajutorul meu, de aceea la umbra aripilor tale mă voi bucura.

\VS{8}Sufletul meu se lipește tare de tine, dreapta ta mă susține.

\VS{9}Dar cei ce îmi caută sufletul să îl nimicească, vor merge în părțile de jos ale pământului.

\VS{10}Vor fi dați puterii sabiei, vor fi o porție pentru vulpi.

\VS{11}Dar împăratul se va bucura în Dumnezeu; oricine jură pe el se va lăuda, dar gura celor ce vorbesc minciuni va fi astupată.

\par }


\PsalmChap{64}{\PP \par }
{\SH Mai marelui muzician, un psalm al lui David.
\VerseOne{1}Ascultă vocea mea, Dumnezeule, în rugăciunea mea; păzește-mi viața de teama de dușman.

\VS{2}Ascunde-mă de sfatul tainic al celor stricați, de răzvrătirea lucrătorilor nelegiuirii.

\VS{3}Care își ascut limba ca pe o sabie și își încordează arcurile să își tragă săgețile, cuvinte amare,

\VS{4}Ca ei să tragă în taină spre cel desăvârșit, dintr-o dată trag spre el și nu se tem.

\VS{5}Se încurajează într-un lucru rău, se sfătuiesc să pună capcane în ascuns; ei spun: Cine le va vedea?

\VS{6}Ei cercetează nelegiuiri; fac o cercetare amănunțită, adânc este deopotrivă gândul lăuntric și inima fiecăruia.

\VS{7}Dar Dumnezeu va trage spre ei cu o săgeată; dintr-o dată vor fi răniți.

\VS{8}Astfel vor face limba lor să cadă asupra lor, toți cei ce îi văd vor fugi.

\VS{9}Și toți oamenii se vor teme și vor vesti lucrarea lui Dumnezeu, căci cu înțelepciune vor lua aminte la înfăptuirea lui.

\VS{10}Cel drept se va veseli în DOMNUL și se va încrede în el; și toți cei integri în inimă se vor lăuda.

\par }


\PsalmChap{65}{\PP \par }
{\SH Mai marelui muzician, un psalm și o cântare a lui David.
\VerseOne{1}Laudă te așteaptă în Sion Dumnezeule, și ție îți va fi împlinită promisiunea.

\VS{2}Tu cel care asculți rugăciunea, toată făptura va veni la tine.

\VS{3}Nelegiuiri mă stăpânesc, tu vei îndepărta fărădelegile noastre.

\VS{4}Binecuvântat este omul pe care tu îl alegi și ți-l apropii, ca să locuiască în curțile tale; ne vom sătura cu bunătatea casei tale, sfântul tău templu.

\VS{5}În dreptate ne vei răspunde prin lucruri înfricoșătoare, Dumnezeul salvării noastre, care ești încrederea tuturor marginilor pământului și a celor ce sunt departe pe mare.

\VS{6}Care prin tăria lui întemeiază munții, fiind încins cu putere,

\VS{7}Care liniștește zgomotul mărilor, zgomotul valurilor lor și tumultul popoarelor.

\VS{8}De asemenea cei ce locuiesc în cele mai îndepărtate părți se tem de semnele tale, tu faci ca ieșirile dimineții și ale serii să se bucure.

\VS{9}Tu cercetezi pământul și îl uzi, îl îmbogățești mult cu râul lui Dumnezeu, care este plin de apă, tu le pregătești oamenilor grâne, după ce astfel te-ai îngrijit de el.

\VS{10}Tu adăpi brazdele lui, îi așezi bulgării; îl înmoi cu ploi, îi binecuvântezi încolțirea.

\VS{11}Tu încoronezi anul cu bunătatea ta și cărările tale picură grăsime.

\VS{12}Ele picură peste pășunile pustiei și colinele se bucură de fiecare parte.

\VS{13}Pășunile sunt îmbrăcate cu turme; văile de asemenea sunt acoperite cu grâne; da, ele strigă de bucurie și cântă.

\par }


\PsalmChap{66}{\PP \par }
{\SH Mai marelui muzician, o cântare sau un psalm.
\VerseOne{1}Înălțați sunet de bucurie către Dumnezeu, tot pământul.

\VS{2}Cântați onoarea numelui său, faceți glorioasă lauda lui.

\VS{3}Spuneți lui Dumnezeu: Ce înfricoșător ești tu în lucrările tale! Prin măreția puterii tale dușmanii tăi ți se vor supune.

\VS{4}Tot pământul ți se va închina și îți va cânta; ei vor cânta numelui tău. Selah.

\VS{5}Veniți și vedeți lucrările lui Dumnezeu, el este înfricoșător în faptele lui față de fiii oamenilor.

\VS{6}El a prefăcut marea în uscat, au trecut prin potop cu piciorul; acolo ne-am bucurat în el.

\VS{7}El stăpânește prin puterea lui pentru totdeauna; ochii lui privesc națiunile, să nu se înalțe cei răzvrătiți. Selah.

\VS{8}Binecuvântați pe Dumnezeul nostru, oamenilor, și faceți să fie auzită vocea laudei lui,

\VS{9}El care ține sufletul nostru în viață și nu lasă să se clatine picioarele noastre.

\VS{10}Căci tu, Dumnezeule, ne-ai încercat, ne-ai purificat, așa cum se purifică argintul.

\VS{11}Ne-ai adus în plasă; ai pus necaz peste coapsele noastre.

\VS{12}Ai făcut ca oamenii să călărească peste capetele noastre; am mers prin foc și prin apă, dar tu ne-ai adus într-un loc bogat.

\VS{13}Voi intra în casa ta cu ofrande arse, îmi voi împlini promisiunile față de tine,

\VS{14}Pe care buzele mele le-au rostit și gura mea le-a vorbit, când am fost în necaz.

\VS{15}Îți voi aduce sacrificii arse de vite îngrășate, cu tămâia berbecilor; voi aduce tauri împreună cu țapi. Selah.

\VS{16}Veniți și ascultați, voi toți care vă temeți de Dumnezeu și voi vesti ce a făcut el pentru sufletul meu.

\VS{17}Către el am strigat cu gura mea și el a fost preamărit cu limba mea.

\VS{18}Dacă iau aminte la nelegiuire în inima mea, Domnul nu mă va asculta.

\VS{19}Dar, într-adevăr, Dumnezeu m-a auzit; a dat atenție la vocea rugăciunii mele.

\VS{20}Binecuvântat fie Dumnezeu, care nu a respins rugăciunea mea, nici mila lui de la mine.

\par }


\PsalmChap{67}{\PP \par }
{\SH Mai marelui muzician pe instrumente cu coarde, un psalm sau o cântare.
\VerseOne{1}Dumnezeu să fie milostiv cu noi și să ne binecuvânteze; și să facă să strălucească fața lui peste noi; Selah.

\VS{2}Ca să fie cunoscută calea ta pe pământ, sănătatea ta salvatoare printre toate națiunile.

\VS{3}Să te laude popoarele, Dumnezeule; să te laude toate popoarele.

\VS{4}Să se veselească națiunile și să cânte de bucurie, căci vei judeca popoarele cu dreptate și vei guverna națiunile pe pământ. Selah.

\VS{5}Să te laude popoarele, Dumnezeule; să te laude toate popoarele.

\VS{6}Atunci pământul își va da venitul și Dumnezeu, Dumnezeul nostru, ne va binecuvânta.

\VS{7}Dumnezeu ne va binecuvânta; și toate marginile pământului se vor teme de el.

\par }


\PsalmChap{68}{\PP \par }
{\SH Mai marelui muzician, un psalm sau o cântare a lui David.
\VerseOne{1}Să se ridice Dumnezeu, să fie împrăștiați dușmanii lui, de asemenea să fugă dinaintea lui cei ce îl urăsc.

\VS{2}Alungă-i, precum este alungat fumul; precum se topește ceara înaintea focului, așa să piară cei stricați în prezența lui Dumnezeu.

\VS{3}Dar cei drepți să se veselească; să se bucure înaintea lui Dumnezeu, da, să se bucure peste măsură.

\VS{4}Cântați lui Dumnezeu, cântați laude numelui său, preaînălțați pe cel ce călărește peste ceruri prin numele său IAH și bucurați-vă înaintea lui.

\VS{5}Dumnezeu, în locuința lui sfântă, este tată celor fără tată și judecător al văduvelor.

\VS{6}Dumnezeu așază pe cei singuri în familii, el scoate afară pe cei legați cu lanțuri; dar cei răzvrătiți locuiesc într-un loc uscat.

\VS{7}Dumnezeule, când ai mers înaintea poporului tău, când ai mărșăluit prin pustie, Selah,

\VS{8}Pământul s-a cutremurat și cerurile au picurat în prezența lui Dumnezeu, însuși Sinai s-a clătinat înaintea lui Dumnezeu, Dumnezeul lui Israel.

\VS{9}Tu, Dumnezeule ai trimis o ploaie abundentă, prin care ți-ai întărit moștenirea, când a fost obosită.

\VS{10}Adunarea ta a locuit în ea; tu, Dumnezeule, ai pregătit din bunătatea ta pentru cei săraci.

\VS{11}Domnul a dat cuvântul, mare a fost oștirea celor ce l-au proclamat.

\VS{12}Împărații armatelor au fugit iute și cea care a zăbovit acasă a împărțit prada.

\VS{13}Deși ați stat întinși printre oale, totuși veți fi ca aripile unui porumbel acoperite cu argint și penele lui cu aur galben.

\VS{14}Când cel Atotputernic a împrăștiat împărați în ea, era alb ca zăpada în Țalmon.

\VS{15}Muntele lui Dumnezeu este ca muntele Basanului; un munte înalt ca muntele Basanului.

\VS{16}De ce săriți, voi munți înalți? Acesta este muntele în care Dumnezeu dorește să locuiască; da, DOMNUL va locui în el pentru totdeauna.

\VS{17}Carele lui Dumnezeu sunt douăzeci de mii, chiar mii de îngeri, Domnul este printre ele, ca în Sinai, în locul sfânt.

\VS{18}Te-ai urcat în înălțime, ai dus în captivitate captivitatea, ai primit daruri pentru oameni; da, și pentru cei răzvrătiți, ca DOMNUL Dumnezeu să locuiască printre ei.

\VS{19}Binecuvântat fie Domnul, care zilnic ne încarcă cu binecuvântări, Dumnezeul salvării noastre. Selah.

\VS{20}Dumnezeul nostru este Dumnezeul salvării; și lui DUMNEZEU Domnul îi aparțin ieșirile din moarte.

\VS{21}Dar Dumnezeu va răni capul dușmanilor săi și creștetul păros al unui astfel de om care merge continuu în fărădelegile lui.

\VS{22}Domnul a spus: Voi aduce din nou din Basan, voi aduce poporul meu din nou din adâncurile mării,

\VS{23}Ca piciorul tău să fie înmuiat în sângele dușmanilor tăi și limba câinilor tăi în același sânge.

\VS{24}Ei au văzut umblările tale, Dumnezeule; umblările Dumnezeului meu, Împăratul meu, în sanctuar.

\VS{25}Cântăreții au mers înainte, instrumentiștii după ei; printre ei, fecioarele cântând cu tamburine.

\VS{26}Binecuvântați pe Dumnezeu în adunări, pe Domnul, din fântâna lui Israel.

\VS{27}Acolo este micul Beniamin cu conducătorul lor, prinții lui Iuda și consiliul lor, prinții lui Zabulon și prinții lui Naftali.

\VS{28}Dumnezeul tău a rânduit puterea ta; Întărește, Dumnezeule, ce ai făcut pentru noi.

\VS{29}Datorită templului tău la Ierusalim, împărați îți vor aduce daruri.

\VS{30}Mustră ceata de lăncieri, mulțimea taurilor, cu vițeii poporului, până când fiecare se va supune cu bucăți de argint, împrăștie pe oamenii care își găsesc plăcerea în război.

\VS{31}Prinți vor ieși din Egipt; în curând Etiopia își va întinde mâinile spre Dumnezeu.

\VS{32}Cântați lui Dumnezeu, voi împărății ale pământului; cântați laude Domnului, Selah.

\VS{33}Celui ce călărește pe cerurile cerurilor, care au fost din vechime, iată, el își trimite vocea, o voce puternică.

\VS{34}Atribuiți lui Dumnezeu tărie, măreția lui este peste Israel și tăria lui în nori.

\VS{35}Dumnezeule, tu ești înfricoșător din locurile tale sfinte, Dumnezeul lui Israel este cel ce dă tărie și putere poporului său. Binecuvântat fie Dumnezeu.

\par }


\PsalmChap{69}{\PP \par }
{\SH Mai marelui muzician, pe trâmbiță, un psalm al lui David.
\VerseOne{1}Salvează-mă, Dumnezeule, căci apele mi-au intrat până la suflet.

\VS{2}Mă scufund în adânc noroi, unde nu este sprijin, am ajuns în ape adânci, unde potopurile mă acoperă.

\VS{3}Am obosit de a mai striga, mi s-a uscat gâtul, ochii mei se sfârșesc în timp ce aștept pe Dumnezeul meu.

\VS{4}Cei ce mă urăsc fără motiv sunt mai mulți decât perii capului meu, cei ce m-ar nimici, fiind dușmanii mei pe nedrept, sunt puternici: atunci am dat înapoi ce nu am luat.

\VS{5}Dumnezeule, tu cunoști nechibzuința mea; și păcatele mele nu sunt ascunse de tine.

\VS{6}Să nu fie rușinați cei ce te așteaptă, Doamne DUMNEZEUL oștirilor, să nu fie încurcați din cauza mea cei ce te caută, Dumnezeul lui Israel.

\VS{7}Deoarece pentru tine am purtat ocară; rușine mi-a acoperit fața.

\VS{8}Am devenit un străin fraților mei și un înstrăinat copiilor mamei mele.

\VS{9}Pentru că zelul casei tale m-a mâncat; și ocările celor ce te-au ocărât au căzut peste mine.

\VS{10}Când am plâns și mi-am disciplinat sufletul cu postire, aceasta a fost pentru ocara mea.

\VS{11}Pânza de sac am făcut-o de asemenea îmbrăcămintea mea; și am devenit un proverb pentru ei.

\VS{12}Cei ce stau în poartă vorbesc împotriva mea; și eu am fost cântarea bețivilor.

\VS{13}Dar cât despre mine, rugăciunea mea este către tine, DOAMNE, la timpul potrivit ascultă-mă în adevărul salvării tale, Dumnezeule, în mulțimea milei tale.

\VS{14}Scapă-mă din noroi și nu mă lăsa să mă scufund, să fiu scăpat de cei ce mă urăsc și din apele adânci!

\VS{15}Nu lăsa potopul de ape să mă acopere, nici nu lăsa adâncul să mă înghită și nu lăsa groapa să își închidă gura peste mine.

\VS{16}Ascultă-mă, DOAMNE, căci bunătatea ta iubitoare este bună, conform cu mulțimea îndurărilor tale blânde întoarce-te spre mine,

\VS{17}Și nu îți ascunde fața de servitorul tău, căci sunt în necaz, ascultă-mă repede.

\VS{18}Aproprie-te de sufletul meu și răscumpără-l, eliberează-mă, din cauza dușmanilor mei.

\VS{19}Tu ai cunoscut ocara mea și rușinea mea și dezonoarea mea, potrivnicii mei sunt toți înaintea ta.

\VS{20}Ocara mi-a frânt inima; și sunt plin de disperare și am căutat pe cineva să aibă milă, dar nu s-a găsit nimeni, și mângâietori, dar nu am găsit pe nimeni.

\VS{21}Mi-au dat de asemenea fiere ca mâncare și în setea mea mi-au dat oțet să beau.

\VS{22}Să devină masa o cursă înaintea lor și ceea ce ar fi fost pentru bunăstarea lor, să le fie o capcană.

\VS{23}Să li se întunece ochii, pentru ca să nu vadă; și fă rărunchii lor să tremure continuu.

\VS{24}Revarsă-ți indignarea peste ei și furioasa ta mânie să îi apuce.

\VS{25}Să le fie pustii locuințele; și nimeni să nu locuiască în corturile lor.

\VS{26}Fiindcă ei persecută pe cel pe care tu l-ai lovit; și vorbesc spre mâhnirea celor pe care i-ai rănit.

\VS{27}Adaugă nelegiuire nelegiuirii lor și nu îi lăsa să intre în dreptatea ta.

\VS{28}Să fie numele lor șterse din cartea celor vii și să nu fie scriși cu drepții.

\VS{29}Dar eu sunt sărac și întristat, salvarea ta, Dumnezeule, să mă așeze în înalt!

\VS{30}Voi lăuda numele lui Dumnezeu cu o cântare și îl voi preamări cu mulțumire.

\VS{31}Aceasta de asemenea îi va plăcea DOMNULUI mai mult decât un bou sau un taur care are coarne și copite.

\VS{32}Cel umil va vedea aceasta și se va veseli; și inima voastră va trăi, cei ce căutați pe Dumnezeu.

\VS{33}Pentru că DOMNUL ascultă pe cel sărac și nu disprețuiește pe prizonierii săi.

\VS{34}Cerul și pământul să îl laude, mările și fiecare lucru care se mișcă în ele!

\VS{35}Căci Dumnezeu va salva Sionul și va zidi cetățile lui Iuda, ca ei să locuiască acolo și să îl stăpânească.

\VS{36}De asemenea sămânța servitorilor săi îl va moșteni și cei ce iubesc numele lui vor locui în el.

\par }


\PsalmChap{70}{\PP \par }
{\SH Mai marelui muzician, un psalm al lui David, pentru a aduce în amintire.
\VerseOne{1}Grăbește-te, Dumnezeule, să mă eliberezi; grăbește-te să mă ajuți, DOAMNE.

\VS{2}Să fie rușinați și încurcați cei ce îmi caută sufletul, să fie întorși cu spatele și încurcați cei ce doresc vătămarea mea!

\VS{3}Să fie întorși înapoi ca o recompensă a rușinii lor cei ce spun: Aha, aha!

\VS{4}Să se bucure toți cei ce te caută și să se veselească în tine și să spună continuu cei ce iubesc salvarea ta: Dumnezeu să fie preamărit.

\VS{5}Dar eu sunt sărac și nevoiaș, grăbește-te la mine, Dumnezeule, tu ajutorul meu și scăparea mea; DOAMNE, nu întârzia.

\par }


\PsalmChap{71}{\PP \VerseOne{1}În tine, DOAMNE, îmi pun încrederea, să nu fiu dat niciodată de rușine!

\VS{2}Eliberează-mă în dreptatea ta și lasă-mă să scap, apleacă-ți urechea spre mine și salvează-mă.

\VS{3}Fii tu locuința mea tare, la care să alerg întotdeauna; ai dat poruncă să mă salvezi, căci tu ești stânca mea și fortăreața mea.

\VS{4}Eliberează-mă, Dumnezeul meu, din mâna celui stricat, din mâna omului nedrept și crud.

\VS{5}Căci tu ești speranța mea și încrederea mea Doamne Dumnezeule, din tinerețea mea.

\VS{6}Prin tine am fost sprijinit din pântece, tu ești cel ce m-ai scos din adâncurile mamei mele; lauda mea va fi întotdeauna despre tine.

\VS{7}Sunt de minune pentru mulți; dar tu ești locul meu puternic de scăpare.

\VS{8}Toată ziua să se umple gura mea cu lauda ta și cu onoarea ta.

\VS{9}Nu mă lepăda în timpul bătrâneții; nu mă părăsi când puterea mea încetează.

\VS{10}Căci dușmanii mei vorbesc împotriva mea; și cei ce îmi pândesc sufletul se sfătuiesc împreună,

\VS{11}Spunând: Dumnezeu l-a părăsit, persecutați-l și luați-l, căci nu este nimeni să îl elibereze.

\VS{12}Dumnezeule, nu sta departe de mine; Dumnezeul meu, grăbește-te în ajutorul meu.

\VS{13}Să fie încurcați și mistuiți potrivnicii sufletului meu; să fie acoperiți cu ocară și dezonoare cei ce îmi caută vătămarea!

\VS{14}Dar voi spera continuu și îți voi aduce tot mai mult laudă.

\VS{15}Toată ziua gura mea va arăta dreptatea ta și salvarea ta, fiindcă nu știu numărul lor.

\VS{16}Voi merge în puterea Domnului DUMNEZEU, voi aminti despre dreptatea ta, doar a ta.

\VS{17}Dumnezeule, tu m-ai învățat din tinerețea mea și până acum am vestit lucrările tale minunate.

\VS{18}Acum de asemenea când sunt bătrân și încărunțit, Dumnezeule, nu mă părăsi; până când voi arăta tăria ta acestei generații și puterea ta fiecăruia ce vine.

\VS{19}Dreptatea ta, Dumnezeule, de asemenea este foarte înaltă, tu care ai făcut lucruri mărețe; Dumnezeule, cine este ca tine!

\VS{20}Tu, care mi-ai arătat tulburări mari și aspre, îmi vei da viață din nou și mă vei scoate din nou din adâncurile pământului.

\VS{21}Îmi vei crește măreția și mă vei mângâia din toate părțile.

\VS{22}Eu te voi lăuda de asemenea cu psalterionul, adevărul tău, Dumnezeul meu, ție îți voi cânta cu harpa, Cel Sfânt al lui Israel.

\VS{23}Buzele mele se vor bucura mult când îți cânt; și sufletul meu, pe care tu l-ai răscumpărat.

\VS{24}Limba mea de asemenea va vorbi despre dreptatea ta cât este ziua de lungă, pentru că ei sunt încurcați, pentru că sunt dați de rușine, cei ce îmi caută vătămarea.




\par }\PsalmChap{72}{\PP \par }
{\SH Un psalm pentru Solomon.
\VerseOne{1}Dă împăratului judecățile tale, Dumnezeule, și dreptatea ta fiului împăratului.

\VS{2}El va judeca poporul tău cu dreptate și pe săracii tăi cu judecată.

\VS{3}Munții și dealurile mici vor aduce pace poporului, prin dreptate.

\VS{4}El va judeca pe săracii poporului, va salva pe copiii celui nevoiaș și va rupe în bucăți pe opresor.

\VS{5}Ei se vor teme de tine cât timp soarele și luna dăinuiește, din generație în generație.

\VS{6}El va coborî ca ploaia peste iarba cosită, ca ploile ce adapă pământul.

\VS{7}În zilele lui cel drept va înflori; și abundență de pace atât timp cât luna dăinuiește.

\VS{8}El va stăpâni de asemenea de la mare la mare și de la râu până la marginile pământului.

\VS{9}Cei ce locuiesc în pustie se vor pleca înaintea lui; și dușmanii lui vor linge țărâna.

\VS{10}Împărații din Tarsis și din insule vor aduce daruri, împărații din Seba și Saba vor oferi daruri.

\VS{11}Da, toți împărații se vor prosterna înaintea lui, toate națiunile îl vor servi.

\VS{12}Pentru că va elibera pe cel nevoiaș când strigă, pe cel sărac de asemenea și pe cel ce nu are ajutor.

\VS{13}Va cruța pe cel sărac și nevoiaș și va salva sufletele celor nevoiași.

\VS{14}Le va răscumpăra sufletul din înșelăciune și violență și prețios va fi sângele lor înaintea ochilor săi.

\VS{15}Și el va trăi și i se va da din aurul din Seba, rugăciune de asemenea va fi făcută pentru el neîncetat; și zilnic va fi el lăudat.

\VS{16}Va fi o mână plină de grâne pe pământ pe vârful munților; rodul lor se va legăna ca Libanul și cei din cetate vor înflori ca iarba pământului.

\VS{17}Numele lui va dăinui pentru totdeauna, numele lui va dăinui tot atât cât soarele; și oamenii vor fi binecuvântați în el, toate națiunile îl vor numi binecuvântat.

\VS{18}Binecuvântat fie DOMNUL Dumnezeu, Dumnezeul lui Israel, care face doar lucruri minunate.

\VS{19}Și binecuvântat fie numele lui glorios pentru totdeauna și să fie umplut întreg pământul cu gloria lui. Amin și Amin.

\VS{20}Rugăciunile lui David, fiul lui Isai, s-au sfârșit.

\par }


\PsalmChap{73}{\PP \par }
{\SH Un psalm al lui Asaf.
\VerseOne{1}Cu adevărat Dumnezeu este bun cu Israel, cu cei cu inimă curată.

\VS{2}Dar cât despre mine, picioarele mele aproape m-au lăsat, pașii mei aproape au alunecat.

\VS{3}Căci am fost invidios pe cei nebuni, când am văzut prosperitatea celor stricați.

\VS{4}Căci nu sunt legături în moartea lor, ci tăria lor este fermă.

\VS{5}Ei nu sunt în necaz ca alți oameni, nici nu sunt loviți cu plăgi ca alți oameni.

\VS{6}De aceea mândria îi înconjoară ca un lanț; violența îi acoperă ca o haină.

\VS{7}Ochii lor se bulbucă cu grăsime; au mai mult decât inima și-ar dori.

\VS{8}Sunt corupți și vorbesc stricat despre oprimare, vorbesc trufaș.

\VS{9}Își înalță gura împotriva cerurilor și limba lor cutreieră pământul.

\VS{10}De aceea poporul lui se întoarce aici; și apele plinătății le sunt stoarse.

\VS{11}Și ei spun: Cum știe Dumnezeu? Și este cunoaștere în cel Preaînalt?

\VS{12}Iată, aceștia sunt neevlavioșii, care prosperă în lume; ei cresc în bogății.

\VS{13}Într-adevăr, mi-am curățat inima în zadar și mi-am spălat mâinile în nevinovăție.

\VS{14}Căci, cât era ziua de lungă am fost lovit cu plăgi și pedepsit în fiecare dimineață.

\VS{15}Dacă spun: Voi vorbi astfel; iată, aș ofensa generația copiilor tăi.

\VS{16}Când m-am gândit să înțeleg aceasta, a fost prea dureros pentru mine,

\VS{17}Până când am intrat în sanctuarul lui Dumnezeu: atunci am înțeles sfârșitul lor.

\VS{18}Cu siguranță i-ai pus în locuri alunecoase; i-ai trântit în nimicire.

\VS{19}Cum sunt ei duși la pustiire, ca într-o clipă! Sunt complet mistuiți cu terori.

\VS{20}Ca un vis când cineva se trezește, astfel, Doamne, când te trezești, vei disprețui chipul lor.

\VS{21}Astfel inima mea a fost mâhnită și am fost înțepat în rărunchii mei.

\VS{22}Așa neghiob eram și ignorant; eram ca un dobitoc înaintea ta.

\VS{23}Cu toate acestea sunt neîncetat cu tine; tu m-ai ținut de mâna mea dreaptă.

\VS{24}Mă vei călăuzi cu sfatul tău și după aceea mă vei primi în glorie.

\VS{25}Pe cine am eu în cer decât pe tine? Și afară de tine nu este nimeni pe pământ pe care să îl doresc.

\VS{26}Carnea mea și inima mea eșuează, dar Dumnezeu este tăria inimii mele și porția mea pentru totdeauna.

\VS{27}Căci, iată, cei ce sunt departe de tine vor pieri; ai nimicit pe toți cei ce merg de la tine, curvind.

\VS{28}Dar este bine pentru mine să mă apropii de Dumnezeu; mi-am pus încrederea în Domnul DUMNEZEU, ca să vestesc toate lucrările tale.

\par }


\PsalmChap{74}{\PP \par }
{\SH Maschil al lui Asaf.
\VerseOne{1}Dumnezeule, de ce ne-ai lepădat pentru totdeauna? De ce fumegă mânia ta împotriva oilor pășunii tale?

\VS{2}Amintește-ți de adunarea ta, pe care ai cumpărat-o din vechime; toiagul moștenirii tale, pe care l-ai răscumpărat; acest munte Sion, în care ai locuit.

\VS{3}Ridică-ți picioarele spre pustiirile eterne, spre tot ce dușmanul a lucrat cu răutate în sanctuar.

\VS{4}Dușmanii tăi răcnesc în mijlocul adunărilor tale; și-au ridicat însemnele ca semne.

\VS{5}Un bărbat a fost faimos după cum a ridicat topoare peste copacii groși.

\VS{6}Dar acum ei zdrobesc lucrarea lui sculptată dintr-o dată, cu topoare și ciocane.

\VS{7}Au aruncat foc în sanctuarul tău, au spurcat, dărâmând la pământ locuința numelui tău.

\VS{8}Au spus în inimile lor: Să îi nimicim pe toți! Ei au ars toate sinagogile lui Dumnezeu din țară.

\VS{9}Noi nu vedem semnele noastre, nu mai este niciun profet; nici nu este printre noi vreunul care știe până când.

\VS{10}Cât timp, Dumnezeule, va ocărî potrivnicul? Va blasfemia dușmanul numele tău pentru totdeauna?

\VS{11}De ce îți retragi mâna, mâna ta dreaptă? Scoate-o din sânul tău.

\VS{12}Căci Dumnezeu este Împăratul meu din vechime, lucrând salvare în mijlocul pământului.

\VS{13}Ai despărțit marea prin tăria ta, ai zdrobit capetele dragonilor în ape.

\VS{14}Ai zdrobit în bucăți capetele leviatanului și l-ai dat să fie mâncare oamenilor ce locuiesc în pustie.

\VS{15}Ai despicat fântâna și potopul; ai secat râuri puternice.

\VS{16}Ziua este a ta, noaptea de asemenea este a ta; ai pregătit lumina și soarele.

\VS{17}Ai așezat toate granițele pământului, ai făcut vară și iarnă.

\VS{18}Amintește-ți că dușmanul a ocărât, DOAMNE, și că poporul prost a blasfemiat numele tău.

\VS{19}Nu da sufletul turturelei tale mulțimii celor stricați, nu uita adunarea săracilor tăi pentru totdeauna.

\VS{20}Respectă legământul, căci locurile întunecate ale pământului sunt pline de locuințele cruzimii.

\VS{21}Nu lăsa pe cel oprimat să se întoarcă rușinat; cel sărac și nevoiaș să laude numele tău.

\VS{22}Ridică-te, Dumnezeule, pledează în cauza ta; amintește-ți cum omul nebun te ocărăște zilnic.

\VS{23}Nu uita vocea dușmanilor tăi, tumultul acelora ce se ridică împotriva ta crește continuu.

\par }


\PsalmChap{75}{\PP \par }
{\SH Mai marelui muzician, Altaschit, un psalm sau o cântare a lui Asaf.
\VerseOne{1}Ție Dumnezeule, îți aducem mulțumiri, ție îți aducem mulțumiri; lucrările tale minunate vestesc că numele tău este aproape.

\VS{2}Când voi primi adunarea voi judeca cu integritate.

\VS{3}Pământul și toți locuitorii lui sunt topiți; eu susțin stâlpii lui. Selah.

\VS{4}Am spus celor nebuni: Nu lucrați nebunește; și celor stricați: Nu înălțați cornul;

\VS{5}Nu vă înălțați cornul pe înălțime, nu vorbiți cu un gât îndărătnic.

\VS{6}Căci înălțarea nu vine nici de la est, nici de la vest, nici de la sud.

\VS{7}Ci Dumnezeu este judecătorul; el coboară pe unul și înalță pe altul.

\VS{8}Căci în mâna DOMNULUI este un pahar și vinul este roșu; este plin de amestec și el toarnă din același; dar drojdiile lui, toți stricații pământului le vor stoarce și le vor bea.

\VS{9}Dar eu voi vesti pentru totdeauna; voi cânta laude Dumnezeului lui Iacob.

\VS{10}Toate coarnele celor stricați de asemenea le voi stârpi, dar coarnele celor drepți vor fi înălțate.

\par }


\PsalmChap{76}{\PP \par }
{\SH Mai marelui muzician pe un instrument cu coarde, un psalm sau o cântare a lui Asaf.
\VerseOne{1}Dumnezeu este cunoscut în Iuda, numele lui este mare în Israel.

\VS{2}De asemenea în Salem este tabernacolul lui și locuința lui în Sion.

\VS{3}Acolo a rupt el săgețile arcului, scutul și sabia și bătălia. Selah.

\VS{4}Tu ești mai glorios și mai măreț decât munții de pradă.

\VS{5}Cei cu inima tare sunt prădați, și-au dormit somnul și niciunul din bărbații viteji nu și-a găsit mâinile.

\VS{6}La mustrarea ta, Dumnezeul lui Iacob, deopotrivă carul și calul sunt aruncați într-un somn de moarte.

\VS{7}Tu, chiar tu ești de temut și cine poate sta înaintea feței tale când ești mânios?

\VS{8}Ai făcut să se audă judecata din cer; pământul s-a temut și s-a liniștit,

\VS{9}Când Dumnezeu s-a ridicat la judecată ca să salveze pe toți cei blânzi ai pământului. Selah.

\VS{10}Cu siguranță furia omului te va lăuda; rămășița furiei o vei înfrâna.

\VS{11}Promite și împlinește DOMNULUI Dumnezeul tău; toți cei din jurul lui să îi aducă daruri celui care ar trebui să fie temut.

\VS{12}El va stârpi duhul prinților, el este înfricoșător pentru împărații pământului.

\par }


\PsalmChap{77}{\PP \par }
{\SH Mai marelui muzician, lui Iedutun, un psalm al lui Asaf.
\VerseOne{1}Am strigat către Dumnezeu cu vocea mea, către Dumnezeu cu vocea mea; și el a deschis urechea spre mine.

\VS{2}În ziua tulburării mele am căutat pe Domnul, rana mea a curs neîncetat în noapte; sufletul meu a refuzat să fie mângâiat.

\VS{3}Mi-am amintit de Dumnezeu și am fost tulburat, m-am plâns și duhul meu a fost copleșit. Selah.

\VS{4}Tu îmi ții ochii veghind, sunt atât de tulburat încât nu pot vorbi.

\VS{5}Am luat aminte la zilele din vechime, anii timpurilor vechi.

\VS{6}Îmi amintesc cântarea mea în noapte, cuget în inima mea; și duhul meu a făcut o cercetare amănunțită.

\VS{7}Va lepăda Domnul pentru totdeauna? Și nu va mai fi el binevoitor?

\VS{8}A dispărut mila lui pentru totdeauna? Încetează promisiunea lui pentru totdeauna?

\VS{9}A uitat Dumnezeu să arate bunătate? A închis el în mânie îndurările sale blânde? Selah.

\VS{10}Și am spus: Aceasta este neputința mea; dar îmi voi aminti anii mâinii drepte a celui Preaînalt.

\VS{11}Îmi voi aminti lucrările DOMNULUI, cu siguranță îmi voi aminti minunile tale din vechime.

\VS{12}Voi medita de asemenea la toată lucrarea ta și voi vorbi despre facerile tale.

\VS{13}Calea ta, Dumnezeule, este în sanctuar, cine este un Dumnezeu atât de mare ca Dumnezeul nostru?

\VS{14}Tu ești Dumnezeul care face minuni, tu ți-ai vestit puterea printre popoare.

\VS{15}Cu brațul tău ți-ai răscumpărat poporul, fiii lui Iacob și Iosif. Selah.

\VS{16}Apele te-au văzut, Dumnezeule, apele te-au văzut; s-au temut, adâncurile de asemenea s-au tulburat.

\VS{17}Norii au revărsat apă, cerurile au trimis un sunet; săgețile tale de asemenea au mers departe.

\VS{18}Vocea tunetului tău a fost în cer, fulgerele au luminat lumea, pământul a tremurat și s-a zguduit.

\VS{19}Calea ta este în mare și cărarea ta în apele mari și urmele pașilor tăi nu sunt cunoscute.

\VS{20}Ți-ai condus poporul ca pe o turmă prin mâna lui Moise și a lui Aaron.

\par }


\PsalmChap{78}{\PP \par }
{\SH Maschil al lui Asaf.
\VerseOne{1}Deschide urechea, poporul meu, la legea mea, aplecați-vă urechile la cuvintele gurii mele.

\VS{2}Îmi voi deschide gura în parabolă, voi rosti vorbe adânci din vechime,

\VS{3}Pe care noi le-am auzit și le-am cunoscut și pe care părinții noștri ni le-au spus.

\VS{4}Nu le vom ascunde de copiii lor, arătând generației care vine laudele DOMNULUI și puterea lui și lucrările lui minunate pe care le-a făcut.

\VS{5}Fiindcă el a întemeiat o mărturie în Iacob și a rânduit o lege în Israel, pe care a poruncit-o părinților noștri, ca ei să le vestească copiilor lor,

\VS{6}Ca generația care vine să le cunoască, chiar copiii care se vor naște; ei se vor ridica și le vor vesti copiilor lor,

\VS{7}Ca ei să își pună speranța în Dumnezeu și să nu uite lucrările lui Dumnezeu, ci să țină poruncile lui,

\VS{8}Și să nu fie ca părinții lor, o generație încăpățânată și răzvrătită, o generație care nu și-a îndreptat inima și al cărei duh nu a fost neclintit cu Dumnezeu.

\VS{9}Copiii lui Efraim, înarmați și purtând arcuri, au dat înapoi în ziua bătăliei.

\VS{10}Nu au ținut legământul lui Dumnezeu și au refuzat să umble în legea lui;

\VS{11}Și au uitat lucrările lui și minunile lui pe care li le-a arătat.

\VS{12}Lucruri minunate a făcut el înaintea părinților lor, în țara Egiptului, în câmpia Țoanului.

\VS{13}A despărțit marea și i-a făcut să treacă prin ea; și a făcut apele să stea ca o movilă.

\VS{14}De asemenea în timpul zilei i-a condus cu un nor și toată noaptea cu o lumină a focului.

\VS{15}A despicat stâncile în pustie și le-a dat să bea ca din marile adâncuri.

\VS{16}De asemenea a scos izvoare din stâncă și a făcut apele să curgă asemenea râurilor.

\VS{17}Iar ei au păcătuit încă și mai mult împotriva lui, provocându-l pe cel Preaînalt în pustie.

\VS{18}Și au ispitit pe Dumnezeu în inima lor, cerând carne pentru pofta lor.

\VS{19}Da, au vorbit împotriva lui Dumnezeu, au spus: Poate să întindă Dumnezeu o masă în pustie?

\VS{20}Iată, el a lovit stânca, astfel că apele au țâșnit și izvoarele au inundat; poate el să dea și pâine? Poate face rost de carne pentru poporul său?

\VS{21}De aceea DOMNUL a auzit și s-a înfuriat, așa că un foc a fost aprins împotriva lui Iacob și mânie de asemenea s-a ridicat împotriva lui Israel,

\VS{22}Deoarece nu au crezut în Dumnezeu și nu s-au încrezut în salvarea lui,

\VS{23}Deși a poruncit norilor de deasupra și a deschis ușile cerului,

\VS{24}Și a plouat mană peste ei, pentru a mânca și le-a dat din grânele cerului.

\VS{25}Omul a mâncat mâncarea îngerilor, le-a trimis mâncare pe săturate.

\VS{26}El a făcut ca un vânt de est să bată în cer și prin puterea lui a adus vântul de sud.

\VS{27}De asemenea el a plouat carne peste ei ca țărâna și păsări cu pene ca nisipul mării.

\VS{28}Și le-a lăsat să cadă în mijlocul taberei lor, în jurul locuințelor lor.

\VS{29}Așa că au mâncat și au fost bine săturați, căci le-a dat după propria lor poftă;

\VS{30}Nu s-au abătut de la pofta lor. Dar pe când le era mâncarea încă în gură,

\VS{31}Furia lui Dumnezeu a venit peste ei și a ucis pe cei mai grași dintre ei și a doborât pe cei aleși ai lui Israel.

\VS{32}Totuși au mai păcătuit și nu au crezut, în ciuda lucrărilor lui minunate.

\VS{33}De aceea a mistuit zilele lor în deșertăciune și anii lor în tulburare.

\VS{34}Când i-a ucis, atunci l-au căutat și s-au întors și l-au căutat devreme pe Dumnezeu.

\VS{35}Și și-au amintit că Dumnezeu era stânca lor și Dumnezeul cel Preaînalt, răscumpărătorul lor.

\VS{36}Cu toate acestea l-au lingușit cu gura lor și l-au mințit cu limbile lor.

\VS{37}Pentru că inima lor nu era dreaptă cu el, nici nu au fost neclintiți în legământul lui.

\VS{38}Dar el, fiind plin de compasiune, le-a iertat nelegiuirea și nu i-a nimicit, da, de multe ori și-a întors mânia și nu și-a stârnit toată furia.

\VS{39}Căci și-a amintit că erau doar carne; un vânt care trece și nu se mai întoarce.

\VS{40}Cât de des l-au provocat în pustie și l-au mâhnit în pustietate.

\VS{41}Da, s-au întors înapoi și au ispitit pe Dumnezeu și au limitat pe Sfântul lui Israel.

\VS{42}Nu și-au amintit de mâna lui, nici ziua când i-a eliberat de dușman.

\VS{43}Cum a făcut semnele lui în Egipt și minunile lui în câmpia Țoanului.

\VS{44}Și a prefăcut râurile lor în sânge; și potopurile lor, ca să nu le poată bea.

\VS{45}A trimis diferite feluri de muște printre ei, care i-au mâncat; și broaște, care i-au nimicit.

\VS{46}El a dat averea lor omidei și munca lor lăcustei.

\VS{47}Le-a distrus viile cu grindină și sicomorii lor cu brumă.

\VS{48}De asemenea pe vitele lor le-a dat grindinei și turmele lor trăsnetelor încinse.

\VS{49}A aruncat asupra lor înverșunarea mâniei sale, furie și indignare și tulburare, trimițând îngeri răi printre ei.

\VS{50}A deschis o cale mâniei sale, nu a cruțat sufletul lor de la moarte, ci a dat viața lor ciumei.

\VS{51}Și a lovit pe toți întâii născuți în Egipt; măreția puterii lor în corturile lui Ham.

\VS{52}Dar pe poporul său l-a făcut să meargă înainte, ca oile, și i-a condus în pustie ca pe o turmă.

\VS{53}Și i-a condus în siguranță, așa că nu s-au temut, ci marea a acoperit pe dușmanii lor.

\VS{54}Și i-a adus la granița sanctuarului său, chiar la acest munte, pe care dreapta lui l-a cumpărat.

\VS{55}De asemenea a alungat pe păgâni dinaintea lor și le-a împărțit cu frânghia o moștenire și a făcut ca triburile lui Israel să locuiască în corturile lor.

\VS{56}Totuși au ispitit și au provocat pe Dumnezeul cel preaînalt și nu au ținut mărturiile lui.

\VS{57}Ci s-au întors înapoi și s-au purtat necredincios ca părinții lor; s-au abătut asemenea unui arc înșelător.

\VS{58}Fiindcă l-au provocat la mânie cu înălțimile lor și l-au împins la gelozie cu chipurile lor cioplite.

\VS{59}Când Dumnezeu a auzit, s-a înfuriat, și a detestat foarte mult pe Israel.

\VS{60}Așa că a părăsit tabernacolul din Șilo, cortul pe care l-a pus printre oameni.

\VS{61}Și i-a dat puterea în captivitate și gloria sa în mâna dușmanului.

\VS{62}De asemenea a dat pe poporul său sabiei; și s-a înfuriat pe moștenirea sa.

\VS{63}Focul a mistuit pe tinerii lor; și tinerele lor nu au fost date în căsătorie.

\VS{64}Preoții lor au căzut prin sabie; și văduvele lor nu au bocit.

\VS{65}Atunci Domnul s-a trezit ca unul din somn și ca un bărbat tare ce strigă din cauza vinului.

\VS{66}Și a lovit pe dușmanii săi în părțile dinapoi; i-a pus într-o ocară eternă.

\VS{67}Mai mult, a refuzat cortul lui Iosif și nu a ales tribul lui Efraim,

\VS{68}Ci a ales tribul lui Iuda, muntele Sion pe care l-a iubit.

\VS{69}Și și-a construit sanctuarul asemenea palatelor înalte, ca pământul pe care l-a întemeiat pentru totdeauna.

\VS{70}A ales de asemenea pe David, servitorul lui, și l-a luat de la staulele oilor;

\VS{71}De la a urma oile care alăptau l-a adus să pască pe Iacob, poporul lui, și pe Israel, moștenirea lui.

\VS{72}Astfel i-a păscut conform cu integritatea inimii sale și i-a condus prin iscusința mâinilor sale.

\par }


\PsalmChap{79}{\PP \par }
{\SH Un psalm al lui Asaf.
\VerseOne{1}Dumnezeule, păgânii au intrat în moștenirea ta; templul tău cel sfânt l-au pângărit; au făcut Ierusalimul ruine.

\VS{2}Trupurile moarte ale servitorilor tăi le-au dat să fie hrană pentru păsările cerului, carnea sfinților tăi pentru fiarele pământului.

\VS{3}Le-au vărsat sângele ca apa în jurul Ierusalimului; și nu a fost nimeni să îi îngroape.

\VS{4}Noi am devenit de ocară pentru vecinii noștri, o batjocură și un lucru de râs pentru cei ce sunt împrejurul nostru.

\VS{5}Până când, DOAMNE? Vei fi mânios pentru totdeauna? Va arde gelozia ta ca un foc?

\VS{6}Revarsă-ți mânia peste păgânii ce nu te-au cunoscut și peste împărățiile ce nu au chemat numele tău.

\VS{7}Fiindcă au mâncat pe Iacob și i-au pustiit locuința.

\VS{8}Nu îți aminti împotriva noastră de nelegiuirile dinainte; să ne întâmpine degrabă îndurările tale blânde, căci suntem foarte înjosiți.

\VS{9}Ajută-ne, Dumnezeul salvării noastre, pentru gloria numelui tău, și scapă-ne și îndepărtează păcatele noastre, pentru numele tău.

\VS{10}De ce să spună păgânii: Unde este Dumnezeul lor? Să fie el cunoscut printre păgâni, înaintea ochilor noștri, prin răzbunarea sângelui vărsat al servitorilor tăi.

\VS{11}Să ajungă geamătul prizonierului înaintea ta; conform măreției puterii tale păstrează pe cei ce sunt rânduiți să moară.

\VS{12}Și întoarce vecinilor noștri de șapte ori în sânul lor, ocara lor, cu care te-au ocărât, Doamne.

\VS{13}Așa că noi, poporul tău și oile pășunii tale, îți vom aduce mulțumiri pentru totdeauna, vom vesti lauda ta din generație în generație.

\par }


\PsalmChap{80}{\PP \par }
{\SH Mai marelui muzician ca și „Crinul Mărturiei”, Un psalm al lui Asaf.
\VerseOne{1}Deschide urechea Păstorul lui Israel, tu, care conduci pe Iosif ca pe o turmă; tu, care locuiești între heruvimi, strălucește!

\VS{2}Stârnește-ți puterea înaintea lui Efraim și Beniamin și Manase și vino, salvează-ne.

\VS{3}Întoarce-ne, Dumnezeule, și fă să strălucească fața ta; și vom fi salvați.

\VS{4}DOAMNE Dumnezeul oștirilor, până când te vei mânia pe rugăciunea poporului tău?

\VS{5}Tu îi hrănești cu pâinea lacrimilor; și din plin le dai lacrimi să bea.

\VS{6}Ne faci o ceartă pentru vecinii noștri și dușmanii noștri râd între ei.

\VS{7}Întoarce-ne din nou, Dumnezeul oștirilor, și fă să strălucească fața ta și vom fi salvați.

\VS{8}Ai adus o viță din Egipt, ai alungat păgânii și ai sădit-o.

\VS{9}Ai pregătit un loc înaintea ei și ai făcut-o să prindă rădăcini adânci și a umplut țara.

\VS{10}Dealurile au fost acoperite cu umbra ei și crengile ei erau ca cedrii cei mari.

\VS{11}Ea și-a trimis crengile până la mare și ramurile ei până la râu.

\VS{12}De ce i-ai dărâmat îngrăditurile, astfel că toți care trec pe cale o smulg?

\VS{13}Mistrețul din pădure o pustiește, și fiara câmpului o mănâncă.

\VS{14}Te implorăm Dumnezeul oștirilor, întoarce-te, privește din cer și vezi și cercetează această viță;

\VS{15}Și via pe care dreapta ta a sădit-o și ramura ce ai întărit-o pentru tine,

\VS{16}Este arsă cu foc, este retezată, ei pier la mustrarea înfățișării tale.

\VS{17}Fie mâna ta peste omul dreptei tale, peste fiul omului pe care l-ai întărit pentru tine.

\VS{18}Astfel nu vom da înapoi de la tine; dă-ne viață și vom chema numele tău.

\VS{19}Întoarce-ne din nou, DOAMNE, Dumnezeul oștirilor, fă să strălucească fața ta; și vom fi salvați.

\par }


\PsalmChap{81}{\PP \par }
{\SH Mai marelui muzician, pe o harpă ghitită, un psalm al lui Asaf.
\VerseOne{1}Cântați tare lui Dumnezeu, tăria noastră; înălțați sunet de bucurie către Dumnezeul lui Iacob.

\VS{2}Înălțați un psalm și aduceți tamburina, plăcuta harpă cu psalterionul.

\VS{3}Sunați trâmbița la luna nouă, la timpul rânduit, în ziua solemnei noastre sărbători.

\VS{4}Căci acesta a fost un statut pentru Israel și o lege a Dumnezeului lui Iacob.

\VS{5}El a rânduit aceasta în Iosif ca mărturie, când a ieșit traversând țara Egiptului, unde eu am auzit o limbă pe care nu am înțeles-o.

\VS{6}Am îndepărtat povara de pe umărul său, mâinile lui au scăpat de coșuri.

\VS{7}Ai chemat în tulburare și te-am eliberat; ți-am răspuns în locul tainic al tunetului, te-am încercat la apele din Meriba. Selah.

\VS{8}Ascultă, poporul meu, și îți voi mărturisi; Israele, dacă îmi vei da ascultare,

\VS{9}Să nu fie niciun dumnezeu străin în tine; nici să nu te închini vreunui dumnezeu străin.

\VS{10}Eu sunt DOMNUL Dumnezeul tău, care te-a adus din țara Egiptului, deschide-ți gura larg și o voi umple.

\VS{11}Dar poporul meu a refuzat să dea ascultare vocii mele; și Israel m-a refuzat.

\VS{12}Așa că i-am dat poftei inimilor lor și au umblat în propriile lor sfaturi.

\VS{13}O, dacă poporul meu mi-ar fi dat ascultare și Israel ar fi umblat în căile mele!

\VS{14}Îndată aș fi supus pe dușmanii lor și mi-aș fi întors mâna împotriva potrivnicilor lor.

\VS{15}Cei ce îl urăsc pe DOMNUL i s-ar fi supus, iar timpul lor ar fi dăinuit pentru totdeauna.

\VS{16}El i-ar fi hrănit de asemenea cu grăsimea grâului, și te-aș fi săturat cu miere din stâncă.

\par }


\PsalmChap{82}{\PP \par }
{\SH Un psalm al lui Asaf.
\VerseOne{1}Dumnezeu stă în picioare în adunarea celor puternici; el judecă printre dumnezei.

\VS{2}Până când veți judeca nedrept și veți părtini pe cei stricați? Selah.

\VS{3}Apărați pe sărac și pe cei fără tată, faceți dreptate celui nenorocit și nevoiaș.

\VS{4}Eliberați pe cel sărac și pe cel nevoiaș, scăpați-i din mâna celui stricat.

\VS{5}Ei nu știu, nici nu vor înțelege; umblă înainte în întuneric, toate fundațiile pământului sunt strămutate.

\VS{6}Eu am spus: Sunteți dumnezei; și toți sunteți fii ai celui Preaînalt.

\VS{7}Dar veți muri ca oameni și veți cădea ca unul dintre prinți.

\VS{8}Ridică-te, Dumnezeule, judecă pământul, căci vei moșteni toate națiunile.

\par }


\PsalmChap{83}{\PP \par }
{\SH O cântare sau un psalm a lui Asaf.
\VerseOne{1}Nu păstra tăcere, Dumnezeule, nu tăcea și nu te liniști, Dumnezeule.

\VS{2}Căci, iată, dușmanii tăi fac tumult și cei ce te urăsc au înălțat capul.

\VS{3}Au ținut sfat viclean împotriva poporului tău și s-au înțeles împotriva celor ascunși ai tăi.

\VS{4}Ei au spus: Veniți să îi stârpim din a fi o națiune, ca numele lui Israel să nu mai fie în amintire.

\VS{5}Căci s-au înțeles împreună într-un singur acord, sunt aliați împotriva ta,

\VS{6}Corturile din Edom și ismaeliții; din Moab și hagarenii;

\VS{7}Ghebal și Amon și Amalec; filistenii cu locuitorii Tirului;

\VS{8}Așur de asemenea li s-a alăturat, au dat ajutor copiilor lui Lot. Selah.

\VS{9}Fă-le ca madianiților; ca lui Sisera, ca lui Iabin, la pârâul din Chison,

\VS{10}Care au pierit la Endor, au devenit ca balega pentru pământ.

\VS{11}Fă-i pe nobilii lor ca pe Oreb și ca pe Zeeb, da, pe toți prinții lor ca pe Zebah și ca pe Țalmuna,

\VS{12}Care au spus: Să luăm în stăpânire casele lui Dumnezeu.

\VS{13}Dumnezeul meu, fă-i ca o roată; ca paiele înaintea vântului.

\VS{14}Așa cum focul arde o pădure și așa cum flacăra aprinde munții,

\VS{15}Așa să îi persecuți cu furtuna ta și să îi înspăimânți cu vijelia ta.

\VS{16}Umple fețele lor cu rușine, ca să caute numele tău, DOAMNE.

\VS{17}Să fie încurcați și tulburați pentru totdeauna; da, să fie dați de rușine și să piară,

\VS{18}Ca să știe că tu, singurul al cărui nume este IEHOVA, ești cel preaînalt peste tot pământul.

\par }


\PsalmChap{84}{\PP \par }
{\SH Mai marelui muzician pe o harpă ghitită, un psalm pentru fiii lui Core.
\VerseOne{1}Cât de iubite sunt tabernacolele tale, DOAMNE al oștirilor!

\VS{2}Sufletul meu tânjește, da, chiar leșină după curțile DOMNULUI, inima mea și carnea mea strigă după Dumnezeul cel viu.

\VS{3}Da, vrabia și-a găsit o casă și rândunica un cuib pentru ea, unde să își culce puii; Ah! altarele tale, DOAMNE al oștirilor, Împăratul meu și Dumnezeul meu.

\VS{4}Binecuvântați sunt cei ce locuiesc în casa ta, ei te vor lăuda fără încetare. Selah.

\VS{5}Binecuvântat este omul a cărui tărie este în tine; în inima lor, căile sunt croite.

\VS{6}Trecând prin valea Baca, ei o prefac în fântână; ploile de asemenea umplu iazurile.

\VS{7}Ei merg din tărie în tărie, toți se arată înaintea lui Dumnezeu în Sion.

\VS{8}DOAMNE Dumnezeul oștirilor, ascultă rugăciunea mea, deschide urechea, Dumnezeul lui Iacob. Selah.

\VS{9}Dumnezeule, scutul nostru, privește, și uită-te la fața unsului tău.

\VS{10}Căci o zi în curțile tale este mai bună decât o mie. Mai bine să fiu ușier în casa Dumnezeului meu, decât să locuiesc în corturile stricăciunii.

\VS{11}Căci DOMNUL Dumnezeu este un soare și un scut; DOMNUL va da har și glorie, nu va opri niciun bine celor ce umblă cu integritate.

\VS{12}DOAMNE al oștirilor, binecuvântat este omul care se încrede în tine.

\par }


\PsalmChap{85}{\PP \par }
{\SH Mai marelui muzician, un psalm pentru fiii lui Core.
\VerseOne{1}DOAMNE, tu ai fost binevoitor cu țara ta, ai adus înapoi pe captivii lui Iacob.

\VS{2}Ai iertat nelegiuirea poporului tău, ai acoperit tot păcatul lor. Selah.

\VS{3}Ți-ai abătut toată furia, te-ai întors de la înverșunarea mâniei tale.

\VS{4}Întoarce-ne, Dumnezeul salvării noastre, și fă să înceteze mânia ta față de noi.

\VS{5}Te vei mânia pe noi pentru totdeauna? Îți vei prelungi mânia din generație în generație?

\VS{6}Nu ne vei înviora din nou, ca poporul tău să se bucure în tine?

\VS{7}Arată-ne mila ta, DOAMNE, și dă-ne salvarea ta.

\VS{8}Voi asculta ce va vorbi Dumnezeu DOMNUL, căci va vorbi pace poporului său și sfinților săi, dar nu îi lăsa să se întoarcă din nou la nebunie.

\VS{9}Cu siguranță salvarea lui este aproape de cei ce se tem de el, ca gloria să locuiască în țara noastră.

\VS{10}Mila și adevărul s-au întâlnit; dreptatea și pacea s-au sărutat.

\VS{11}Adevărul va țâșni din pământ și dreptatea va privi din cer.

\VS{12}Da, DOMNUL va da ce este bun; și țara noastră își va da venitul.

\VS{13}Dreptatea va merge înaintea lui; și ne va așeza pe calea pașilor săi.

\par }


\PsalmChap{86}{\PP \par }
{\SH O rugăciune a lui David.
\VerseOne{1}Apleacă-ți urechea, DOAMNE, ascultă-mă, căci sunt sărac și nevoiaș.

\VS{2}Păstrează-mi sufletul, pentru că sunt sfânt, tu, Dumnezeul meu, salvează pe servitorul tău care se încrede în tine.

\VS{3}Fii milostiv cu mine, Doamne, căci zilnic strig către tine.

\VS{4}Bucură sufletul servitorului tău, fiindcă spre tine, Doamne, îmi înalț sufletul.

\VS{5}Căci tu, Doamne, ești bun și gata să ierți și plin de milă pentru toți cei ce te cheamă.

\VS{6}Deschide urechea, DOAMNE, la rugăciunea mea; și dă atenție vocii cererilor mele.

\VS{7}În ziua tulburării mele te voi chema, fiindcă tu îmi vei răspunde.

\VS{8}Printre dumnezei nu este niciunul ca tine, Doamne; nici nu sunt lucrări ca lucrările tale.

\VS{9}Toate națiunile făcute de tine vor veni și se vor închina înaintea ta, Doamne; și vor glorifica numele tău.

\VS{10}Căci tu ești mare și faci lucruri minunate, tu singur ești Dumnezeu.

\VS{11}Învață-mă calea ta, DOAMNE, și voi umbla în adevărul tău; fă-mi inima neîmpărțită pentru a se teme de numele tău.

\VS{12}Te voi lăuda cu toată inima mea, Doamne, Dumnezeul meu, și voi glorifica numele tău pentru totdeauna.

\VS{13}Căci mare este mila ta către mine; și mi-ai eliberat sufletul din cel mai de jos iad.

\VS{14}Cei mândri s-au ridicat împotriva mea, Dumnezeule, și adunările celor violenți mi-au căutat sufletul; iar ei nu te-au pus înaintea lor.

\VS{15}Dar tu, Doamne, ești un Dumnezeu cu har și plin de compasiune, îndelung răbdător și abundent în milă și adevăr.

\VS{16}Întoarce-te spre mine și ai milă de mine; dă puterea ta servitorului tău și salvează pe fiul roabei tale.

\VS{17}Arată-mi un semn spre bine, ca să îl vadă cei ce mă urăsc și să fie rușinați, pentru că tu, Doamne, m-ai ajutat și m-ai mângâiat.

\par }


\PsalmChap{87}{\PP \par }
{\SH Un psalm sau o cântare pentru fiii lui Core.
\VerseOne{1}Temelia lui este în munții sfinți.

\VS{2}DOMNUL iubește porțile Sionului mai mult decât toate locuințele lui Iacob.

\VS{3}Lucruri glorioase sunt vorbite despre tine, cetatea lui Dumnezeu. Selah.

\VS{4}Voi aminti despre Rahab și Babilon celor ce mă cunosc, iată, Filistia și Tirul, cu Etiopia; acesta s-a născut acolo.

\VS{5}Și despre Sion se va spune: Acesta și acela s-a născut în ea, și însuși cel preaînalt o va întemeia.

\VS{6}DOMNUL va număra, când va înscrie poporul, că acesta s-a născut acolo. Selah.

\VS{7}Tot așa cântăreții și instrumentiștii vor fi acolo, toate izvoarele mele sunt în tine.

\par }


\PsalmChap{88}{\PP \par }
{\SH O cântare sau un psalm pentru fiii lui Core, mai marelui muzician, „Mahalat Leanot”, Maschil al lui Heman ezrahitul.
\VerseOne{1}DOAMNE Dumnezeul salvării mele, am strigat zi și noapte înaintea ta,

\VS{2}Să ajungă rugăciunea mea înaintea ta, apleacă-ți urechea la strigătul meu,

\VS{3}Fiindcă sufletul meu este plin de tulburări și viața mea se apropie de mormânt.

\VS{4}Sunt socotit cu cei ce coboară în groapă, sunt ca un om fără putere,

\VS{5}Liber printre morți, asemenea celor întinși în mormânt, de care nu îți mai amintești, iar ei sunt stârpiți de mâna ta.

\VS{6}M-ai pus în groapa cea mai de jos, în întuneric, în adâncuri.

\VS{7}Furia ta apasă greu peste mine, și tu m-ai chinuit cu toate valurile tale. Selah.

\VS{8}Ai îndepărtat pe cunoscuții mei de mine; m-ai făcut urâciune pentru ei, sunt închis și nu pot ieși.

\VS{9}Ochiul meu jelește din cauza nenorocirii, DOAMNE, te-am chemat zilnic, mi-am întins mâinile spre tine.

\VS{10}Vei arăta tu minuni celor morți? Se vor ridica morții să te laude? Selah.

\VS{11}Va fi bunătatea ta iubitoare vestită în mormânt? Sau credincioșia ta în nimicire?

\VS{12}Vor fi minunile tale cunoscute în întuneric și dreptatea ta în țara uitării?

\VS{13}Dar spre tine am strigat eu, DOAMNE; și dimineața rugăciunea mea te va întâmpina.

\VS{14}DOAMNE, de ce îmi lepezi tu sufletul? De ce îți ascunzi fața de la mine?

\VS{15}Eu sunt nenorocit și gata să mor din tinerețe, în timp ce sufăr terorile tale sunt buimăcit.

\VS{16}Furia ta înverșunată trece peste mine; spaimele tale m-au stârpit.

\VS{17}Au venit în jurul meu zilnic ca apa; m-au încercuit împreună.

\VS{18}Pe iubit și pe prieten l-ai îndepărtat de mine și pe cunoscuții mei în întuneric.

\par }


\PsalmChap{89}{\PP \par }
{\SH Maschil al lui Etan ezrahitul.
\VerseOne{1}Voi cânta îndurările DOMNULUI pentru totdeauna, din generație în generație voi face cunoscută credincioșia ta cu gura mea.

\VS{2}Căci am spus: Mila va fi zidită pentru totdeauna, credincioșia ta o vei întemeia chiar în ceruri.

\VS{3}Am făcut legământ cu alesul meu, i-am jurat lui David, servitorul meu,

\VS{4}Sămânța ta o voi întemeia pentru totdeauna și îți voi zidi tronul din generație în generație. Selah.

\VS{5}Și cerurile vor lăuda minunile tale, DOAMNE, credincioșia ta de asemenea în adunarea sfinților.

\VS{6}Pentru că cine din cer poate fi comparat cu DOMNUL? Cine dintre fiii celor tari poate fi asemănat cu DOMNUL?

\VS{7}Dumnezeu este foarte de temut în adunarea sfinților și respectat de toți cei din jurul lui.

\VS{8}DOAMNE Dumnezeul oștirilor, cine este DOMN puternic asemenea ție? Sau cine este asemenea credincioșiei tale dimprejurul tău?

\VS{9}Tu stăpânești furia mării, când valurile ei se ridică, tu le liniștești.

\VS{10}Ai rupt Rahabul în bucăți, ca pe unul care este ucis; ai împrăștiat pe dușmanii tăi cu brațul tău puternic.

\VS{11}Cerurile sunt ale tale, pământul de asemenea este al tău, cât despre lume și plinătatea ei, tu le-ai fondat.

\VS{12}Nordul și sudul, tu le-ai creat, Taborul și Hermonul se vor bucura în numele tău.

\VS{13}Tu ai un braț tare, puternică este mâna ta și înaltă este dreapta ta.

\VS{14}Dreptatea și judecata sunt locuința tronului tău, mila și adevărul vor merge înaintea feței tale.

\VS{15}Binecuvântat este poporul care cunoaște sunetul bucuriei, ei vor umbla, DOAMNE, în lumina înfățișării tale.

\VS{16}În numele tău se vor bucura toată ziua și în dreptatea ta vor fi înălțați.

\VS{17}Căci tu ești gloria puterii lor și în favoarea ta cornul nostru va fi înălțat.

\VS{18}Pentru că DOMNUL este apărarea noastră; și Sfântul lui Israel este al nostru împărat.

\VS{19}Atunci ai vorbit în viziune sfântului tău și ai spus: Am fost ajutor unuia tare; am înălțat pe unul ales din popor.

\VS{20}Am găsit pe David, servitorul meu; cu untdelemnul meu sfânt l-am uns,

\VS{21}El, cu care mâna mea va fi întemeiată, brațul meu de asemenea îl va întări.

\VS{22}Dușmanul nu va stoarce de la el, nici fiul stricăciunii nu îl va chinui.

\VS{23}Și voi înfrânge pe dușmanii lui înaintea feței sale și voi lovi cu plăgi pe cei ce îl urăsc.

\VS{24}Dar credincioșia mea și mila mea vor fi cu el și în numele meu va fi cornul lui înălțat.

\VS{25}Voi pune mâna lui de asemenea în mare și mâna lui dreaptă în râuri.

\VS{26}El va striga către mine: Tu ești tatăl meu, Dumnezeul meu și stânca salvării mele.

\VS{27}Eu, de asemenea, îl voi face întâiul meu născut și mai înalt decât împărații pământului.

\VS{28}Mila mea o voi păstra pentru el pentru totdeauna, și legământul meu va fi neclintit cu el.

\VS{29}Sămânța lui de asemenea o voi face să continue întotdeauna și tronul lui precum zilele cerurilor.

\VS{30}Dacă copiii lui părăsesc legea mea și nu umblă în judecățile mele,

\VS{31}Dacă strică statutele mele și nu țin poruncile mele,

\VS{32}Atunci voi pedepsi fărădelegea lor cu nuiaua și nelegiuirea lor cu lovituri.

\VS{33}Cu toate acestea bunătatea mea iubitoare nu mi-o voi retrage cu totul de la el, nici nu voi permite să eșueze credincioșia mea.

\VS{34}Nu voi rupe legământul meu, nici nu voi schimba ce a ieșit de pe buzele mele.

\VS{35}O dată am jurat prin sfințenia mea că nu voi minți pe David.

\VS{36}Sămânța lui va dăinui pentru totdeauna și tronul lui, ca soarele, înaintea mea.

\VS{37}Ca luna va fi întemeiat pentru totdeauna și ca un martor credincios în ceruri. Selah.

\VS{38}Dar tu ai lepădat și ai detestat, te-ai înfuriat pe unsul tău.

\VS{39}Ai anulat legământul servitorului tău, i-ai întinat coroana, aruncând-o la pământ.

\VS{40}Ai dărâmat toate gardurile lui; ai adus întăriturile lui la ruină.

\VS{41}Toți cei ce trec pe lângă cale îl pradă, el este o ocară pentru vecinii lui.

\VS{42}Ai înălțat dreapta potrivnicilor lui; ai făcut pe toți dușmanii lui să se bucure.

\VS{43}Tu, de asemenea, ai întors tăișul sabiei lui și nu l-ai susținut în bătălie.

\VS{44}Ai făcut să înceteze gloria lui și ai aruncat tronul lui la pământ.

\VS{45}Ai scurtat zilele tinereții sale, l-ai acoperit cu rușine. Selah.

\VS{46}Până când, DOAMNE? Te vei ascunde pentru totdeauna? Va arde furia ta ca un foc?

\VS{47}Amintește-ți ce scurt este timpul meu. Oare în zadar ai făcut pe toți fiii oamenilor?

\VS{48}Ce om trăiește și nu va vedea moartea? Își va elibera el sufletul din mâna mormântului? Selah.

\VS{49}Doamne, unde sunt bunătățile tale iubitoare de mai înainte, pe care le-ai jurat lui David în adevărul tău?

\VS{50}Amintește-ți, Doamne, ocara servitorilor tăi; că port în sânul meu ocara tuturor oamenilor tari;

\VS{51}Ocara cu care dușmanii tăi au ocărât, DOAMNE; cu care au ocărât pașii unsului tău.

\VS{52}Binecuvântat fie DOMNUL pentru totdeauna. Amin și Amin.

\par }


\PsalmChap{90}{\PP \par }
{\SH O rugăciune a lui Moise, omul lui Dumnezeu.
\VerseOne{1}Doamne, ai fost locuința noastră în toate generațiile.

\VS{2}Înainte ca munții să se nască, sau chiar înainte să fi format pământul și lumea, chiar din veșnicie în veșnicie, tu ești Dumnezeu.

\VS{3}Tu întorci pe om la nimicire și spui: Întoarceți-vă, copiii oamenilor.

\VS{4}Căci o mie de ani în ochii tăi sunt ca ziua de ieri care a trecut, și ca o gardă în noapte.

\VS{5}Îi porți precum cu un potop; ei sunt ca un somn, dimineața sunt ca iarba care crește;

\VS{6}Dimineața, înflorește și crește; seara este tăiată, și se ofilește.

\VS{7}Căci suntem mistuiți prin mânia ta și prin furia ta suntem tulburați.

\VS{8}Ai pus nelegiuirile noastre înaintea ta, păcatele noastre tainice în lumina înfățișării tale.

\VS{9}Căci toate zilele noastre sunt duse în furia ta, ne petrecem anii ca o poveste spusă.

\VS{10}Zilele anilor noștri sunt șaptezeci de ani; și dacă din cauza puterii ar fi optzeci de ani, totuși puterea lor este muncă și întristare, căci trece repede și noi zburăm.

\VS{11}Cine cunoaște puterea mâniei tale? Potrivit cu temerea de tine, așa este furia ta.

\VS{12}De aceea învață-ne să ne numărăm zilele, ca să ne dedicăm inimile la înțelepciune.

\VS{13}Întoarce-te, DOAMNE, până când? Și pocăiește-te referitor la servitorii tăi.

\VS{14}Satură-ne la revărsatul zorilor cu mila ta, ca să ne bucurăm și să ne veselim toate zilele noastre.

\VS{15}Veselește-ne tot atât câte zile ne-ai chinuit și câți ani am văzut răul.

\VS{16}Să se arate lucrarea ta servitorilor tăi și gloria ta copiilor lor.

\VS{17}Și să fie asupra noastră frumusețea DOMNULUI Dumnezeul nostru și întemeiază lucrarea mâinilor noastre asupra noastră; da, lucrarea mâinilor noastre, întemeiaz-o.

\par }


\PsalmChap{91}{\PP \VerseOne{1}Cel ce locuiește în locul tainic al celui Preaînalt va trăi la umbra celui Atotputernic.

\VS{2}Voi spune despre DOMNUL: El este locul meu de scăpare și fortăreața mea, Dumnezeul meu; în el mă voi încrede.

\VS{3}Cu adevărat el te va elibera din lațul păsărarului și din ciuma vătămătoare.

\VS{4}El te va acoperi cu penele sale și sub aripile lui te vei adăposti, adevărul lui îți va fi scut și platoșă.

\VS{5}Nu te vei înspăimânta de teroarea din timpul nopții, nici de săgeata care zboară ziua.

\VS{6}Nici de ciuma care umblă în întuneric, nici de distrugerea care pustiește la amiază.

\VS{7}O mie vor cădea lângă tine și zece mii la dreapta ta, dar de tine nu se va apropia.

\VS{8}Doar vei privi cu ochii tăi și vei vedea răsplata celor stricați.

\VS{9}Deoarece l-ai făcut pe DOMNUL locuința ta, pe cel Preaînalt, locul tău de scăpare,

\VS{10}Nu ți se va întâmpla nimic rău, nici plagă nu se va apropia de locuința ta.

\VS{11}Pentru că el va porunci îngerilor săi referitor la tine, să te păzească în toate căile tale.

\VS{12}Ei pe mâini te vor purta, ca să nu îți lovești piciorul de vreo piatră.

\VS{13}Vei călca pe leu și viperă, pe leul tânăr și pe dragon îi vei călca în picioare.

\VS{14}Pentru că și-a pus dragostea în mine, de aceea îl voi scăpa, îl voi așeza în înalt, deoarece a cunoscut numele meu.

\VS{15}Mă va chema și îi voi răspunde, voi fi cu el în tulburare; îl voi elibera și îl voi onora.

\VS{16}Cu viață lungă îl voi sătura și îi voi arăta salvarea mea.




\par }\PsalmChap{92}{\PP \par }
{\SH Un psalm sau o cântare pentru ziua de sabat.
\VerseOne{1}Este un lucru bun să aduci mulțumiri DOMNULUI și să cânți laude numelui tău, cel Preaînalt,

\VS{2}Să se arate bunătatea ta iubitoare dimineața și credincioșia ta în fiecare noapte;

\VS{3}Pe un instrument cu zece coarde și pe psalterion, pe harpa cu sunet solemn.

\VS{4}Pentru că tu, DOAMNE, m-ai înveselit prin lucrarea ta, voi triumfa în lucrările mâinilor tale.

\VS{5}DOAMNE, cât de mari sunt lucrările tale! Și gândurile tale sunt foarte adânci.

\VS{6}Un om neghiob nu știe; niciun prost nu înțelege aceasta.

\VS{7}Când cel stricat răsare ca iarba și când toți lucrătorii nelegiuirii înfloresc, este pentru a fi nimiciți pentru totdeauna,

\VS{8}Dar tu, DOAMNE, ești cel mai înalt pentru totdeauna.

\VS{9}Căci, iată, dușmanii tăi, DOAMNE, căci, iată, dușmanii tăi vor pieri; toți lucrătorii nelegiuirii vor fi împrăștiați.

\VS{10}Dar tu vei înălța cornul meu ca al unicornului, voi fi uns cu untdelemn proaspăt.

\VS{11}Ochiul meu de asemenea va vedea dorința mea împlinită asupra dușmanilor mei și urechile mele vor auzi dorința mea împlinită asupra celor stricați ce se ridică împotriva mea.

\VS{12}Cel drept va înflori ca palmierul, va crește ca un cedru în Liban.

\VS{13}Cei sădiți în casa DOMNULUI vor înflori în curțile Dumnezeului nostru.

\VS{14}Ei vor aduce rod și la bătrânețe; vor fi grași și înfloritori;

\VS{15}Ca să arate că DOMNUL este integru; el este stânca mea și nu este nedreptate în el.

\par }


\PsalmChap{93}{\PP \VerseOne{1}DOMNUL domnește, el este îmbrăcat cu maiestate; DOMNUL este îmbrăcat cu putere, cu care s-a încins el însuși; lumea de asemenea este întemeiată, ca să nu fie mișcată.

\VS{2}Tronul tău este întemeiat din vechime, tu ești din eternitate.

\VS{3}Potopurile au înălțat, DOAMNE, potopurile și-au înălțat vocile; potopurile își înalță valurile.

\VS{4}DOMNUL, în înalt, este mai puternic decât zgomotul multor ape, da, decât puternicele valuri ale mării.

\VS{5}Mărturiile tale sunt cu totul sigure, sfințenie se cuvine casei tale, DOAMNE, pentru totdeauna.




\par }\PsalmChap{94}{\PP \VerseOne{1}DOAMNE Dumnezeu, căruia răzbunarea îi aparține; Dumnezeule, căruia răzbunarea îi aparține, arată-te.

\VS{2}Înalță-te, tu judecător al pământului, întoarce o răsplată celui mândru.

\VS{3}DOAMNE, până când cei răi, până când cei stricați vor triumfa?

\VS{4}Până când vor rosti și vor vorbi lucruri grele? Și toți lucrătorii nelegiuirii se vor făli?

\VS{5}Ei rup în bucăți poporul tău, DOAMNE, și nenorocesc moștenirea ta.

\VS{6}Ei ucid văduva și străinul și ucid pe cei fără tată.

\VS{7}Totuși ei spun: DOMNUL nu va vedea, nici Dumnezeul lui Iacob nu va lua aminte.

\VS{8}Înțelegeți, voi neghiobilor printre oameni și proștilor, când veți fi înțelepți?

\VS{9}Cel ce a sădit urechea, nu va auzi? Cel ce a format ochiul, nu va vedea?

\VS{10}Cel ce pedepsește păgânii, nu va corecta? Cel ce învață pe om cunoaștere, nu va cunoaște?

\VS{11}DOMNUL cunoaște gândurile omului, că ele sunt deșertăciune.

\VS{12}Binecuvântat este omul pe care tu îl disciplinezi, DOAMNE, și îl înveți din legea ta;

\VS{13}Ca să îi dai odihnă de la zilele de restriște, până ce groapa va fi săpată pentru cel stricat.

\VS{14}Căci DOMNUL nu va lepăda pe poporul său, nici nu va părăsi moștenirea sa.

\VS{15}Ci judecată se va întoarce la dreptate și toți cei integri în inimă o vor urma.

\VS{16}Cine se va ridica pentru mine împotriva făcătorilor de rău? Sau cine va sta în picioare pentru mine împotriva lucrătorilor nelegiuirii?

\VS{17}De nu ar fi fost DOMNUL ajutorul meu, sufletul meu aproape că ar fi locuit în tăcere.

\VS{18}Când am spus: Piciorul meu alunecă; mila ta, DOAMNE, m-a susținut.

\VS{19}În mulțimea gândurilor mele dinăuntrul meu, mângâierile tale îmi desfată sufletul.

\VS{20}Va avea tronul nelegiuirii părtășie cu tine, care urzește ticăloșie printr-o lege?

\VS{21}Ei se adună împreună împotriva sufletului celui drept și condamnă sângele nevinovat.

\VS{22}Dar DOMNUL este apărarea mea; și Dumnezeul meu este stânca locului meu de scăpare.

\VS{23}Și el va aduce peste ei propria lor nelegiuire și îi va stârpi în propria lor stricăciune; da, DOMNUL Dumnezeul nostru îi va stârpi.




\par }\PsalmChap{95}{\PP \VerseOne{1}Veniți să cântăm DOMNULUI, să înălțăm sunet de bucurie stâncii salvării noastre.

\VS{2}Să venim înaintea lui cu mulțumire și să îi înălțăm sunet de bucurie cu psalmi.

\VS{3}Căci DOMNUL este un Dumnezeu mare și un Împărat mare deasupra tuturor dumnezeilor.

\VS{4}În mâna lui sunt adâncurile pământului; puterea dealurilor este de asemenea a lui.

\VS{5}Marea este a lui și el a făcut-o, și mâinile lui au format uscatul.

\VS{6}Veniți să ne închinăm și să ne prosternăm, să îngenunchem înaintea DOMNULUI, făcătorul nostru.

\VS{7}Pentru că el este Dumnezeul nostru; și noi suntem poporul pășunii sale și oile mâinii sale. Astăzi dacă îi veți auzi vocea,

\VS{8}Nu vă împietriți inimile, ca în provocare și ca în ziua ispitirii în pustie,

\VS{9}Când părinții voștri m-au ispitit, m-au încercat și au văzut lucrarea mea.

\VS{10}Patruzeci de ani această generație m-a mâhnit și am spus: Acesta este un popor care se rătăcește în inima lor și nu au cunoscut căile mele.

\VS{11}Lor le-am jurat în furia mea că nu vor intra în odihna mea.




\par }\PsalmChap{96}{\PP \VerseOne{1}Cântați DOMNULUI o cântare nouă, cântați DOMNULUI, tot pământul.

\VS{2}Cântați DOMNULUI, binecuvântați numele lui; arătați salvarea lui zi de zi.

\VS{3}Vestiți gloria lui printre păgâni, minunile lui printre toate popoarele.

\VS{4}Pentru că DOMNUL este mare și demn de a fi mult lăudat, el este de temut deasupra tuturor dumnezeilor.

\VS{5}Căci toți dumnezeii națiunilor sunt idoli, dar DOMNUL a făcut cerurile.

\VS{6}Onoare și maiestate sunt înaintea lui, putere și frumusețe sunt în sanctuarul său.

\VS{7}Dați DOMNULUI, voi familii de popoare, dați DOMNULUI glorie și putere.

\VS{8}Dați DOMNULUI gloria datorată numelui său, aduceți ofrandă și veniți în curțile lui.

\VS{9}O, închinați-vă DOMNULUI în frumusețea sfințeniei, temeți-vă înaintea lui, tot pământul.

\VS{10}Spuneți printre păgâni că DOMNUL domnește, lumea de asemenea va fi întemeiată astfel că nu va fi clătinată, el va judeca poporul cu dreptate.

\VS{11}Să se bucure cerurile și să se veselească pământul; să urle marea și plinătatea ei.

\VS{12}Să se bucure câmpul și tot ce este în el, atunci toți copacii pădurii se vor bucura,

\VS{13}Înaintea DOMNULUI, căci el vine, căci el vine să judece pământul, el va judeca lumea cu dreptate și popoarele cu adevărul său.




\par }\PsalmChap{97}{\PP \VerseOne{1}DOMNUL domnește; să se bucure pământul; să se veselească mulțimea insulelor.

\VS{2}Nori și întuneric sunt de jur împrejurul lui, dreptate și judecată sunt locuința tronului său.

\VS{3}Un foc merge înaintea lui și arde pe dușmanii lui de jur împrejur.

\VS{4}Fulgerele lui au luminat lumea, pământul a văzut și a tremurat.

\VS{5}Dealurile s-au topit ca ceara în prezența DOMNULUI, în prezența Domnului întregului pământ.

\VS{6}Cerurile vestesc dreptatea lui și toate popoarele văd gloria sa.

\VS{7}Încurcați fie toți cei ce servesc chipurilor cioplite, cei ce se fălesc cu idoli, închinați-vă lui, voi, toți dumnezeii.

\VS{8}Sionul a auzit și s-a veselit; și fiicele lui Iuda s-au bucurat pentru judecățile tale, DOAMNE.

\VS{9}Pentru că tu, DOAMNE, ești înalt deasupra întregului pământ, tu ești înălțat mult deasupra tuturor dumnezeilor.

\VS{10}Voi, care iubiți pe DOMNUL, urâți răul; el păstrează sufletele sfinților săi; îi eliberează din mâna celor stricați.

\VS{11}Lumină este semănată pentru cel drept și veselie pentru cel integru în inimă.

\VS{12}Bucurați-vă în DOMNUL, voi cei drepți, și aduceți mulțumire la amintirea sfințeniei sale.




\par }\PsalmChap{98}{\PP \par }
{\SH Un psalm.
\VerseOne{1}Cântați DOMNULUI o cântare nouă, căci a făcut lucruri minunate, dreapta sa și brațul său sfânt, i-au adus victoria.

\VS{2}DOMNUL a făcut cunoscută salvarea sa, dreptatea lui a arătat-o pe față înaintea ochilor păgânilor.

\VS{3}Și-a amintit mila sa și adevărul său față de casa lui Israel, toate marginile pământului au văzut salvarea Dumnezeului nostru.

\VS{4}Înălțați sunet de bucurie către DOMNUL, tot pământul, înălțați sunet tare și bucurați-vă și cântați laudă.

\VS{5}Cântați DOMNULUI cu harpa, cu harpa și cu vocea unui psalm.

\VS{6}Cu trâmbițe și sunet de corn înălțați sunet de bucurie înaintea DOMNULUI, Împăratul.

\VS{7}Să urle marea și plinătatea ei, lumea și locuitorii ei.

\VS{8}Să bată din palme potopurile, să cânte de bucurie munții împreună

\VS{9}Înaintea DOMNULUI, căci el vine să judece pământul, cu dreptate va judeca el lumea și popoarele cu echitate.

\par }


\PsalmChap{99}{\PP \VerseOne{1}DOMNUL domnește; să tremure popoarele; el șade între heruvimi; să se cutremure pământul.

\VS{2}DOMNUL este mare în Sion; și el este înalt deasupra tuturor popoarelor.

\VS{3}Să laude ei numele tău mare și înfricoșător, căci el este sfânt.

\VS{4}Puterea împăratului de asemenea iubește judecata; tu întemeiezi echitate, faci judecată și dreptate în Iacob.

\VS{5}Înălțați pe DOMNUL Dumnezeul nostru și închinați-vă înaintea sprijinului piciorului său, căci el este sfânt.

\VS{6}Moise și Aaron printre preoții lui și Samuel printre cei ce cheamă numele lui; ei au chemat pe DOMNUL și el le-a răspuns.

\VS{7}Le-a vorbit într-un stâlp de nor, ei au ținut mărturiile lui și rânduiala pe care le-a dat-o.

\VS{8}Tu le-ai răspuns, DOAMNE Dumnezeul nostru, ai fost pentru ei un Dumnezeu iertător, deși te-ai răzbunat asupra faptelor lor.

\VS{9}Înălțați pe DOMNUL Dumnezeul nostru și închinați-vă la muntele său sfânt, căci DOMNUL Dumnezeul nostru este sfânt.




\par }\PsalmChap{100}{\PP \par }
{\SH Un psalm de laudă.
\VerseOne{1}Înălțați sunet de bucurie către DOMNUL, tot pământul.

\VS{2}Serviți DOMNULUI cu veselie, veniți cu cântare înaintea prezenței lui.

\VS{3}Să știți că el, DOMNUL, este Dumnezeu; el este cel ce ne-a făcut și nu noi înșine; suntem poporul său și oile pășunii sale.

\VS{4}Intrați pe porțile lui cu mulțumire și în curțile lui cu laudă, mulțumiți-i și binecuvântați-i numele.

\VS{5}Pentru că DOMNUL este bun; mila lui este veșnică; și adevărul lui dăinuiește din generație în generație.

\par }


\PsalmChap{101}{\PP \par }
{\SH Un psalm al lui David.
\VerseOne{1}Despre milă și judecată voi cânta; ție, DOAMNE, îți voi cânta.

\VS{2}Mă voi purta cu înțelepciune pe o cale desăvârșită. Când vei veni la mine? Voi umbla înăuntrul casei mele cu o inimă desăvârșită.

\VS{3}Nu voi pune niciun lucru stricat înaintea ochilor mei, urăsc lucrarea celor ce se abat; ea nu se va lipi de mine.

\VS{4}O inimă perversă se va depărta de la mine, nu voi cunoaște o persoană stricată.

\VS{5}Pe oricine defăimează pe ascuns pe aproapele său îl voi stârpi, pe cel ce are o privire trufașă și o inimă mândră nu îl voi suferi.

\VS{6}Ochii mei vor fi peste cei credincioși din țară, ca să locuiască cu mine; cel ce umblă pe o cale desăvârșită, acela mă va servi.

\VS{7}Cel ce lucrează înșelăciune nu va locui înăuntrul casei mele, cel ce spune minciuni nu va rămâne înaintea ochilor mei.

\VS{8}La revărsatul zorilor voi nimici pe toți stricații din țară, ca să stârpesc pe toți înfăptuitorii stricați din cetatea DOMNULUI.

\par }


\PsalmChap{102}{\PP \par }
{\SH O rugăciune a celui nenorocit, când este copleșit și își revarsă plângerea înaintea DOMNULUI.
\VerseOne{1}Ascultă-mi rugăciunea, DOAMNE, și să ajungă strigătul meu până la tine.

\VS{2}Nu îți ascunde fața de la mine în ziua tulburării; apleacă-ți urechea spre mine, în ziua când chem, răspunde-mi repede.

\VS{3}Căci zilele mele sunt mistuite ca fumul și oasele mele sunt arse ca un tăciune.

\VS{4}Inima mea este lovită și uscată precum iarba, încât uit să îmi mănânc pâinea.

\VS{5}Din cauza vocii geamătului meu oasele mi se lipesc de pielea mea.

\VS{6}Sunt ca un pelican în pustie, sunt ca o bufniță a deșertului.

\VS{7}Veghez și sunt ca o vrabie singură pe acoperișul casei.

\VS{8}Dușmanii mei mă ocărăsc toată ziua; și cei furioși pe mine jură împotriva mea.

\VS{9}Căci am mâncat cenușa ca pâinea și mi-am amestecat băutura cu plâns,

\VS{10}Din cauza indignării tale și a furiei tale, căci tu m-ai ridicat și m-ai aruncat jos.

\VS{11}Zilele mele sunt ca o umbră care se lungește; și eu sunt uscat precum iarba.

\VS{12}Dar tu, DOAMNE, vei dăinui pentru totdeauna; și amintirea ta din generație în generație.

\VS{13}Tu te vei ridica și vei avea milă de Sion, căci a venit timpul să îi arăți favoare, da, timpul rânduit a venit.

\VS{14}Fiindcă servitorii tăi au plăcere în pietrele sale și arată favoare țărânii lui.

\VS{15}Astfel păgânii se vor teme de numele DOMNULUI și toți împărații pământului de gloria ta.

\VS{16}Când va zidi DOMNUL Sionul, el se va arăta în gloria sa.

\VS{17}Va lua aminte la rugăciunea celor lipsiți și nu va disprețui rugăciunea lor.

\VS{18}Aceasta se va scrie pentru generația ce vine, și poporul care va fi creat va lăuda pe DOMNUL.

\VS{19}Pentru că a privit în jos din înaltul sanctuarului său; din cer a privit DOMNUL pământul,

\VS{20}Pentru a asculta geamătul prizonierului, pentru a dezlega pe cei ce sunt rânduiți la moarte.

\VS{21}Pentru a vesti numele DOMNULUI în Sion și lauda lui în Ierusalim,

\VS{22}Când popoarele și împărățiile se vor aduna, pentru a servi DOMNULUI.

\VS{23}El mi-a slăbit puterea pe cale; mi-a scurtat zilele.

\VS{24}Am spus: Dumnezeul meu, nu mă lua în mijlocul zilelor mele; anii tăi sunt din generație în generație.

\VS{25}Din vechime tu ai pus temelia pământului, și cerurile sunt lucrarea mâinilor tale.

\VS{26}Ele vor pieri, dar tu vei dăinui, da, toate se vor învechi precum o haină; ca pe un veșmânt le vei schimba și vor fi schimbate;

\VS{27}Dar tu ești același și anii tăi nu vor avea sfârșit.

\VS{28}Copiii servitorilor tăi vor dăinui, și sămânța lor va fi întemeiată, înaintea ta.

\par }


\PsalmChap{103}{\PP \par }
{\SH Un psalm al lui David.
\VerseOne{1}Binecuvântează pe DOMNUL, sufletul meu și tot ce este înăuntrul meu, să binecuvânteze numele lui sfânt.

\VS{2}Binecuvântează pe DOMNUL, sufletul meu, și nu uita niciuna din binefacerile lui,

\VS{3}El, care iartă toate nelegiuirile tale, care vindecă toate bolile tale,

\VS{4}Care îți răscumpără viața de la groapă, care te încoronează cu bunătate iubitoare și îndurări blânde,

\VS{5}Care îți satură gura cu bunătăți; așa că tinerețea ta este înnoită precum a acvilei.

\VS{6}DOMNUL face dreptate și judecată pentru toți cei oprimați.

\VS{7}El a făcut cunoscute căile sale lui Moise, faptele sale copiilor lui Israel.

\VS{8}DOMNUL este milos și cu har, încet la mânie și plin de milă.

\VS{9}El nu va certa continuu, nici nu își va ține mânia pentru totdeauna.

\VS{10}El nu s-a purtat cu noi după păcatele noastre; nici nu ne-a răsplătit conform nelegiuirilor noastre.

\VS{11}Căci așa cum cerul este înalt deasupra pământului, atât de mare este mila lui spre cei ce se tem de el.

\VS{12}Cât de departe este răsăritul de apus, atât de departe a mutat el fărădelegile noastre de la noi.

\VS{13}Precum un tată se îndură de copiii săi, așa se îndură DOMNUL de cei ce se tem de el.

\VS{14}Căci el știe urzeala noastră; își amintește că noi suntem țărână.

\VS{15}Cât despre om, zilele lui sunt ca iarba, ca o floare din câmp, așa înflorește el.

\VS{16}Căci vântul trece peste ea și aceasta s-a dus; și locul ei nu va mai fi cunoscut.

\VS{17}Dar mila DOMNULUI este din veșnicie în veșnicie peste cei ce se tem de el, și dreptatea lui la copiii copiilor lor,

\VS{18}Pentru cei ce țin legământul său și își amintesc poruncile lui pentru a le împlini.

\VS{19}DOMNUL a pregătit tronul său în ceruri; și împărăția lui stăpânește peste toate.

\VS{20}Binecuvântați pe DOMNUL, voi îngerii lui, tari în putere, care împliniți poruncile lui, dând ascultare vocii cuvintelor sale.

\VS{21}Binecuvântați pe DOMNUL, voi toate oștirile sale, voi servitori ai lui, care faceți voia lui.

\VS{22}Binecuvântați pe DOMNUL, toate lucrările lui în toate locurile stăpânirii lui; binecuvântează pe DOMNUL, suflete al meu.

\par }


\PsalmChap{104}{\PP \VerseOne{1}Binecuvântează pe DOMNUL, suflete al meu. DOAMNE Dumnezeul meu, tu ești foarte mare; tu ești îmbrăcat cu onoare și maiestate.

\VS{2}Cel care se acoperă cu lumină precum cu o haină, cel care întinde cerurile ca pe o perdea,

\VS{3}Cel care pune bârnele cămărilor lui în ape, cel care face din nori carul său; cel care umblă pe aripile vântului;

\VS{4}Cel care face îngerii lui duhuri; pe servitorii lui un foc arzând;

\VS{5}Care a pus fundațiile pământului, ca să nu fie clintit niciodată.

\VS{6}Tu l-ai acoperit cu adâncul precum cu o haină, apele au stat deasupra munților.

\VS{7}La mustrarea ta ele au fugit; la vocea tunetului tău au plecat în grabă.

\VS{8}Ele urcă pe munți; coboară pe văi spre locul pe care tu l-ai întemeiat pentru ele.

\VS{9}Ai așezat un hotar ca ele să nu treacă peste el, ca să nu se întoarcă din nou să acopere pământul.

\VS{10}El trimite izvoarele în văile care aleargă printre dealuri.

\VS{11}Ele adapă fiecare fiară a câmpului, măgarii sălbatici își astâmpără setea.

\VS{12}Prin ele păsările cerului, care cântă printre ramuri, își vor avea locuințele.

\VS{13}El adapă dealurile din cămările lui, pământul este săturat cu rodul lucrărilor tale.

\VS{14}El face să crească iarba pentru vite și verdeață pentru folosul omului, ca să aducă hrană din pământ;

\VS{15}Și vin, care face inima omului veselă, și untdelemn pentru a face fața lui să strălucească și pâine care întărește inima omului.

\VS{16}Copacii DOMNULUI sunt plini de sevă; cedrii Libanului, pe care i-a sădit,

\VS{17}Unde păsările își fac cuiburile; cât despre barză, brazii sunt casa ei.

\VS{18}Dealurile înalte sunt un loc de scăpare pentru caprele sălbatice; și stâncile pentru iepuri.

\VS{19}El a rânduit luna pentru anotimpuri, soarele își cunoaște apusul.

\VS{20}Tu faci întuneric și este noapte, în care toate fiarele pădurii se furișează.

\VS{21}Leii tineri răcnesc după prada lor și își caută hrana de la Dumnezeu.

\VS{22}Soarele răsare, ei se adună și se culcă în vizuinile lor.

\VS{23}Omul iese la lucrarea lui și la munca lui până seara.

\VS{24}DOAMNE, cât de multe sunt lucrările tale! În înțelepciune le-ai făcut pe toate, pământul este plin de bogățiile tale.

\VS{25}Așa este această măreață și largă mare, în care sunt nenumărate lucruri furișându-se, deopotrivă fiare mici și mari.

\VS{26}Acolo merg corăbiile, acolo este acel leviatan, tu l-ai făcut să se joace în ea.

\VS{27}Acestea toate te așteptă, ca să le dai hrana la timpul cuvenit.

\VS{28}Ce le dai, ele adună, tu îți deschizi mâna, ele se umplă cu bunătăți.

\VS{29}Îți ascunzi fața, ele se tulbură; le iei suflarea, ele mor și se întorc în țărâna lor.

\VS{30}Trimiți duhul tău, ele sunt create și înnoiești fața pământului.

\VS{31}Gloria DOMNULUI va dăinui pentru totdeauna, DOMNUL se va bucura în lucrările lui.

\VS{32}El se uită pe pământ și acesta tremură, atinge dealurile și ele fumegă.

\VS{33}Voi cânta DOMNULUI cât timp trăiesc, voi cânta laudă Dumnezeului meu cât timp voi fi.

\VS{34}Meditația mea despre el va fi dulce, mă voi veseli în DOMNUL.

\VS{35}Să fie mistuiți păcătoșii de pe pământ și să nu mai fie cei stricați. Binecuvântează pe DOMNUL, suflete al meu. Lăudați pe DOMNUL.




\par }\PsalmChap{105}{\PP \VerseOne{1}Aduceți mulțumiri DOMNULUI; chemați numele lui, faceți cunoscute faptele lui printre popoare.

\VS{2}Cântați-i, cântați-i psalmi, vorbiți despre toate lucrările lui minunate.

\VS{3}Lăudați-vă în sfântul său nume, să se bucure inima celor ce caută pe DOMNUL.

\VS{4}Căutați pe DOMNUL și puterea lui, căutați fața lui întotdeauna.

\VS{5}Amintiți-vă lucrările lui minunate pe care le-a făcut, minunile lui și judecățile gurii sale,

\VS{6}Voi, sămânță a lui Avraam, servitorul lui, copii ai lui Iacob, aleșii lui.

\VS{7}El este DOMNUL Dumnezeul nostru, judecățile lui sunt pe tot pământul.

\VS{8}El și-a amintit legământul său pentru totdeauna, cuvântul care l-a poruncit la o mie de generații.

\VS{9}Legământ pe care l-a făcut cu Avraam și jurământul său lui Isaac;

\VS{10}Și a confirmat același legământ lui Iacob ca lege, și lui Israel ca legământ veșnic,

\VS{11}Spunând: Ție îți voi da țara Canaanului, sorțul moștenirii tale;

\VS{12}Când au fost doar puțini oameni la număr; da, foarte puțini și străini în ea.

\VS{13}Când au mers de la o națiune la alta, de la o împărăție la alt popor;

\VS{14}El nu a permis niciunui om să le facă rău; da, a mustrat împărați pentru ei,

\VS{15}Spunând: Nu atingeți pe unșii mei și nu faceți rău profeților mei.

\VS{16}Mai mult, a chemat foamete peste țară, a frânt tot toiagul pâinii.

\VS{17}A trimis un om înaintea lor, pe Iosif, care a fost vândut ca servitor,

\VS{18}Ale cărui picioare le-au rănit cu cătușe, fiind pus în fiare,

\VS{19}Până la timpul când cuvântul său a venit, cuvântul DOMNULUI l-a încercat.

\VS{20}Împăratul, stăpânul poporului, a trimis și l-a dezlegat și l-a eliberat.

\VS{21}L-a făcut domn al casei sale și stăpân peste toată averea sa,

\VS{22}Pentru a lega pe prinții lui după plăcerea sa și a învăța pe bătrânii săi înțelepciune.

\VS{23}Israel de asemenea a venit în Egipt; și Iacob a locuit temporar în țara lui Ham.

\VS{24}Și el a înmulțit mult pe poporul lui; și i-a făcut mai puternici decât pe dușmanii lor.

\VS{25}A întors inima lor pentru a urî pe poporul său, ca să se poarte cu viclenie cu servitorii săi.

\VS{26}A trimis pe Moise, servitorul său; și pe Aaron, pe care l-a ales.

\VS{27}Ei au arătat semnele lui printre ei și minuni în țara lui Ham.

\VS{28}El a trimis întunecime și a făcut-o întuneric; și nu s-au răzvrătit împotriva cuvântului său.

\VS{29}Le-a prefăcut apele în sânge și le-a ucis peștii.

\VS{30}Pământul lor a adus broaște din abundență, în încăperile împăraților lor.

\VS{31}El a vorbit și au venit multe feluri de muște și păduchi în toate ținuturile lor.

\VS{32}Le-a dat grindină ca ploaie și flăcări de foc în țara lor.

\VS{33}A lovit de asemenea viile lor și smochinii lor și a rupt copacii din ținuturile lor.

\VS{34}El a vorbit și lăcustele și omizile au venit fără număr,

\VS{35}Și au mâncat toată verdeața în țara lor și au mâncat rodul pământului lor.

\VS{36}A lovit de asemenea toți întâii născuți în țara lor, măreția întregii lor puteri.

\VS{37}De asemenea i-a scos afară cu argint și aur; și nu a fost nimeni fără vlagă printre triburile lor.

\VS{38}Egiptul s-a veselit la plecarea lor, căci spaima de ei a căzut asupra lor.

\VS{39}El a întins un nor ca acoperitoare și foc pentru a da lumină în timpul nopții.

\VS{40}Poporul a cerut și el a adus prepelițe și i-a săturat cu pâinea cerului.

\VS{41}El a deschis stânca și apele au țâșnit; ele au alergat în locurile uscate ca un râu.

\VS{42}Căci și-a amintit promisiunea sa sfântă și de Avraam servitorul său.

\VS{43}Și și-a adus afară poporul cu bucurie și pe aleșii săi cu veselie;

\VS{44}Și le-a dat țările păgânilor și au moștenit munca popoarelor;

\VS{45}Ca să păzească statutele lui și să țină legile lui. Lăudați pe DOMNUL.




\par }\PsalmChap{106}{\PP \VerseOne{1}Lăudați pe DOMNUL. Aduceți mulțumiri DOMNULUI, pentru că este bun, că a lui milă dăinuiește pentru totdeauna.

\VS{2}Cine poate rosti faptele puternice ale DOMNULUI? Cine poate arăta toată lauda sa?

\VS{3}Binecuvântați sunt cei ce țin judecata și cel ce face dreptate tot timpul.

\VS{4}Amintește-ți de mine, DOAMNE, cu favoarea pe care o porți poporului tău, cercetează-mă cu salvarea ta,

\VS{5}Ca să văd binele aleșilor tăi, să mă bucur în veselia națiunii tale, să mă laud cu moștenirea ta.

\VS{6}Noi am păcătuit împreună cu părinții noștri, am făcut nelegiuire, am lucrat cu stricăciune.

\VS{7}Părinții noștri nu au înțeles minunile tale în Egipt; nu și-au amintit mulțimea îndurărilor tale, ci te-au provocat la mare, la Marea Roșie.

\VS{8}Cu toate acestea el i-a salvat pentru numele său, ca să facă puterea lui mare să fie cunoscută.

\VS{9}A mustrat Marea Roșie de asemenea și a secat, astfel i-a condus prin adâncuri, ca prin pustie.

\VS{10}Și i-a salvat din mâna celui ce îi ura și i-a răscumpărat din mâna dușmanului.

\VS{11}Și apele au acoperit pe dușmanii lor, niciunul dintre ei nu a rămas.

\VS{12}Atunci au crezut cuvintele sale; au cântat lauda lui.

\VS{13}Dar i-au uitat curând lucrările; nu i-au așteptat sfatul,

\VS{14}Ci au poftit peste măsură în pustie și au ispitit pe Dumnezeu în pustie.

\VS{15}Iar el le-a dat ce au cerut, dar a trimis slăbiciune în sufletul lor.

\VS{16}De asemenea l-au invidiat pe Moise în tabără și pe Aaron, sfântul DOMNULUI.

\VS{17}Pământul s-a deschis și a înghițit pe Datan și a acoperit ceata lui Abiram.

\VS{18}Și un foc s-a aprins în ceata lor; flacăra a ars pe cei stricați.

\VS{19}Ei au făcut un vițel în Horeb și s-au închinat chipului turnat.

\VS{20}Astfel au schimbat gloria lor cu chipul unui bou care mănâncă iarbă.

\VS{21}L-au uitat pe Dumnezeu, salvatorul lor, care a făcut lucruri mari în Egipt,

\VS{22}Lucrări minunate în țara lui Ham și lucruri înfricoșătoare lângă Marea Roșie.

\VS{23}De aceea a spus că i-ar nimici, de nu ar fi stat în picioare Moise, alesul său, înaintea lui în spărtură, ca să abată furia lui, ca nu cumva să îi nimicească.

\VS{24}Da, au disprețuit țara plăcută, nu au crezut cuvântul său,

\VS{25}Ci au cârtit în corturile lor și nu au dat ascultare vocii DOMNULUI.

\VS{26}De aceea și-a înălțat mâna împotriva lor, ca să îi doboare în pustie,

\VS{27}Pentru a doborî de asemenea sămânța lor printre națiuni și pentru a-i împrăștia prin țări.

\VS{28}Ei înșiși s-au alipit de Baal-Peor și au mâncat sacrificiile morților.

\VS{29}Astfel l-au provocat la mânie cu faptele lor și plaga a izbucnit peste ei.

\VS{30}Atunci Fineas s-a ridicat în picioare și a făcut judecată și plaga s-a oprit.

\VS{31}Și aceasta i s-a socotit dreptate din generație în generație, până în veșnicie.

\VS{32}L-au mâniat de asemenea la apele certei, așa că i-a mers rău lui Moise datorită lor,

\VS{33}Deoarece i-au provocat duhul, astfel că a vorbit nechibzuit cu buzele sale.

\VS{34}Nu au nimicit națiunile, referitor la care DOMNUL le-a poruncit,

\VS{35}Ci s-au amestecat printre păgâni și le-au învățat lucrările.

\VS{36}Și au servit idolilor lor, care au fost o capcană pentru ei.

\VS{37}Da, au sacrificat dracilor pe fiii lor și pe fiicele lor,

\VS{38}Și au vărsat sânge nevinovat, sângele fiilor lor și al fiicelor lor, pe care i-au sacrificat idolilor Canaanului; și țara a fost profanată cu sânge.

\VS{39}Astfel s-au pângărit cu propriile fapte și au curvit cu propriile lor născociri.

\VS{40}De aceea s-a aprins furia DOMNULUI împotriva poporului său, într-atât că a detestat propria lui moștenire.

\VS{41}Și i-a dat în mâna păgânilor; și cei ce i-au urât au condus asupra lor.

\VS{42}Dușmanii lor de asemenea i-au oprimat și au fost supuși sub mâinile lor.

\VS{43}De multe ori el i-a eliberat, dar ei l-au provocat cu sfatul lor și au fost înjosiți pentru nelegiuirea lor.

\VS{44}Cu toate acestea el a dat atenție nenorocirii lor, când le-a ascultat strigătul,

\VS{45}Și pentru ei și-a amintit de legământul său și s-a pocăit conform mulțimii îndurărilor sale.

\VS{46}El i-a făcut să găsească milă la toți cei ce i-au dus captivi.

\VS{47}Salvează-ne, DOAMNE Dumnezeul nostru, și adună-ne dintre păgâni, ca să dăm mulțumiri numelui tău sfânt și să triumfăm în lauda ta.

\VS{48}Binecuvântat fie DOMNUL Dumnezeul lui Israel din veșnicie în veșnicie, și tot poporul să spună: Amin. Lăudați pe DOMNUL.




\par }\PsalmChap{107}{\PP \VerseOne{1}Aduceți mulțumiri DOMNULUI, pentru că este bun, că a lui milă dăinuiește pentru totdeauna.

\VS{2}Așa să spună cei răscumpărați ai DOMNULUI, pe care el i-a răscumpărat din mâna dușmanului;

\VS{3}Și i-a adunat din țări, de la răsărit și de la apus, de la miazănoapte și de la miazăzi.

\VS{4}Ei au rătăcit în pustie pe o cale neumblată, nu au găsit nicio cetate în care să locuiască.

\VS{5}Înfometați și însetați, sufletul lor a leșinat în ei.

\VS{6}Atunci în tulburarea lor au strigat către DOMNUL și el i-a eliberat din strâmtorările lor.

\VS{7}Și i-a condus pe drumul drept, ca să meargă la o cetate de locuit.

\VS{8}O, de ar lăuda oamenii pe DOMNUL pentru bunătatea lui și pentru minunatele lui lucrări pentru copiii oamenilor.

\VS{9}Căci el satură sufletul care tânjește și umple sufletul flămând cu bunătate.

\VS{10}Cei care șed în întuneric și în umbra morții sunt legați în nenorocire și în fier,

\VS{11}Pentru că s-au răzvrătit împotriva cuvintelor lui Dumnezeu și au disprețuit sfatul celui Preaînalt;

\VS{12}De aceea le-a umilit inima cu muncă; au căzut și nu a fost nimeni să îi ajute.

\VS{13}Atunci în tulburarea lor au strigat către DOMNUL și el i-a salvat din strâmtorările lor.

\VS{14}I-a adus din întuneric și din umbra morții și a rupt legăturile lor în bucăți.

\VS{15}O, de ar lăuda oamenii pe DOMNUL pentru bunătatea lui și pentru minunatele lui lucrări pentru copiii oamenilor.

\VS{16}Căci el a frânt porțile de aramă și a tăiat zăvoarele de fier în bucăți.

\VS{17}Nebunii, din cauza fărădelegii lor și din cauza nelegiuirilor lor, sunt nenorociți.

\VS{18}Sufletul lor detestă tot felul de mâncare și se apropie de porțile morții.

\VS{19}Atunci în tulburarea lor strigă către DOMNUL, iar el îi salvează din strâmtorările lor.

\VS{20}A trimis cuvântul lui și i-a vindecat și i-a eliberat din nimicirile lor.

\VS{21}O, de ar lăuda oamenii pe DOMNUL pentru bunătatea lui și pentru minunatele lui lucrări pentru copiii oamenilor.

\VS{22}Să aducă sacrificii de mulțumiri și să vestească lucrările lui cu bucurie.

\VS{23}Cei ce coboară la mare în corăbii, care fac comerț pe ape mari,

\VS{24}Aceștia văd lucrările DOMNULUI și minunile lui în adânc.

\VS{25}Pentru că el poruncește și ridică vântul furtunos, care înalță valurile mării.

\VS{26}Se ridică spre cer, coboară din nou spre adâncuri, sufletul lor se topește din cauza tulburării.

\VS{27}Ei se clatină încoace și încolo și șovăie ca un om beat și sunt la capătul înțelepciunii lor.

\VS{28}Atunci în tulburarea lor strigă către DOMNUL, iar el îi scoate din strâmtorările lor.

\VS{29}El furtuna o face liniște, așa că valurile ei se alină.

\VS{30}Atunci ei se veselesc că s-au liniștit, iar el îi conduce la limanul lor dorit.

\VS{31}O, de ar lăuda oamenii pe DOMNUL pentru bunătatea lui și pentru minunatele lui lucrări pentru copiii oamenilor.

\VS{32}Să îl înalțe în adunarea poporului și să îl laude în sfatul bătrânilor.

\VS{33}El preface râurile în pustie și izvoarele de apă în uscăciune;

\VS{34}Un pământ roditor îl preface în pământ sterp, pentru stricăciunea celor ce locuiesc în el.

\VS{35}El schimbă pustia în apă stătătoare și pământul uscat în izvoare de apă.

\VS{36}Și acolo face pe cei flămânzi să locuiască, pentru ca ei să zidească o cetate de locuit,

\VS{37}Și să semene câmpuri și să sădească vii, care să aducă roadele venitului.

\VS{38}El de asemenea îi binecuvântează, astfel că se înmulțesc foarte mult; și nu lasă vitele lor să se împuțineze.

\VS{39}Din nou, ei sunt împuținați și înjosiți prin oprimare, nenorocire și întristare.

\VS{40}El varsă dispreț peste prinți și îi face să rătăcească în pustie, unde nu este nicio cale.

\VS{41}Totuși din nenorocire el așază pe cel sărac în înalt și îi face familii ca o turmă.

\VS{42}Cei drepți vor vedea aceasta și se vor bucura și toată nelegiuirea își va închide gura.

\VS{43}Oricine este înțelept și va lua seama la aceste lucruri, aceia vor înțelege bunătatea iubitoare a DOMNULUI.




\par }\PsalmChap{108}{\PP \par }
{\SH O cântare sau psalm al lui David.
\VerseOne{1}Dumnezeule, inima mea este hotărâtă; voi cânta și voi da laudă, chiar cu gloria mea.

\VS{2}Trezește-te, psalterion și harpă, eu însumi mă voi trezi devreme.

\VS{3}Te voi lăuda, DOAMNE, printre popoare și îți voi cânta laude printre națiuni.

\VS{4}Căci mila ta este mare deasupra cerurilor, și adevărul tău ajunge până la nori.

\VS{5}Fii înălțat, Dumnezeule, deasupra cerurilor, și gloria ta deasupra întregului pământ;

\VS{6}Ca preaiubiții tăi să fie eliberați, salvează cu dreapta ta și răspunde-mi.

\VS{7}Dumnezeu a vorbit în sfințenia sa; mă voi bucura, voi împărți Sihemul și voi măsura valea Sucot.

\VS{8}Galaadul este al meu; Manase este al meu; Efraim de asemenea este puterea capului meu; Iuda este legiuitorul meu.

\VS{9}Moab este vasul meu pentru spălare; peste Edom îmi voi arunca sandala; peste Filistia voi triumfa.

\VS{10}Cine mă va duce în cetatea cea tare? Cine mă va conduce în Edom?

\VS{11}Nu voiești tu, Dumnezeule, care ne-ai lepădat? Și nu voiești tu, Dumnezeule, să mergi înainte cu oștirile noastre?

\VS{12}Dă-ne ajutor în timpul tulburării, fiindcă zadarnic este ajutorul omului.

\VS{13}Prin Dumnezeu vom lucra vitejește, căci el va călca în picioare pe dușmanii noștri.

\par }


\PsalmChap{109}{\PP \par }
{\SH Mai marelui muzician, un psalm al lui David.
\VerseOne{1}Nu tăcea, Dumnezeul laudei mele,

\VS{2}Pentru că gura celui stricat și gura celui înșelător sunt deschise împotriva mea, au vorbit împotriva mea cu o limbă mincinoasă.

\VS{3}M-au încercuit de asemenea cu vorbe de ură și au luptat împotriva mea fără motiv.

\VS{4}Pentru dragostea mea sunt ei potrivnicii mei, dar eu mă dedic rugăciunii.

\VS{5}Și mi-au răsplătit cu rău pentru bine și ură pentru dragostea mea.

\VS{6}Pune peste el un om stricat și să stea în picioare Satan la dreapta lui.

\VS{7}Când va fi judecat, să fie condamnat și rugăciunea lui să devină păcat.

\VS{8}Zilele lui să fie puține; și un altul să îi ia serviciul.

\VS{9}Copiii lui să fie fără tată și soția lui văduvă.

\VS{10}Copiii lui să fie continuu vagabonzi și să cerșească, să își caute de asemenea pâinea departe de locurile lor pustiite.

\VS{11}Jecmănitorul să apuce tot ce are el; și lasă străinii să prade munca lui.

\VS{12}Să nu fie acolo niciunul să întindă mila spre el, nici să nu fie cineva să arate favoare pentru copiii lui fără tată.

\VS{13}Posteritatea lui să fie stârpită; și în generația următoare numele lor să fie șters.

\VS{14}Nelegiuirea părinților lui să fie amintită înaintea DOMNULUI; și să nu se șteargă păcatul mamei sale.

\VS{15}Să fie înaintea DOMNULUI continuu, ca să stârpească amintirea lor de pe pământ.

\VS{16}Pentru că nu și-a amintit să arate milă, ci a persecutat pe sărac și pe nevoiaș, ca să ucidă pe cel cu inima frântă.

\VS{17}Cum a iubit el blestemarea, astfel să vină aceasta la el; cum nu și-a găsit plăcere în binecuvântare, astfel să se depărteze aceasta de el.

\VS{18}Cum s-a îmbrăcat cu blestemare precum cu haina lui, astfel să vină aceasta în adâncurile lui ca apa, și în oasele lui ca untdelemnul.

\VS{19}Să îi fie ca o haină care îl acoperă și ca un brâu cu care este încins continuu.

\VS{20}Să fie aceasta răsplata potrivnicilor mei de la DOMNUL și a celor ce vorbesc rău împotriva sufletului meu.

\VS{21}Dar tu, DUMNEZEULE Domnul, lucrează pentru mine datorită numelui tău, pentru că mila ta este bună, salvează-mă.

\VS{22}Căci eu sunt sărac și nevoiaș, și inima mea este rănită înăuntrul meu.

\VS{23}Am trecut ca umbra când aceasta se lungește, sunt aruncat în sus și în jos ca lăcusta.

\VS{24}Genunchii mei se clatină de postire și carnea mea hămesește de grăsime.

\VS{25}Am devenit de asemenea ocară pentru ei, când s-au uitat la mine și-au clătinat capetele.

\VS{26}Ajută-mă, DOAMNE Dumnezeul meu, salvează-mă conform milei tale,

\VS{27}Ca ei să știe că aceasta este mâna ta; că tu, DOAMNE, ai făcut aceasta.

\VS{28}Lasă-i să blesteme, dar tu binecuvântează; când ei se ridică, să fie rușinați; dar servitorul tău să se bucure.

\VS{29}Potrivnicii mei să se îmbrace cu rușine și să se acopere cu propria lor confuzie, precum cu o manta.

\VS{30}Voi lăuda foarte mult pe DOMNUL cu gura mea; da, îl voi lăuda în mijlocul mulțimii.

\VS{31}Pentru că va sta în picioare la dreapta celui sărac, pentru a-l salva de cei ce îi condamnă sufletul.

\par }


\PsalmChap{110}{\PP \par }
{\SH Un psalm al lui David.
\VerseOne{1}DOMNUL a spus Domnului meu: Șezi la dreapta mea, până voi face pe dușmanii tăi sprijin al piciorului tău.

\VS{2}DOMNUL va trimite toiagul tăriei tale din Sion, domnește în mijlocul dușmanilor tăi.

\VS{3}Poporul tău va fi binevoitor în ziua puterii tale; în frumusețile sfințeniei din pântecele dimineții, tu ai roua tinereții tale.

\VS{4}DOMNUL a jurat și nu se va pocăi: Tu ești preot pentru totdeauna, după rânduiala lui Melchisedec.

\VS{5}Domnul, la dreapta ta, va străpunge împărați în ziua furiei sale.

\VS{6}Va judeca printre păgâni, va umple locurile cu trupurile moarte; va răni capetele peste multe țări.

\VS{7}Va bea din pârâul de pe cale, de aceea va înălța capul.

\par }


\PsalmChap{111}{\PP \VerseOne{1}Lăudați pe DOMNUL. Voi lăuda pe DOMNUL cu întreaga mea inimă în sfatul celor integri și în adunare.

\VS{2}Lucrările DOMNULUI sunt mari, căutate de toți cei ce au plăcere în ele.

\VS{3}Lucrarea lui este demnă de cinste și glorioasă; și dreptatea lui dăinuiește pentru totdeauna.

\VS{4}El a făcut ca lucrările lui minunate să fie amintite; DOMNUL este cu har și plin de compasiune.

\VS{5}El a dat mâncare celor ce se tem de el; întotdeauna își va aminti legământul său.

\VS{6}El a arătat poporului său puterea lucrărilor sale, ca să le dea moștenirea păgânilor.

\VS{7}Lucrările mâinilor sale sunt adevăr și judecată; toate poruncile sale sunt sigure.

\VS{8}Ele stau tari pentru totdeauna și întotdeauna și sunt făcute în adevăr și integritate.

\VS{9}A trimis răscumpărare poporului său, el a poruncit legământul său pentru totdeauna, sfânt și înfricoșător este numele său.

\VS{10}Teama de DOMNUL este începutul înțelepciunii, o bună înțelegere au toți cei ce împlinesc poruncile lui, lauda lui dăinuiește pentru totdeauna.




\par }\PsalmChap{112}{\PP \VerseOne{1}Lăudați pe DOMNUL. Binecuvântat este omul care se teme de DOMNUL, care își găsește mult plăcerea în poruncile lui.

\VS{2}Sămânța lui va fi tare pe pământ, generația celor integri va fi binecuvântată.

\VS{3}Avere și bogății vor fi în casa lui, și dreptatea lui dăinuiește pentru totdeauna.

\VS{4}Celor integri le răsare lumină în întuneric, el este cu har și plin de compasiune și drept.

\VS{5}Un om bun arată favoare și împrumută, el se îngrijește de lucrurile lui cu discernământ.

\VS{6}Cu siguranță nu se va clătina niciodată, cel drept va fi în amintire pentru totdeauna.

\VS{7}Nu se va teme de veștile rele, inima lui este hotărâtă, încrezându-se în DOMNUL.

\VS{8}Inima lui este întemeiată, el nu se va teme, până ce își va vedea dorința împlinită asupra dușmanilor săi.

\VS{9}El a împrăștiat, a dat săracului; dreptatea lui dăinuiește pentru totdeauna; cornul lui va fi înălțat cu onoare.

\VS{10}Cel stricat va vedea și se va mâhni; își va scrâșni dinții și se va topi, dorința celor stricați va pieri.




\par }\PsalmChap{113}{\PP \VerseOne{1}Lăudați pe DOMNUL. Lăudați, voi, servitori ai DOMNULUI, lăudați numele DOMNULUI.

\VS{2}Binecuvântat fie numele DOMNULUI de acum înainte și pentru totdeauna.

\VS{3}De la răsăritul soarelui până la apusul lui, numele DOMNULUI fie lăudat.

\VS{4}DOMNUL este înalt deasupra tuturor națiunilor și gloria lui deasupra cerurilor.

\VS{5}Cine este asemenea DOMNULUI Dumnezeul nostru, care locuiește în înalt,

\VS{6}Care se umilește să privească în cer și pe pământ!

\VS{7}El ridică pe sărac din țărână și înalță pe nevoiaș din mormanul de balegă,

\VS{8}Ca să îl așeze cu prinții, cu prinții poporului său.

\VS{9}El face ca femeia stearpă să țină casa și să fie o mamă bucuroasă a copiilor. Lăudați pe DOMNUL.




\par }\PsalmChap{114}{\PP \VerseOne{1}Când Israel a ieșit din Egipt, casa lui Iacob dintr-un popor cu o limbă străină,

\VS{2}Iuda a fost sanctuarul său și Israel locul stăpânirii lui.

\VS{3}Marea a văzut și a fugit, Iordanul s-a întors înapoi.

\VS{4}Munții au săltat ca berbecii și colinele ca mieii.

\VS{5}Ce te-a supărat pe tine, mare, de ai fugit? Pe tine, Iordane, de te-ai întors înapoi?

\VS{6}Voi, munți, că ați săltat ca berbecii, și voi coline, ca mieii?

\VS{7}Cutremură-te pământule, în prezența Domnului, în prezența Dumnezeului lui Iacob,

\VS{8}Care a prefăcut stânca în apă stătătoare, cremenea în fântână de ape.




\par }\PsalmChap{115}{\PP \VerseOne{1}Nu nouă, DOAMNE, nu nouă, ci numelui tău dă glorie, pentru mila ta și pentru adevărul tău.

\VS{2}De ce să spună păgânii: Unde este acum Dumnezeul lor?

\VS{3}Dar Dumnezeul nostru este în ceruri, el a făcut tot ce i-a plăcut.

\VS{4}Idolii lor sunt argint și aur, lucrarea mâinilor oamenilor.

\VS{5}Au guri, dar nu vorbesc; au ochi, dar nu văd;

\VS{6}Au urechi, dar nu aud; au nări, dar nu miros;

\VS{7}Au mâini, dar nu ating; au picioare, dar nu umblă; nici nu vorbesc prin gâtul lor.

\VS{8}Cei ce îi fac sunt asemenea lor; și fiecare ce se încrede în ei.

\VS{9}Israele, încrede-te în DOMNUL, el este ajutorul lor și scutul lor.

\VS{10}Casă a lui Aaron, încrede-te în DOMNUL, el este ajutorul lor și scutul lor.

\VS{11}Voi care vă temeți de DOMNUL, încredeți-vă în DOMNUL, el este ajutorul lor și scutul lor.

\VS{12}DOMNUL și-a amintit de noi, el ne va binecuvânta; va binecuvânta casa lui Israel; va binecuvânta casa lui Aaron.

\VS{13}Va binecuvânta pe cei ce se tem de DOMNUL, pe cei mici și pe cei mari.

\VS{14}DOMNUL vă va înmulți continuu, pe voi și pe copiii voștri.

\VS{15}Voi sunteți binecuvântați ai DOMNULUI care a făcut cerul și pământul.

\VS{16}Cerul, chiar cerurile, sunt ale DOMNULUI, dar pământul l-a dat copiilor oamenilor.

\VS{17}Morții nu laudă pe DOMNUL, nici vreunul ce coboară la tăcere.

\VS{18}Dar noi vom binecuvânta pe DOMNUL de acum înainte și pentru totdeauna. Lăudați pe DOMNUL.




\par }\PsalmChap{116}{\PP \VerseOne{1}Iubesc pe DOMNUL, pentru că a auzit vocea mea și cererile mele.

\VS{2}Pentru că și-a aplecat urechea spre mine, de aceea îl voi chema cât timp voi trăi.

\VS{3}Întristările morții m-au încercuit și durerile iadului m-au prins, am găsit tulburare și întristare.

\VS{4}Atunci am chemat numele DOMNULUI; DOAMNE, te implor, eliberează sufletul meu.

\VS{5}Cu har este DOMNUL și drept; da, Dumnezeul nostru este milostiv.

\VS{6}DOMNUL păstrează pe cel simplu; am fost înjosit și el m-a ajutat.

\VS{7}Întoarce-te la odihna ta, suflete al meu, căci DOMNUL ți-a făcut mult bine.

\VS{8}Căci mi-ai eliberat sufletul de moarte, ochii mei de lacrimi și picioarele mele de cădere.

\VS{9}Voi umbla înaintea DOMNULUI în țara celor vii.

\VS{10}Am crezut, de aceea am vorbit; am fost foarte nenorocit.

\VS{11}Am spus în graba mea: Toți oamenii sunt mincinoși.

\VS{12}Ce voi întoarce DOMNULUI pentru toate binefacerile lui către mine?

\VS{13}Voi lua paharul salvării și voi chema numele DOMNULUI.

\VS{14}Îmi voi îndeplini promisiunile față de DOMNUL, acum, în prezența întregului său popor.

\VS{15}Prețioasă este în ochii DOMNULUI moartea sfinților săi.

\VS{16}DOAMNE, cu adevărat eu sunt servitorul tău; eu sunt servitorul tău și fiul roabei tale; tu ai dezlegat legăturile mele.

\VS{17}Ție îți voi aduce sacrificiul de mulțumire și voi chema numele DOMNULUI.

\VS{18}Îmi voi îndeplini promisiunile față de DOMNUL, acum, în prezența întregului său popor,

\VS{19}În curțile casei DOMNULUI, în mijlocul tău, Ierusalime. Lăudați pe Domnul.




\par }\PsalmChap{117}{\PP \VerseOne{1}Lăudați pe DOMNUL, toate națiunile, lăudați-l toate popoarele.

\VS{2}Pentru că bunătatea lui milostivă este mare față de noi și adevărul DOMNULUI dăinuiește pentru totdeauna. Lăudați pe DOMNUL.




\par }\PsalmChap{118}{\PP \VerseOne{1}Aduceți mulțumiri DOMNULUI, pentru că este bun, că a lui milă dăinuiește pentru totdeauna.

\VS{2}Să spună Israel acum, că a lui milă dăinuiește pentru totdeauna.

\VS{3}Să spună casa lui Aaron acum, că a lui milă dăinuiește pentru totdeauna.

\VS{4}Să spună cei ce se tem de DOMNUL acum, că a lui milă dăinuiește pentru totdeauna.

\VS{5}În strâmtorare am chemat pe DOMNUL; DOMNUL mi-a răspuns și m-a așezat la loc larg.

\VS{6}DOMNUL este de partea mea; nu mă voi teme; ce îmi poate face omul?

\VS{7}DOMNUL îmi ține partea cu cei ce mă ajută, de aceea îmi voi vedea dorința împlinită asupra celor ce mă urăsc.

\VS{8}Este mai bine a te încrede în DOMNUL, decât a-ți pune încrederea în om.

\VS{9}Este mai bine a te încrede în DOMNUL, decât a-ți pune încrederea în prinți.

\VS{10}Toate națiunile m-au încercuit, dar în numele DOMNULUI le voi nimici.

\VS{11}M-au încercuit; da, m-au încercuit, dar în numele DOMNULUI le voi nimici.

\VS{12}M-au încercuit ca niște albine; sunt stinse ca focul de spini, pentru că în numele DOMNULUI le voi nimici.

\VS{13}Tu m-ai împins cu asprime ca să cad, dar DOMNUL m-a ajutat.

\VS{14}DOMNUL este puterea și cântarea mea și a devenit salvarea mea.

\VS{15}Vocea bucuriei și a salvării este în corturile celor drepți, dreapta DOMNULUI lucrează vitejește.

\VS{16}Dreapta DOMNULUI este înălțată, dreapta DOMNULUI lucrează vitejește.

\VS{17}Nu voi muri, ci voi trăi și voi vesti lucrările DOMNULUI.

\VS{18}DOMNUL m-a disciplinat cu asprime, dar nu m-a dat morții.

\VS{19}Deschideți-mi porțile dreptății, voi intra pe ele și voi lăuda pe DOMNUL,

\VS{20}Această poartă a DOMNULUI, pe care cei drepți vor intra.

\VS{21}Te voi lăuda, căci m-ai ascultat și ai devenit salvarea mea.

\VS{22}Piatra pe care zidarii au respins-o a devenit capul colțului temeliei.

\VS{23}DOMNUL a făcut aceasta; și este minunat în ochii noștri.

\VS{24}Aceasta este ziua pe care DOMNUL a făcut-o; ne vom bucura și ne vom veseli în ea.

\VS{25}Salvează acum, te implor, DOAMNE; DOAMNE, te implor, trimite acum prosperitate.

\VS{26}Binecuvântat fie cel ce vine în numele DOMNULUI; v-am binecuvântat din casa DOMNULUI.

\VS{27}Dumnezeu este DOMNUL, care ne-a arătat lumină; legați sacrificiul cu frânghii, de coarnele altarului.

\VS{28}Tu ești Dumnezeul meu și te voi lăuda, ești Dumnezeul meu, te voi înălța.

\VS{29}Aduceți mulțumiri DOMNULUI, că este bun, că a lui milă dăinuiește pentru totdeauna.




\par }\PsalmChap{119}{\PP \par }
{\SH א ALEF
\VerseOne{1}Binecuvântați sunt cei neîntinați pe cale, care umblă în legea DOMNULUI.

\VS{2}Binecuvântați sunt cei ce țin mărturiile lui și îl caută cu întreaga inimă.

\VS{3}Ei de asemenea nu fac nelegiuire, ei umblă în căile lui.

\VS{4}Tu ne-ai poruncit să ținem stăruitor preceptele tale.

\VS{5}O, de ar fi fost căile mele rânduite să țină statutele tale!

\VS{6}Atunci nu mă voi rușina când voi respecta toate poruncile tale.

\VS{7}Te voi lăuda cu o inimă dreaptă, după ce voi învăța judecățile tale drepte.

\VS{8}Voi ține statutele tale, nu mă părăsi de tot.

\par }
{\SH ב BET
\VS{9}Cu ce își va curăți un tânăr calea? Ținând seama la ea conform cuvântului tău.

\VS{10}Cu întreaga mea inimă te-am căutat, nu mă lăsa să rătăcesc de la poruncile tale.

\VS{11}Cuvântul tău l-am ascuns în inima mea, ca să nu păcătuiesc împotriva ta.

\VS{12}Binecuvântat ești tu, DOAMNE, învață-mă statutele tale.

\VS{13}Cu buzele mele am vestit toate judecățile gurii tale.

\VS{14}M-am bucurat în calea mărturiilor tale, cât în toate bogățiile.

\VS{15}Voi medita la preceptele tale și voi lua seama la căile tale.

\VS{16}Mă voi desfăta în statutele tale, nu voi uita cuvântul tău.

\par }
{\SH ג GIMEL
\VS{17}Fă mult bine servitorului tău, ca să trăiesc și să țin cuvântul tău.

\VS{18}Deschide-mi ochii să văd lucrurile minunate din legea ta.

\VS{19}Eu sunt străin pe pământ, nu ascunde poruncile tale de mine.

\VS{20}Sufletul meu se frânge de dorința pe care o are pentru judecățile tale tot timpul.

\VS{21}Tu ai mustrat pe cei mândri, care sunt blestemați, care rătăcesc de la poruncile tale.

\VS{22}Îndepărtează de mine ocara și disprețul, fiindcă am păzit mărturiile tale.

\VS{23}Prinți de asemenea au șezut și au vorbit împotriva mea, dar servitorul tău a meditat la statutele tale.

\VS{24}Mărturiile tale de asemenea sunt desfătarea mea și sfătuitorii mei.

\par }
{\SH ד DALET
\VS{25}Sufletul meu se lipește de țărână, dă-mi viață conform cuvântului tău.

\VS{26}Eu am vestit căile mele și tu m-ai ascultat, învață-mă statutele tale.

\VS{27}Fă-mă să înțeleg calea preceptelor tale, astfel voi vorbi despre minunatele tale lucrări.

\VS{28}Sufletul meu se topește de întristare, întărește-mă conform cuvântului tău.

\VS{29}Îndepărtează de la mine calea minciunii și dă-mi cu har legea ta.

\VS{30}Eu am ales calea adevărului, am pus judecățile tale înaintea mea.

\VS{31}M-am lipit de mărturiile tale, DOAMNE, nu mă da de rușine.

\VS{32}Voi alerga pe calea poruncilor tale, când îmi vei lărgi inima.

\par }
{\SH ה HE
\VS{33}Învață-mă, DOAMNE, calea statutelor tale și o voi ține până la sfârșit.

\VS{34}Dă-mi înțelegere și voi ține legea ta; da, o voi păzi cu întreaga mea inimă.

\VS{35}Fă-mă să merg pe cărarea poruncilor tale, căci în ea îmi găsesc plăcere.

\VS{36}Apleacă-mi inima la mărturiile tale și nu la poftire.

\VS{37}Abate ochii mei de la a privi deșertăciune; și dă-mi viață pe calea ta.

\VS{38}Întemeiază cuvântul tău servitorului tău, care este devotat temerii de tine.

\VS{39}Abate ocara mea de care mă tem, fiindcă judecățile tale sunt bune.

\VS{40}Iată, am tânjit după preceptele tale, dă-mi viață în dreptatea ta.

\par }
{\SH ו VAV
\VS{41}Lasă de asemenea îndurările tale și salvarea ta să vină la mine, DOAMNE, conform cuvântului tău.

\VS{42}Astfel voi avea cu ce să răspund celui ce mă ocărăște, căci mă încred în cuvântul tău.

\VS{43}Și nu lua cuvântul adevărului cu totul din gura mea, pentru că am sperat în judecățile tale.

\VS{44}Astfel voi ține legea ta continuu pentru totdeauna și întotdeauna.

\VS{45}Și voi umbla în libertate, căci eu caut preceptele tale.

\VS{46}Voi vorbi despre mărturiile tale de asemenea în fața împăraților și nu mă voi rușina.

\VS{47}Și mă voi desfăta în poruncile tale, pe care le-am iubit.

\VS{48}Mâinile mele de asemenea le voi înălța spre poruncile tale, pe care le-am iubit; și voi medita la statutele tale.

\par }
{\SH ז ZAYIN
\VS{49}Amintește servitorului tău cuvântul, în care m-ai făcut să sper.

\VS{50}Acesta îmi este mângâierea în necazul meu, căci cuvântul tău mi-a dat viață.

\VS{51}Cei mândri m-au luat mult în derâdere, totuși nu m-am abătut de la legea ta.

\VS{52}Mi-am amintit de judecățile tale din vechime, DOAMNE, și m-am mângâiat.

\VS{53}Groaza m-a cuprins din cauza celor stricați care părăsesc legea ta.

\VS{54}Statutele tale au fost cântările mele în casa călătoriei mele.

\VS{55}Noaptea mi-am amintit de numele tău, DOAMNE, și am ținut legea ta.

\VS{56}Aceasta am avut, pentru că am ținut preceptele tale.

\par }
{\SH ח HET
\VS{57}Tu ești partea mea, DOAMNE, am spus că voi ține cuvintele tale.

\VS{58}Am implorat favoarea ta cu întreaga mea inimă, fii milostiv față de mine conform cuvântului tău.

\VS{59}M-am gândit la căile mele și mi-am întors picioarele spre mărturiile tale.

\VS{60}M-am grăbit și nu am întârziat să țin poruncile tale.

\VS{61}Cetele celor stricați m-au jefuit, dar eu nu am uitat legea ta.

\VS{62}La miezul nopții mă voi scula să îți aduc mulțumiri datorită judecăților tale drepte.

\VS{63}Sunt tovarăș tuturor celor ce se tem de tine și celor ce țin preceptele tale.

\VS{64}Pământul, DOAMNE, este plin de mila ta, învață-mă statutele tale.

\par }
{\SH ט TET
\VS{65}Tu te-ai purtat bine cu servitorul tău, DOAMNE, conform cuvântului tău.

\VS{66}Învață-mă judecată bună și cunoaștere, căci am crezut poruncile tale.

\VS{67}Înainte să fiu chinuit am rătăcit, dar acum am ținut cuvântul tău.

\VS{68}Tu ești bun și faci bine; învață-mă statutele tale.

\VS{69}Cei mândri au născocit o minciună împotriva mea, dar voi ține preceptele tale cu întreaga mea inimă.

\VS{70}Inima lor este grasă ca unsoarea; dar eu mă desfăt în legea ta.

\VS{71}Este bine pentru mine că am fost chinuit, ca să învăț statutele tale.

\VS{72}Legea gurii tale este mai bună pentru mine decât mii de bucăți de aur și argint.

\par }
{\SH י IOD
\VS{73}Mâinile tale m-au făcut și m-au modelat, dă-mi înțelegere, ca să învăț poruncile tale.

\VS{74}Cei ce se tem de tine se vor veseli când mă vor vedea, deoarece am sperat în cuvântul tău.

\VS{75}Știu, DOAMNE, că judecățile tale sunt drepte și că tu în credincioșie m-ai chinuit.

\VS{76}Fie, te rog, bunătatea ta milostivă mângâierea mea, conform cuvântului tău față de servitorul tău.

\VS{77}Să vină la mine îndurările tale blânde, ca să trăiesc, fiindcă legea ta este desfătarea mea.

\VS{78}Rușinați fie cei mândri, căci s-au purtat pervers cu mine fără motiv, dar eu voi medita la preceptele tale.

\VS{79}Să se întoarcă la mine cei ce se tem de tine și cei ce au cunoscut mărturiile tale.

\VS{80}Inima mea să fie desăvârșită în statutele tale, ca să nu mă rușinez.

\par }
{\SH כ CAF
\VS{81}Sufletul meu se sfârșește după salvarea ta, dar eu sper în cuvântul tău.

\VS{82}Ochii mei se sfârșesc după cuvântul tău, spunând: Când mă vei mângâia?

\VS{83}Căci am devenit ca un burduf în fum; totuși eu nu uit statutele tale.

\VS{84}Cât de multe sunt zilele servitorului tău? Când vei face judecată asupra celor ce mă persecută?

\VS{85}Pentru mine au săpat gropi cei mândri, care nu sunt după legea ta.

\VS{86}Toate poruncile tale sunt credincioase, ei mă persecută pe nedrept; ajută-mă.

\VS{87}Aproape că m-au mistuit de pe pământ; dar eu nu am părăsit preceptele tale.

\VS{88}Dă-mi viață după bunătatea ta iubitoare; astfel voi ține mărturia gurii tale.

\par }
{\SH ל LAMED
\VS{89}Pentru totdeauna, DOAMNE, cuvântul tău este întemeiat în cer.

\VS{90}Credincioșia ta este spre toate generațiile, tu ai întemeiat pământul și el dăinuiește.

\VS{91}Ei dăinuiesc până astăzi conform rânduielilor tale, căci toți sunt servitorii tăi.

\VS{92}Dacă legea ta nu ar fi fost desfătările mele, atunci aș fi pierit în necazul meu.

\VS{93}Nu voi uita niciodată preceptele tale, căci cu ele mi-ai dat viață.

\VS{94}Eu sunt al tău, salvează-mă, fiindcă am căutat preceptele tale.

\VS{95}Cei stricați m-au așteptat pentru a mă nimici, dar eu voi lua aminte la mărturiile tale.

\VS{96}Am văzut un sfârșit a toată perfecțiunea, dar porunca ta este foarte întinsă.

\par }
{\SH מ MEM
\VS{97}Cât de mult iubesc legea ta! Ea este meditația mea toată ziua.

\VS{98}Prin poruncile tale m-ai făcut mai înțelept decât dușmanii mei, căci ele sunt totdeauna cu mine.

\VS{99}Am mai multă înțelegere decât toți învățătorii mei, fiindcă mărturiile tale sunt meditația mea.

\VS{100}Înțeleg mai mult decât bătrânii, pentru că eu țin preceptele tale.

\VS{101}Mi-am înfrânat picioarele de la fiecare cale rea, ca să țin cuvântul tău.

\VS{102}Nu m-am depărtat de judecățile tale, pentru că tu m-ai învățat.

\VS{103}Cât de dulci sunt cuvintele tale pentru cerul gurii mele! Mai dulci decât mierea pentru gura mea!

\VS{104}Prin preceptele tale obțin înțelegere, de aceea urăsc toată calea mincinoasă.

\par }
{\SH נ NUN
\VS{105}Cuvântul tău este o lampă pentru picioarele mele și o lumină pentru cărarea mea.

\VS{106}Am jurat că voi ține judecățile tale drepte și le voi împlini.

\VS{107}Sunt foarte nenorocit; dă-mi viață, DOAMNE, conform cuvântului tău.

\VS{108}Te implor, DOAMNE, primește ofrandele de bunăvoie ale gurii mele și învață-mă judecățile tale.

\VS{109}Sufletul meu este continuu în mâna mea, totuși eu nu uit legea ta.

\VS{110}Cei stricați mi-au întins o capcană, totuși nu m-am rătăcit de la preceptele tale.

\VS{111}Mărturiile tale le-am luat ca pe o moștenire pentru totdeauna, fiindcă ele sunt bucuria inimii mele.

\VS{112}Mi-am aplecat inima să împlinesc statutele tale întotdeauna, până la sfârșit.

\par }
{\SH ס SAMEC
\VS{113}Urăsc gândurile deșarte, dar iubesc legea ta.

\VS{114}Tu ești ascunzișul meu și scutul meu, eu sper în cuvântul tău.

\VS{115}Plecați de la mine, voi făcători de rău, căci voi ține poruncile Dumnezeului meu.

\VS{116}Susține-mă conform cuvântului tău, ca să trăiesc; și nu mă lăsa să fiu făcut de rușine datorită speranței mele.

\VS{117}Susține-mă și voi fi în siguranță și voi respecta statutele tale continuu.

\VS{118}Tu ai călcat în picioare pe toți cei ce rătăcesc de la statutele tale, pentru că înșelătoria lor este falsitate.

\VS{119}Tu pui deoparte precum zgura pe toți cei stricați ai pământului, de aceea eu iubesc mărturiile tale.

\VS{120}Carnea mea tremură de teama de tine; și mă tem de judecățile tale.

\par }
{\SH ע AYIN
\VS{121}Eu am făcut judecată și justiție; nu mă lăsa la voia opresorilor mei.

\VS{122}Fii garant pentru servitorul tău pentru bine, nu lăsa pe cei mândri să mă oprime.

\VS{123}Ochii mei se sfârșesc după salvarea ta și după cuvântul dreptății tale.

\VS{124}Poartă-te cu servitorul tău conform milei tale și învață-mă statutele tale.

\VS{125}Eu sunt servitorul tău; dă-mi înțelegere, ca să cunosc mărturiile tale.

\VS{126}Este timpul să lucrezi, DOAMNE, pentru că ei au făcut legea ta fără efect.

\VS{127}De aceea iubesc poruncile tale mai mult decât aurul; da, mai mult decât aurul pur.

\VS{128}De aceea socotesc toate preceptele tale ca fiind drepte; și urăsc toată calea mincinoasă.

\par }
{\SH פ PE
\VS{129}Mărturiile tale sunt minunate, de aceea sufletul meu le ține.

\VS{130}Intrarea cuvintelor tale dă lumină; ea dă înțelegere celui simplu.

\VS{131}Mi-am deschis gura și am sorbit, căci am tânjit după poruncile tale.

\VS{132}Uită-te la mine și fii milostiv cu mine, așa cum ai obișnuit să faci celor ce iubesc numele tău.

\VS{133}Rânduiește-mi pașii în cuvântul tău și nicio nelegiuire să nu domnească asupra mea.

\VS{134}Eliberează-mă de oprimarea omului, astfel voi ține preceptele tale.

\VS{135}Fă să strălucească fața ta peste servitorul tău; și învață-mă statutele tale.

\VS{136}Râuri de ape curg din ochii mei, pentru că ei nu țin legea ta.

\par }
{\SH צ ȚADI
\VS{137}Drept ești tu, DOAMNE, și integre sunt judecățile tale.

\VS{138}Mărturiile tale, pe care le-ai poruncit, sunt drepte și foarte credincioase.

\VS{139}Zelul meu m-a mistuit, pentru că dușmanii mei au uitat cuvintele tale.

\VS{140}Cuvântul tău este foarte pur, de aceea servitorul tău îl iubește.

\VS{141}Eu sunt mic și disprețuit, totuși nu uit preceptele tale.

\VS{142}Dreptatea ta este o dreptate veșnică și legea ta este adevărul.

\VS{143}Tulburare și chin m-au cuprins, totuși poruncile tale sunt desfătările mele.

\VS{144}Dreptatea mărturiilor tale este veșnică, dă-mi înțelegere și voi trăi.

\par }
{\SH ק KOF
\VS{145}Am strigat cu întreaga mea inimă; ascultă-mă, DOAMNE, eu voi ține statutele tale.

\VS{146}Am strigat către tine; salvează-mă și voi ține mărturiile tale.

\VS{147}Am întâmpinat răsăritul dimineții și am strigat, am sperat în cuvântul tău.

\VS{148}Ochii mei întâmpină gărzile nopții, ca să meditez la cuvântul tău.

\VS{149}Ascultă-mi vocea conform bunătății tale iubitoare, DOAMNE, dă-mi viață conform judecății tale.

\VS{150}Se apropie cei ce urmăresc ticăloșie, ei sunt departe de legea ta.

\VS{151}Tu ești aproape, DOAMNE; și toate poruncile tale sunt adevăr.

\VS{152}Referitor la mărturiile tale, am știut din vechime că tu le-ai fondat pentru totdeauna.

\par }
{\SH ר REȘ
\VS{153}Ia aminte la necazul meu și eliberează-mă, căci nu uit legea ta.

\VS{154}Pledează în cauza mea și eliberează-mă, dă-mi viață conform cuvântului tău.

\VS{155}Salvarea este departe de cei stricați, căci ei nu caută statutele tale.

\VS{156}Mari sunt îndurările tale blânde, DOAMNE, dă-mi viață conform judecăților tale.

\VS{157}Mulți sunt persecutorii mei și dușmanii mei; totuși nu mă abat de la mărturiile tale.

\VS{158}Am privit pe călcătorii de lege și m-am mâhnit, pentru că nu au ținut cuvântul tău.

\VS{159}Vezi cât iubesc preceptele tale, dă-mi viață, DOAMNE, conform bunătății tale iubitoare.

\VS{160}Cuvântul tău este adevărat de la început și fiecare din judecățile tale drepte dăinuiește pentru totdeauna.

\par }
{\SH ש ȘIN
\VS{161}Prinți m-au persecutat fără motiv, dar inima mea se cutremură la cuvântul tău.

\VS{162}Mă bucur la cuvântul tău, ca unul ce găsește mare pradă.

\VS{163}Urăsc și detest minciuna, dar iubesc legea ta.

\VS{164}De șapte ori pe zi te laud datorită judecăților tale drepte.

\VS{165}Multă pace au cei ce iubesc legea ta și nimic nu îi va poticni.

\VS{166}DOAMNE, eu am sperat în salvarea ta și am împlinit poruncile tale.

\VS{167}Sufletul meu a ținut mărturiile tale și le iubesc peste măsură.

\VS{168}Am ținut preceptele tale și mărturiile tale, căci toate căile mele sunt înaintea ta.

\par }
{\SH ת TAV
\VS{169}Să se apropie strigătul meu înaintea ta, DOAMNE, dă-mi înțelegere conform cuvântului tău.

\VS{170}Să ajungă cererea mea înaintea ta, eliberează-mă conform cuvântului tău.

\VS{171}Buzele mele vor rosti laudă, când mă vei învăța statutele tale.

\VS{172}Limba mea va vorbi despre cuvântul tău, pentru că toate poruncile tale sunt dreptate.

\VS{173}Mâna ta să mă ajute, pentru că am ales preceptele tale.

\VS{174}Am tânjit după salvarea ta, DOAMNE, și legea ta este desfătarea mea.

\VS{175}Lasă sufletul meu să trăiască și te va lăuda; și lasă judecățile tale să mă ajute.

\VS{176}Am rătăcit ca o oaie pierdută; caută pe servitorul tău, pentru că nu uit poruncile tale.

\par }


\PsalmChap{120}{\PP \par }
{\SH O cântare a treptelor.
\VerseOne{1}În strâmtorarea mea am strigat către DOMNUL și el m-a ascultat.

\VS{2}Scapă-mi sufletul, DOAMNE, de buzele mincinoase și de limba înșelătoare.

\VS{3}Ce ți se va da? Sau ce ți se va face, limbă mincinoasă?

\VS{4}Săgeți ascuțite ale celui tare, cu cărbuni de ienupăr.

\VS{5}Vai mie, că locuiesc temporar în Meșec, că locuiesc în corturile Chedarului.

\VS{6}Sufletul meu a locuit mult cu cel ce urăște pacea.

\VS{7}Eu sunt pentru pace, dar când vorbesc eu, ei sunt pentru război.

\par }


\PsalmChap{121}{\PP \par }
{\SH O cântare a treptelor.
\VerseOne{1}Îmi ridic ochii spre munți, de unde îmi vine ajutorul.

\VS{2}Ajutorul îmi vine de la DOMNUL, care a făcut cerul și pământul.

\VS{3}El nu va lăsa să ți se clatine piciorul, cel ce te păzește nu va dormita.

\VS{4}Iată, cel ce păzește pe Israel nu va dormita, nici nu va dormi.

\VS{5}DOMNUL este păzitorul tău, DOMNUL este umbra ta peste dreapta ta.

\VS{6}Soarele nu te va lovi ziua, nici luna noaptea.

\VS{7}DOMNUL te va păstra de la tot răul, îți va păstra sufletul.

\VS{8}DOMNUL va păstra ieșirea ta și intrarea ta, de acum înainte și pentru totdeauna.

\par }


\PsalmChap{122}{\PP \par }
{\SH O cântare a treptelor, a lui David.
\VerseOne{1}M-am veselit când mi-au spus: Să mergem la casa DOMNULUI.

\VS{2}Picioarele noastre vor sta înăuntrul porților tale, Ierusalime.

\VS{3}Ierusalimul este zidit ca o cetate strâns unită împreună.

\VS{4}Căci acolo urcă triburile, triburile DOMNULUI, la mărturia lui Israel, pentru a aduce mulțumiri numelui DOMNULUI.

\VS{5}Căci acolo sunt așezate tronuri de judecată, tronurile casei lui David.

\VS{6}Rugați-vă pentru pacea Ierusalimului; vor prospera cei ce te iubesc.

\VS{7}Pace fie înăuntrul zidurilor tale și prosperitate înăuntrul palatelor tale.

\VS{8}Pentru frații și însoțitorii mei, voi spune acum: Pace fie înăuntrul tău.

\VS{9}Datorită casei DOMNULUI Dumnezeul nostru voi căuta binele tău.

\par }


\PsalmChap{123}{\PP \par }
{\SH O cântare a treptelor.
\VerseOne{1}Spre tine îmi ridic ochii, tu, care locuiești în ceruri.

\VS{2}Iată, precum ochii servitorilor privesc la mâna stăpânilor lor și precum ochii servitoarei la mâna stăpânei ei, astfel ochii noștri așteaptă pe DOMNUL Dumnezeul nostru, până când va avea milă de noi.

\VS{3}Ai milă de noi, DOAMNE, ai milă de noi, pentru că suntem umpluți peste măsură cu dispreț.

\VS{4}Sufletul nostru este umplut peste măsură cu batjocura celor ce sunt în tihnă și cu disprețul celor mândri.

\par }


\PsalmChap{124}{\PP \par }
{\SH O cântare a treptelor, a lui David.
\VerseOne{1}De nu ar fi fost DOMNUL de partea noastră, să spună Israel;

\VS{2}De nu ar fi fost DOMNUL de partea noastră, când oameni s-au ridicat împotriva noastră,

\VS{3}Atunci ei ne-ar fi înghițit de vii, când furia lor s-a aprins împotriva noastră;

\VS{4}Atunci apele ne-ar fi copleșit, pârâul ar fi trecut peste sufletul nostru;

\VS{5}Atunci apele umflate ar fi trecut peste sufletul nostru.

\VS{6}Binecuvântat fie DOMNUL, care nu ne-a dat ca pradă pentru dinții lor.

\VS{7}Sufletul nostru a scăpat ca o pasăre din plasa păsărarilor, plasa s-a rupt și noi am scăpat.

\VS{8}Ajutorul nostru este în numele DOMNULUI, care a făcut cerul și pământul.

\par }


\PsalmChap{125}{\PP \par }
{\SH O cântare a treptelor.
\VerseOne{1}Cei ce se încred în DOMNUL sunt ca muntele Sion, care nu se clatină, ci dăinuiește pentru totdeauna.

\VS{2}Ca munții împrejurul Ierusalimului, astfel este DOMNUL împrejurul poporului său de acum înainte și pentru totdeauna.

\VS{3}Căci toiagul celui stricat nu se va odihni în partea celor drepți, ca nu cumva cei drepți să își întindă mâinile spre nelegiuire.

\VS{4}Fă bine, DOAMNE, celor buni și celor integri în inimile lor.

\VS{5}Cât despre cei ce se abat spre căile lor strâmbe, DOMNUL îi va conduce cu lucrătorii nelegiuirii, dar peste Israel va fi pace.

\par }


\PsalmChap{126}{\PP \par }
{\SH O cântare a treptelor.
\VerseOne{1}Când DOMNUL a adus înapoi din captivitate pe cei ai Sionului, eram asemenea celor ce visează.

\VS{2}Atunci gura noastră s-a umplut cu râs și limba noastră cu cântare; atunci au spus cei dintre păgâni: DOMNUL a făcut lucruri mari pentru ei.

\VS{3}DOMNUL a făcut lucruri mari pentru noi, de aceea suntem veseli.

\VS{4}Adu înapoi pe ai noștri din captivitate, DOAMNE, ca râurile în sud.

\VS{5}Cei ce seamănă cu lacrimi vor secera cu bucurie.

\VS{6}Cel ce merge înainte plângând, purtând sămânță prețioasă, se va întoarce fără îndoială cu bucurie, aducându-și snopii.

\par }


\PsalmChap{127}{\PP \par }
{\SH O cântare a treptelor, pentru Solomon.
\VerseOne{1}Dacă nu zidește DOMNUL casa, în zadar muncesc cei ce o zidesc; dacă nu păzește DOMNUL cetatea, în zadar veghează paznicul.

\VS{2}Este deșert pentru voi a vă scula devreme, a sta până târziu, a mânca pâinea întristărilor, pentru că el dă somn preaiubitului său.

\VS{3}Iată, copiii sunt o moștenire de la DOMNUL și rodul pântecelui este răsplata sa.

\VS{4}Ca săgețile în mâna viteazului, astfel sunt copiii tinereții.

\VS{5}Ferice de omul care își umple tolba cu ei, ei nu se vor rușina ci vor vorbi cu dușmanii la poartă.

\par }


\PsalmChap{128}{\PP \par }
{\SH O cântare a treptelor.
\VerseOne{1}Binecuvântat este oricine se teme de DOMNUL și umblă în căile lui.

\VS{2}Căci vei mânca din munca mâinilor tale: vei fi fericit și îți va fi bine.

\VS{3}Soția ta va fi ca o viță roditoare lângă marginile casei tale, copiii tăi ca ramuri de măslin în jurul mesei tale.

\VS{4}Iată, astfel va fi binecuvântat omul care se teme de DOMNUL.

\VS{5}DOMNUL te va binecuvânta din Sion; și vei vedea binele Ierusalimului toate zilele vieții tale.

\VS{6}Da, vei vedea pe copiii copiilor tăi și pace peste Israel.

\par }


\PsalmChap{129}{\PP \par }
{\SH O cântare a treptelor.
\VerseOne{1}De multe ori m-au chinuit din tinerețea mea, să spună acum Israel:

\VS{2}De multe ori m-au chinuit din tinerețea mea, totuși nu m-au învins.

\VS{3}Plugarii au arat pe spatele meu, și-au lungit brazdele.

\VS{4}DOMNUL este drept, el a tăiat în bucăți frânghiile celor stricați.

\VS{5}Să fie încurcați și întorși înapoi toți cei ce urăsc Sionul.

\VS{6}Să fie pe acoperișul casei ca iarba, care se ofilește înainte de a crește,

\VS{7}Cu care cosașul nu își umple mâna, nici sânul său cel ce leagă snopii.

\VS{8}Nici trecătorii nu spun: Binecuvântarea DOMNULUI fie peste voi; vă binecuvântăm în numele DOMNULUI.

\par }


\PsalmChap{130}{\PP \par }
{\SH O cântare a treptelor, a lui David.
\VerseOne{1}Din adâncuri am strigat către tine, DOAMNE.

\VS{2}Doamne, dă ascultare vocii mele; urechile tale să fie atente la vocea cererilor mele.

\VS{3}Dacă tu, DOAMNE, ai însemna nelegiuirile, Doamne, cine ar sta în picioare?

\VS{4}Dar la tine este iertare, ca să fii de temut.

\VS{5}Eu aștept pe DOMNUL, sufletul meu așteaptă și eu sper în cuvântul lui.

\VS{6}Sufletul meu așteaptă pe Domnul mai mult decât străjerii venirea dimineții, da, decât străjerii venirea dimineții.

\VS{7}Să spere Israel în DOMNUL, căci la DOMNUL este milă și la el este multă răscumpărare.

\VS{8}Și va răscumpăra pe Israel din toate nelegiuirile lui.

\par }


\PsalmChap{131}{\PP \par }
{\SH O cântare a treptelor, a lui David.
\VerseOne{1}DOAMNE, inima mea nu este trufașă, nici ochii mei îngâmfați, nici nu mă deprind cu lucruri mari, nici cu cele prea înalte pentru mine.

\VS{2}Cu adevărat m-am purtat bine și m-am liniștit, ca un copil care este înțărcat de mama lui. Sufletul meu este întocmai ca un copil înțărcat.

\VS{3}Să spere Israel în DOMNUL, de acum înainte și pentru totdeauna.

\par }


\PsalmChap{132}{\PP \par }
{\SH O cântare a treptelor.
\VerseOne{1}DOAMNE, amintește-ți de David și de toate nenorocirile lui;

\VS{2}Cum i-a promis el DOMNULUI și a făcut o promisiune puternicului Dumnezeu al lui Iacob;

\VS{3}Cu siguranță nu voi intra în tabernacolul casei mele, nici nu voi urca în patul meu;

\VS{4}Nu voi da somn ochilor mei, sau ațipeală pleoapelor mele,

\VS{5}Până ce voi găsi un loc pentru DOMNUL, o locuință pentru puternicul Dumnezeu al lui Iacob.

\VS{6}Iată, am auzit despre aceasta la Efrata, noi am găsit aceasta în câmpurile pădurii.

\VS{7}Vom intra în tabernacolele sale, ne vom închina înaintea sprijinului piciorului său.

\VS{8}Ridică-te, DOAMNE, la odihna ta, tu, și chivotul puterii tale.

\VS{9}Să fie îmbrăcați preoții tăi cu dreptate și să strige sfinții tăi de bucurie.

\VS{10}Pentru servitorul tău David, nu întoarce fața unsului tău.

\VS{11}DOMNUL a jurat lui David în adevăr; nu se va întoarce de la aceasta: Din rodul trupului tău voi așeza pe tronul tău.

\VS{12}Dacă ai tăi copii vor ține legământul meu și mărturia mea ce îi voi învăța, copiii lor de asemenea vor ședea pe tronul tău pentru totdeauna.

\VS{13}Fiindcă DOMNUL a ales Sionul; l-a dorit ca locuință a lui.

\VS{14}Acesta este odihna mea pentru totdeauna, aici voi locui, căci am dorit aceasta.

\VS{15}Mult voi binecuvânta merindea lui, voi sătura pe săracii lui cu pâine.

\VS{16}De asemenea îi voi îmbrăca preoții cu salvare, și sfinții lui vor striga tare de bucurie.

\VS{17}Acolo voi face cornul lui David să înmugurească, am rânduit o lampă pentru unsul meu.

\VS{18}Cu rușine îi voi îmbrăca pe dușmanii lui, dar coroana lui va înflori peste el.

\par }


\PsalmChap{133}{\PP \par }
{\SH O cântare a treptelor, a lui David.
\VerseOne{1}Iată, ce bine și ce plăcut este să locuiască frații împreună în unitate!

\VS{2}Este ca untdelemnul, prețios pe cap, care a curs în jos pe barbă, (pe barba lui Aaron), care a curs până la poalele hainelor lui;

\VS{3}Ca roua Hermonului și ca roua care a coborât pe munții Sionului; căci acolo DOMNUL a poruncit binecuvântarea, viață pentru totdeauna.

\par }


\PsalmChap{134}{\PP \par }
{\SH O cântare a treptelor.
\VerseOne{1}Iată, binecuvântați pe DOMNUL, toți servitorii DOMNULUI, care stați noaptea în casa DOMNULUI.

\VS{2}Ridicați-vă mâinile în sanctuar și binecuvântați pe DOMNUL.

\VS{3}DOMNUL care a făcut cerul și pământul să te binecuvânteze din Sion.

\par }


\PsalmChap{135}{\PP \VerseOne{1}Lăudați pe DOMNUL. Lăudați numele DOMNULUI; lăudați-l servitori ai DOMNULUI.

\VS{2}Voi care stați în casa DOMNULUI, în curțile casei Dumnezeului nostru,

\VS{3}Lăudați pe DOMNUL, pentru că DOMNUL este bun; cântați laude numelui său, pentru că este plăcut.

\VS{4}Pentru că DOMNUL l-a ales pe Iacob pentru el însuși și Israelul pentru tezaurul lui deosebit.

\VS{5}Căci știu că DOMNUL este mare și că DOMNUL nostru este mai presus de toți dumnezeii.

\VS{6}Tot ce i-a plăcut DOMNULUI, aceea a făcut în cer și pe pământ, în mări și în toate locurile adânci.

\VS{7}El face aburii să se ridice de la marginile pământului; el face fulgere pentru ploaie; el aduce vântul din trezoreriile sale.

\VS{8}El care a lovit pe întâii născuți ai Egiptului, deopotrivă ai omului și ai vitei.

\VS{9}El care a trimis semne și minuni în mijlocul tău, Egiptule, asupra lui Faraon și asupra tuturor servitorilor lui.

\VS{10}El care a lovit națiuni mari și a ucis împărați puternici;

\VS{11}Pe Sihon, împăratul amoriților, și pe Og, împăratul Basanului, și toate împărățiile Canaanului,

\VS{12}Și a dat țara lor ca moștenire, o moștenire lui Israel, poporul său.

\VS{13}Numele tău, DOAMNE, dăinuiește pentru totdeauna; și amintirea ta, DOAMNE, din generație în generație.

\VS{14}Fiindcă DOMNUL va judeca poporul său și se va pocăi referitor la servitorii săi.

\VS{15}Idolii păgânilor sunt argint și aur, lucrarea mâinilor oamenilor.

\VS{16}Au guri, dar nu vorbesc; au ochi, dar nu văd;

\VS{17}Au urechi, dar nu aud; nici nu este vreo suflare în gurile lor.

\VS{18}Cei ce îi fac sunt asemenea lor; așa este fiecare ce se încrede în ei.

\VS{19}Binecuvântați pe DOMNUL, casă a lui Israel; binecuvântați pe DOMNUL, casă a lui Aaron;

\VS{20}Binecuvântați pe DOMNUL, casă a lui Levi; voi, care vă temeți de DOMNUL, binecuvântați pe DOMNUL.

\VS{21}Binecuvântat fie din Sion DOMNUL, care locuiește la Ierusalim. Lăudați pe DOMNUL.




\par }\PsalmChap{136}{\PP \VerseOne{1}Aduceți mulțumiri DOMNULUI, căci este bun, că a lui milă dăinuiește pentru totdeauna.

\VS{2}Aduceți mulțumiri Dumnezeului dumnezeilor, că a lui milă dăinuiește pentru totdeauna.

\VS{3}Aduceți mulțumiri Domnului domnilor, că a lui milă dăinuiește pentru totdeauna.

\VS{4}Lui, care singur face mari minuni; că a lui milă dăinuiește pentru totdeauna.

\VS{5}Lui, care prin înțelepciune a făcut cerurile; că a lui milă dăinuiește pentru totdeauna.

\VS{6}Lui, care a întins pământul deasupra apelor; că a lui milă dăinuiește pentru totdeauna.

\VS{7}Lui, care a făcut mari luminători; că a lui milă dăinuiește pentru totdeauna.

\VS{8}Soarele să stăpânească ziua; că a lui milă dăinuiește pentru totdeauna.

\VS{9}Luna și stelele să stăpânească noaptea; că a lui milă dăinuiește pentru totdeauna.

\VS{10}Lui, care a lovit Egiptul în întâii lor născuți; că a lui milă dăinuiește pentru totdeauna;

\VS{11}Și a scos pe Israel dintre ei; că a lui milă dăinuiește pentru totdeauna;

\VS{12}Cu mână puternică și cu braț întins; că a lui milă dăinuiește pentru totdeauna.

\VS{13}Lui, care a despărțit Marea Roșie în două; că a lui milă dăinuiește pentru totdeauna.

\VS{14}Și a făcut pe Israel să treacă prin mijlocul acesteia; că a lui milă dăinuiește pentru totdeauna.

\VS{15}Dar a doborât pe Faraon și oștirea lui în Marea Roșie; că a lui milă dăinuiește pentru totdeauna.

\VS{16}Lui, care și-a condus poporul prin pustie; că a lui milă dăinuiește pentru totdeauna.

\VS{17}Lui, care a lovit împărați mari; că a lui milă dăinuiește pentru totdeauna.

\VS{18}Și a ucis împărați faimoși; că a lui milă dăinuiește pentru totdeauna.

\VS{19}Pe Sihon, împăratul Amoriților; că a lui milă dăinuiește pentru totdeauna;

\VS{20}Și pe Og, împăratul Basanului; că a lui milă dăinuiește pentru totdeauna.

\VS{21}Și a dat țara lor ca moștenire; că a lui milă dăinuiește pentru totdeauna.

\VS{22}Ca moștenire lui Israel, servitorul său; că a lui milă dăinuiește pentru totdeauna.

\VS{23}El, care și-a amintit de noi în starea noastră înjosită; că a lui milă dăinuiește pentru totdeauna.

\VS{24}Și ne-a răscumpărat de la dușmanii noștri; că a lui milă dăinuiește pentru totdeauna.

\VS{25}El, care dă hrană la toată făptura; că a lui milă dăinuiește pentru totdeauna.

\VS{26}Aduceți mulțumiri Dumnezeului cerului, că a lui milă dăinuiește pentru totdeauna.




\par }\PsalmChap{137}{\PP \VerseOne{1}Lângă râurile Babilonului, acolo ne-am așezat, da, am plâns când ne-am amintit de Sion.

\VS{2}Ne-am atârnat harpele noastre în sălcii în mijlocul lor.

\VS{3}Pentru că acolo cei ce ne-au dus în captivitate ne cereau cântare; și cei ce ne-au risipit, ne cereau bucurie, spunând: Cântați-ne din cântările Sionului.

\VS{4}Cum să cântăm noi cântarea DOMNULUI într-o țară străină?

\VS{5}Dacă te voi uita, Ierusalime, dreapta mea să uite iscusința ei.

\VS{6}Dacă nu îmi voi aminti de tine, să mi se lipească limba de cerul gurii mele; dacă nu voi înălța Ierusalimul mai presus de bucuria mea dintâi.

\VS{7}Amintește-ți, DOAMNE, de copiii Edomului în ziua Ierusalimului; ei care au spus: Radeți-l, radeți-l, până la temeliile sale.

\VS{8}Fiică a Babilonului, sortită nimicirii; ferice de cel ce îți răsplătește așa cum ne-ai făcut tu nouă.

\VS{9}Ferice de cel ce ia și zdrobește pe micuții tăi de pietre.




\par }\PsalmChap{138}{\PP \par }
{\SH Un psalm al lui David.
\VerseOne{1}Te voi lăuda cu întreaga mea inimă; înaintea dumnezeilor îți voi cânta laudă.

\VS{2}Mă voi închina spre templul tău sfânt și voi lăuda numele tău pentru bunătatea ta iubitoare și pentru adevărul tău, pentru că ai preamărit cuvântul tău mai presus de tot numele tău.

\VS{3}În ziua când am strigat mi-ai răspuns și m-ai întărit cu tărie în sufletul meu.

\VS{4}Toți împărații pământului te vor lăuda, DOAMNE, când vor auzi cuvintele gurii tale.

\VS{5}Da, vor cânta în căile DOMNULUI, căci mare este gloria DOMNULUI.

\VS{6}Deși DOMNUL este înălțat, totuși respectă pe cei umili, dar pe cei mândri îi cunoaște de departe.

\VS{7}Deși umblu în mijlocul tulburării, mă vei înviora; îți vei întinde mâna împotriva furiei dușmanilor mei, și dreapta ta mă va salva.

\VS{8}DOMNUL va desăvârși ceea ce este pentru mine; mila ta, DOAMNE, dăinuiește pentru totdeauna; nu părăsi lucrările propriilor tale mâini.

\par }


\PsalmChap{139}{\PP \par }
{\SH Mai marelui muzician, un psalm al lui David.
\VerseOne{1}DOAMNE, tu m-ai cercetat și m-ai cunoscut.

\VS{2}Tu știi când mă așez și când mă ridic, de departe îmi pricepi gândul.

\VS{3}Îmi cercetezi cărarea și culcarea și cunoști toate căile mele.

\VS{4}Căci încă nu este cuvânt pe limba mea, dar, iată, DOAMNE, tu îl cunoști în întregime.

\VS{5}Tu m-ai înconjurat pe dinapoi și pe dinainte și ți-ai pus mâna peste mine.

\VS{6}O astfel de cunoaștere este prea minunată pentru mine; este înaltă, nu pot ajunge până la ea.

\VS{7}Unde să mă duc de la duhul tău? Sau unde să fug de la prezența ta?

\VS{8}Dacă mă urc în cer, tu ești acolo; dacă îmi fac patul în iad, iată, tu ești acolo.

\VS{9}Dacă iau aripile zorilor să locuiesc la marginile cele mai îndepărtate ale mării,

\VS{10}Chiar și acolo mâna ta mă va conduce și dreapta ta mă va susține.

\VS{11}Dacă spun: Negreșit întunericul mă va acoperi, atunci noaptea va fi lumină în jurul meu.

\VS{12}Da, întunericul nu se ascunde de tine; și noaptea strălucește ca ziua; întunericul și lumina sunt amândouă la fel pentru tine.

\VS{13}Fiindcă mi-ai întocmit rărunchii; tu m-ai acoperit în pântecele mamei mele.

\VS{14}Te voi lăuda, pentru că m-ai făcut în mod înfricoșător și admirabil; minunate sunt lucrările tale; și sufletul meu o știe foarte bine.

\VS{15}Oasele mele nu au fost ascunse de tine, când am fost făcut în tăinicie și țesut ca o broderie în părțile cele mai de jos ale pământului.

\VS{16}Ochii tăi m-au văzut când nu eram decât un făt neformat; și în cartea ta au fost scrise toate membrele mele, care continuu au fost modelate, când încă niciunul dintre ele nu era.

\VS{17}Cât de prețioase îmi sunt gândurile tale, Dumnezeule! Cât de mare este numărul lor!

\VS{18}Dacă le-aș număra, ele sunt mai multe la număr decât nisipul; când mă trezesc, sunt tot cu tine.

\VS{19}Da, vei ucide pe cel stricat, Dumnezeule; de aceea plecați de la mine, oamenilor sângeroși.

\VS{20}Pentru că ei vorbesc stricat împotriva ta și dușmanii tăi iau numele tău în deșert.

\VS{21}Nu îi urăsc eu, DOAMNE, pe cei ce te urăsc? Și nu mă mâhnesc pe cei ce se ridică împotriva ta?

\VS{22}Îi urăsc cu o ură desăvârșită, îi socotesc dușmanii mei.

\VS{23}Cercetează-mă, Dumnezeule, și cunoaște-mi inima; încearcă-mă și cunoaște-mi gândurile;

\VS{24}Și vezi dacă este vreo cale stricată în mine și condu-mă pe calea veșnică.

\par }


\PsalmChap{140}{\PP \par }
{\SH Mai marelui muzician, un psalm al lui David.
\VerseOne{1}Scapă-mă, DOAMNE, de omul rău; păzește-mă de omul violent,

\VS{2}Care își închipuie ticăloșii în inimă; continuu se adună pentru război.

\VS{3}Și-au ascuțit limbile ca un șarpe; veninul viperei este sub buzele lor. Selah.

\VS{4}Păzește-mă, DOAMNE, de mâinile celui stricat; protejează-mă de omul violent, de cei care au plănuit să doboare umbletele mele.

\VS{5}Cei mândri mi-au ascuns o capcană și funii; au întins o plasă pe cale; mi-au pus curse. Selah.

\VS{6}Eu i-am spus DOMNULUI: Tu ești Dumnezeul meu, ascultă vocea cererilor mele, DOAMNE.

\VS{7}DUMNEZEULE, Doamne, tăria salvării mele, mi-ai acoperit capul în ziua bătăliei.

\VS{8}Nu împlini, DOAMNE, dorințele celui stricat; nu duce mai departe planul lui stricat, pentru a nu se înălța. Selah.

\VS{9}Cât despre capul celor ce mă înconjoară, să îi acopere ticăloșia propriilor lor buze.

\VS{10}Să cadă cărbuni aprinși peste ei; să fie aruncați în foc; în gropi adânci, ca să nu se ridice din nou.

\VS{11}Nu lăsa pe bărbatul vorbitor de rău să fie întemeiat pe pământ; răul va vâna pe omul violent pentru a-l doborî.

\VS{12}Știu că DOMNUL va susține cauza celui nenorocit și dreptul celor săraci.

\VS{13}Da, cei drepți vor aduce mulțumiri numelui tău; cei integri vor locui în prezența ta.

\par }


\PsalmChap{141}{\PP \par }
{\SH Un psalm al lui David.
\VerseOne{1}DOAMNE, strig către tine, grăbește-te înspre mine; deschide urechea la vocea mea, când strig către tine.

\VS{2}Să se îndrepte rugăciunea mea înaintea ta ca tămâia; și înălțarea mâinilor mele ca sacrificiul de seară.

\VS{3}Pune o gardă, DOAMNE, înaintea gurii mele; păzește ușa buzelor mele.

\VS{4}Nu înclina inima mea la niciun lucru rău, pentru a face fapte stricate cu oameni care lucrează nelegiuire, și nu mă lăsa să mănânc din lucrurile lor plăcute.

\VS{5}Să mă lovească cel drept, va fi bunătate; și să mă mustre, va fi untdelemn ales, care nu îmi va sparge capul; căci rugăciunea mea de asemenea va fi continuă în nenorocirile lor.

\VS{6}Când judecătorii lor vor fi doborâți în locuri stâncoase, vor auzi cuvintele mele, căci ele sunt dulci.

\VS{7}Oasele noastre sunt împrăștiate la gura mormântului, ca și când cineva taie și despică lemne pe pământ.

\VS{8}Dar ochii mei sunt spre tine, DUMNEZEULE, Doamne; în tine este încrederea mea; nu lăsa sufletul meu pustiit.

\VS{9}Păzește-mă de capcanele pe care le-au pus pentru mine și de cursele lucrătorilor nelegiuirii.

\VS{10}Să cadă cei stricați în propriile lor plase, în timp ce eu deodată scap.

\par }


\PsalmChap{142}{\PP \par }
{\SH Maschil al lui David; când era în peșteră: o rugăciune.
\VerseOne{1}Cu vocea mea am strigat către DOMNUL; cu vocea mea mi-am făcut cererea către DOMNUL.

\VS{2}Mi-am vărsat plângerea înaintea lui; am arătat înaintea lui tulburarea mea.

\VS{3}Când duhul meu a fost copleșit înăuntrul meu, atunci ai cunoscut cărarea mea. În calea pe care am umblat, ei au pus pe ascuns o capcană pentru mine.

\VS{4}M-am uitat la dreapta mea și am privit, dar nu a fost niciun om care să mă cunoască, mi-a lipsit locul de scăpare; nimeni nu s-a îngrijit de sufletul meu.

\VS{5}Am strigat către tine, DOAMNE, am spus: Tu ești locul meu de scăpare și partea mea în țara celor vii.

\VS{6}Dă atenție strigătului meu, pentru că am fost foarte înjosit, eliberează-mă de persecutorii mei, căci sunt mai puternici decât mine.

\VS{7}Scoate sufletul meu din închisoare, ca să laud numele tău, cei drepți mă vor înconjura, căci îmi vei face mult bine.

\par }


\PsalmChap{143}{\PP \par }
{\SH Un psalm al lui David.
\VerseOne{1}Ascultă rugăciunea mea, DOAMNE, deschide urechea la cererile mele, răspunde-mi în credincioșia și în dreptatea ta.

\VS{2}Și nu intra la judecată cu servitorul tău, pentru că înaintea ta niciun om viu nu va fi declarat drept.

\VS{3}Pentru că dușmanul mi-a persecutat sufletul; mi-a doborât viața la pământ; m-a făcut să locuiesc în întuneric, ca pe cei ce sunt demult morți.

\VS{4}De aceea este duhul meu copleșit înăuntrul meu; inima îmi este pustie în mine.

\VS{5}Îmi amintesc zilele din vechime; meditez la toate lucrările tale; cuget la lucrarea mâinilor tale.

\VS{6}Îmi întind mâinile spre tine, sufletul meu însetează după tine, ca un pământ însetat. Selah.

\VS{7}Grăbește să mă asculți, DOAMNE, duhul meu se sfârșește, nu îți ascunde fața de la mine, ca nu cumva să fiu asemenea celor ce coboară în groapă.

\VS{8}Fă-mă să aud bunătatea ta iubitoare dimineața, pentru că în tine mă încred; fă-mă să cunosc calea în care ar trebui să umblu, căci îmi înalț sufletul spre tine.

\VS{9}Scapă-mă, DOAMNE, de dușmanii mei, eu fug la tine pentru a mă ascunde.

\VS{10}Învață-mă să fac voia ta, pentru că tu ești Dumnezeul meu, duhul tău este bun; condu-mă în țara integrității.

\VS{11}Dă-mi viață, DOAMNE, pentru numele tău, pentru dreptatea ta scoate-mi sufletul din tulburare.

\VS{12}Și în mila ta stârpește pe dușmanii mei și nimicește-i pe toți cei ce îmi chinuiesc sufletul, căci eu sunt servitorul tău.

\par }


\PsalmChap{144}{\PP \par }
{\SH Un psalm al lui David.
\VerseOne{1}Binecuvântat fie DOMNUL, tăria mea, care îmi deprinde mâinile la război și degetele mele la luptă.

\VS{2}Bunătatea mea și fortăreața mea; turnul meu înalt și eliberatorul meu; scutul meu și cel în care mă încred, care îmi supune poporul sub mine.

\VS{3}DOAMNE, ce este omul, ca să iei cunoștință de el! Sau fiul omului, ca să ții seama de el!

\VS{4}Omul este asemănător deșertăciunii, zilele lui sunt ca o umbră care trece.

\VS{5}DOAMNE pleacă-ți cerurile și coboară; atinge munții și vor fumega.

\VS{6}Aruncă fulger și împrăștie-i, trage săgețile tale și nimicește-i.

\VS{7}Întinde-ți mâna din înălțime; scapă-mă și eliberează-mă din ape mari, din mâna copiilor străini,

\VS{8}A căror gură vorbește deșertăciune și dreapta lor este o dreaptă a falsității.

\VS{9}Dumnezeule, eu îți voi cânta o cântare nouă, pe psalterion și pe un instrument cu zece coarde îți voi cânta laude.

\VS{10}El dă salvare împăraților, el eliberează pe David, servitorul său, de sabia care rănește.

\VS{11}Scapă-mă și eliberează-mă din mâna copiilor străini, a căror gură vorbește deșertăciune și dreapta lor este o dreaptă a falsității;

\VS{12}Pentru ca fiii noștri să fie ca plante ce cresc în tinerețea lor; fiicele noastre să fie ca pietre unghiulare, lustruite în asemănarea unui palat;

\VS{13}Ca grânarele noastre să fie pline, dând tot felul de provizii; ca oile noastre să nască mii și zeci de mii în străzile noastre;

\VS{14}Ca boii noștri să fie tari să muncească; să nu fie nicio ruptură, nicio ieșire; ca să nu fie plângere în străzile noastre.

\VS{15}Ferice de acel popor, care este astfel; da, ferice de acel popor, al cărui Dumnezeu este DOMNUL.

\par }


\PsalmChap{145}{\PP \par }
{\SH Psalmul de laudă al lui David.
\VerseOne{1}Te voi preamări, Dumnezeul meu, împărate! Și voi binecuvânta numele tău pentru totdeauna și întotdeauna.

\VS{2}În fiecare zi te voi binecuvânta; și voi lăuda numele tău pentru totdeauna și întotdeauna.

\VS{3}Mare este DOMNUL și demn de a fi mult lăudat; și măreția sa este de nepătruns.

\VS{4}O generație va lăuda lucrările tale alteia și va vesti faptele tale puternice.

\VS{5}Voi vorbi despre glorioasa onoare a maiestății tale și despre lucrările tale minunate.

\VS{6}Și oamenii vor vorbi despre puterea înfricoșătoarelor tale fapte și eu voi vesti măreția ta.

\VS{7}Ei vor rosti mult amintirea marii tale bunătăți și vor cânta despre dreptatea ta.

\VS{8}DOMNUL este cu har și plin de compasiune, încet la mânie și mare în milă.

\VS{9}DOMNUL este bun cu toți și îndurările lui blânde sunt peste toate lucrările sale.

\VS{10}Toate lucrările tale te vor lăuda, DOAMNE; și sfinții tăi te vor binecuvânta.

\VS{11}Ei vor vorbi despre gloria împărăției tale și vor istorisi puterea ta,

\VS{12}Pentru a face cunoscute fiilor oamenilor faptele lui puternice și maiestatea glorioasă a împărăției sale.

\VS{13}Împărăția ta este o împărăție veșnică și stăpânirea ta dăinuiește din generație în generație.

\VS{14}DOMNUL susține pe toți cei ce cad și ridică pe toți cei ce sunt încovoiați.

\VS{15}Ochii tuturor te așteaptă; și tu le dai mâncarea la timpul cuvenit.

\VS{16}Tu îți deschizi mâna și saturi dorința fiecărui lucru viu.

\VS{17}DOMNUL este drept în toate căile sale și sfânt în toate lucrările sale.

\VS{18}DOMNUL este aproape de toți cei ce îl cheamă, de toți cei ce îl cheamă în adevăr.

\VS{19}El va împlini dorința celor ce se tem de el, el de asemenea va asculta strigătul lor și îi va salva.

\VS{20}DOMNUL păstrează pe toți cei ce îl iubesc, dar pe toți stricații îi va nimici.

\VS{21}Gura mea va vorbi lauda DOMNULUI; și să binecuvânteze toată făptura numele lui sfânt pentru totdeauna și întotdeauna.

\par }


\PsalmChap{146}{\PP \VerseOne{1}Lăudați pe DOMNUL. Laudă pe DOMNUL, suflete al meu.

\VS{2}Cât timp trăiesc voi lăuda pe DOMNUL, voi cânta laude Dumnezeului meu cât voi fi.

\VS{3}Nu vă puneți încrederea în prinți, nici în fiul omului, în care nu este ajutor.

\VS{4}Suflarea lui iese, el se întoarce în pământul lui; chiar în ziua aceea gândurile lui pier.

\VS{5}Ferice de cel ce are pe Dumnezeul lui Iacob ca ajutor al său, a cărui speranță este în DOMNUL Dumnezeul său;

\VS{6}Care a făcut cerul și pământul, marea și tot ce este în ea, care ține adevărul pentru totdeauna.

\VS{7}Care face judecată pentru cei oprimați, care dă mâncare celor flămânzi. DOMNUL dezleagă prizonierii;

\VS{8}DOMNUL deschide ochii orbilor, DOMNUL ridică pe cei încovoiați; DOMNUL iubește pe cei drepți;

\VS{9}DOMNUL păzește pe străini; el ușurează pe cel fără tată și pe văduvă, dar calea celor stricați o răstoarnă.

\VS{10}DOMNUL va domni pentru totdeauna, chiar Dumnezeul tău, Sioane, din generație în generație. Lăudați pe DOMNUL.




\par }\PsalmChap{147}{\PP \VerseOne{1}Lăudați pe DOMNUL, pentru că este bine a cânta laude Dumnezeului nostru, pentru că este plăcut; și lauda este cuvenită.

\VS{2}DOMNUL zidește Ierusalimul, adună pe proscrișii lui Israel.

\VS{3}El vindecă pe cei cu inima frântă și le leagă rănile.

\VS{4}El socotește numărul stelelor, el le cheamă pe toate pe numele lor.

\VS{5}Mare este Domnul nostru și mare în putere, înțelegerea lui este infinită.

\VS{6}DOMNUL înalță pe cei umili, el aruncă pe cei stricați la pământ.

\VS{7}Cântați DOMNULUI cu mulțumire; cântați laudă pe harpă, Dumnezeului nostru,

\VS{8}Care acoperă cerul cu nori, care pregătește ploaie pentru pământ, care face să crească iarbă pe munți.

\VS{9}Dă vitei mâncarea ei și corbilor tineri care strigă.

\VS{10}El nu găsește plăcere în tăria calului, el nu are plăcere în picioarele unui om.

\VS{11}DOMNUL își găsește plăcerea în cei ce se tem de el, în cei ce speră în mila lui.

\VS{12}Laudă pe DOMNUL, Ierusalime; laudă pe Dumnezeul tău, Sioane.

\VS{13}Căci el a întărit zăvoarele porților tale; el a binecuvântat pe copiii tăi în mijlocul tău.

\VS{14}El dă pace între granițele tale și te satură cu grăsimea grâului.

\VS{15}El trimite porunca lui pe pământ, cuvântul lui aleargă foarte repede.

\VS{16}El dă zăpadă ca lâna, el împrăștie bruma ca cenușa.

\VS{17}El își aruncă gheața ca îmbucături, cine poate sta înaintea frigului său?

\VS{18}El trimite cuvântul său și le topește, el face ca vânturile sale să sufle și apele curg.

\VS{19}El arată cuvântul său lui Iacob, statutele sale și judecățile sale lui Israel.

\VS{20}El nu s-a purtat astfel cu nicio națiune; iar judecățile sale, ei nu le-au cunoscut. Lăudați pe DOMNUL.




\par }\PsalmChap{148}{\PP \VerseOne{1}Lăudați pe DOMNUL. Lăudați pe DOMNUL voi cei din ceruri, lăudați-l în înălțimi.

\VS{2}Lăudați-l toți îngerii lui, lăudați-l toate oștirile lui.

\VS{3}Lăudați-l soare și lună, lăudați-l toate stelele luminii.

\VS{4}Lăudați-l ceruri ale cerurilor și ape care sunteți deasupra cerurilor.

\VS{5}Să laude numele DOMNULUI, pentru că el a poruncit și au fost create.

\VS{6}El de asemenea le-a întemeiat pentru totdeauna și întotdeauna, a dat o hotărâre care nu va trece.

\VS{7}De pe pământ lăudați pe DOMNUL, voi dragoni și toate adâncurile,

\VS{8}Foc și grindină, zăpadă și abur, vârtej de vânt care împlinești cuvântul său,

\VS{9}Munți și toate dealurile, pomi roditori și toți cedrii,

\VS{10}Fiare și toate vitele; târâtoare și păsări zburătoare;

\VS{11}Împărați ai pământului și toate popoarele, prinți și toți judecătorii pământului,

\VS{12}Deopotrivă tineri și tinere, bătrâni și copii;

\VS{13}Să laude numele DOMNULUI, pentru că doar numele lui este măreț; gloria lui este deasupra pământului și a cerului.

\VS{14}El de asemenea înalță cornul poporului său, lauda tuturor sfinților săi, a copiilor lui Israel, un popor aproape de el. Lăudați pe DOMNUL.




\par }\PsalmChap{149}{\PP \VerseOne{1}Lăudați pe DOMNUL. Cântați DOMNULUI o cântare nouă, și lauda lui în adunarea sfinților.

\VS{2}Să se bucure Israel în cel ce l-a făcut; să se bucure copiii Sionului în Împăratul lor.

\VS{3}Să laude numele lui cu dans, să îi cânte laude cu tamburina și harpa.

\VS{4}Căci DOMNUL își găsește plăcerea în popor, va înfrumuseța pe cei umili cu salvare.

\VS{5}Să se bucure sfinții în glorie, să cânte cu voce tare în paturile lor.

\VS{6}Să fie laudele înalte ale lui Dumnezeu în gura lor și o sabie cu două tăișuri în mâna lor,

\VS{7}Pentru a împlini răzbunare asupra păgânilor și pedepse asupra popoarelor.

\VS{8}Să lege pe împărații lor cu lanțuri și pe nobilii lor cu cătușe de fier;

\VS{9}Pentru a împlini judecata scrisă împotriva lor; această onoare o au toți sfinții lui. Lăudați pe DOMNUL.




\par }\PsalmChap{150}{\PP \VerseOne{1}Lăudați pe DOMNUL. Lăudați pe Dumnezeu în sanctuarul său, lăudați-l în întinderea cerului puterii sale.

\VS{2}Lăudați-l pentru puternicele sale fapte, lăudați-l conform alesei sale măreții.

\VS{3}Lăudați-l cu sunetul trâmbiței, lăudați-l cu psalterionul și harpa.

\VS{4}Lăudați-l cu tamburină și dans, lăudați-l cu instrumente cu coarde și instrumente de suflat.

\VS{5}Lăudați-l pe chimvale răsunătoare, lăudați-l pe chimvale înalt răsunătoare.

\VS{6}Să laude pe DOMNUL fiecare lucru ce are suflare. Lăudați pe DOMNUL.


\par }