\NormalFont\ShortTitle{Iacov}

{\MT Iacov



\par }\ChapOne{1}{\PP \VerseOne{1}Iacov, rob al lui Dumnezeu și al Domnului Isus Cristos, celor douăsprezece triburi care sunt împrăștiate: Salutare!

\VS{2}Socotiți totul a fi bucurie, frații mei, când cădeți în diverse ispitiri,

\VS{3}Știind că încercarea credinței voastre lucrează răbdare.

\VS{4}Dar lăsați răbdarea să își aibă lucrarea desăvârșită, ca să fiți desăvârșiți și întregi, nefiind lipsiți în nimic.

\VS{5}Dar dacă unuia dintre voi îi lipsește înțelepciunea, să o ceară de la Dumnezeu, care dă tuturor cu generozitate și nu reproșează, și îi va fi dată.

\VS{6}Dar să ceară în credință, neclătinându-se în nimic. Pentru că cel ce se clatină seamănă cu un val al mării împins de vânt și aruncat încoace și încolo.

\VS{7}De aceea să nu gândească omul acela că va primi ceva de la Domnul.

\VS{8}Un om șovăitor este nestatornic în toate căile lui.

\VS{9}Dar să se bucure fratele de rând în aceea că el este înălțat.

\VS{10}Iar bogatul în aceea că este înjosit, pentru că va trece ca floarea ierbii.

\VS{11}Fiindcă a răsărit soarele cu arșița și usucă iarba și floarea ei cade și frumusețea înfățișării ei piere: astfel și bogatul se va ofili în căile lui.

\VS{12}Binecuvântat este omul care îndură ispita, pentru că, după ce este încercat, va primi coroana vieții, pe care a promis-o Domnul celor ce îl iubesc.

\VS{13}Să nu spună cineva când este ispitit: Sunt ispitit de Dumnezeu. Fiindcă Dumnezeu nu poate fi ispitit de rău, nici nu ispitește el pe nimeni,

\VS{14}Ci fiecare este ispitit, când este atras de propria lui poftă și ademenit.

\VS{15}Apoi, după ce pofta a conceput, naște păcat; iar păcatul, odată înfăptuit, naște moarte.

\VS{16}Nu vă rătăciți preaiubiții mei frați!

\VS{17}Fiecare dar bun și fiecare dar desăvârșit este de sus, coborând de la Tatăl luminilor, la care nu este schimbare, nici umbră de întoarcere.

\VS{18}Din voia lui ne-a născut el prin cuvântul adevărului, ca să fim un anumit fel de prime roade ale creaturilor sale.

\VS{19}De aceea, preaiubiții mei frați, fiecare om să fie grăbit la auzire, încet la vorbire, încet la furie;

\VS{20}Fiindcă furia unui om nu lucrează dreptatea lui Dumnezeu.

\VS{21}De aceea puneți deoparte toată murdăria și revărsarea răutății și primiți cu blândețe cuvântul altoit, care este în stare să vă salveze sufletele.

\VS{22}Fiți așadar înfăptuitori ai cuvântului și nu doar ascultători ai lui, înșelându-vă pe voi înșivă.

\VS{23}Pentru că dacă vreunul este ascultător al cuvântului și nu înfăptuitor, el este asemănător unui om care își privește fața naturală în oglindă;

\VS{24}Fiindcă se privește pe sine însuși și pleacă și uită imediat ce fel de om era.

\VS{25}Dar oricine privește cu atenție în legea desăvârșită a libertății și continuă în ea, el, nefiind un ascultător uituc, ci un înfăptuitor al faptei, acesta va fi binecuvântat în fapta lui.

\VS{26}Dacă cineva printre voi pare să fie religios și nu își înfrânează limba, ci își înșală inima, religia acestuia este deșartă.

\VS{27}Religia pură și neîntinată înaintea lui Dumnezeul și Tatăl este aceasta: A cerceta pe cei fără tată și văduve în nenorocirea lor, și a se ține pe sine însuși nepătat de lume.




\par }\Chap{2}{\PP \VerseOne{1}Frații mei, să nu aveți credința Domnului nostru Isus Cristos, Domn al gloriei, fiind părtinitori.

\VS{2}Căci dacă în adunarea voastră ar intra un om cu un inel de aur, în haină strălucitoare, și ar intra și un sărac în haină murdară,

\VS{3}Și ați avea respect față de cel care poartă haina strălucitoare și i-ați spune: Așază-te aici în loc bun; și i-ați spune săracului: Tu stai acolo în picioare, sau, Așază-te aici sub sprijinul piciorului meu,

\VS{4}Nu deveniți atunci părtinitori în voi înșivă și judecători ai gândurilor rele?

\VS{5}Dați ascultare preaiubiții mei frați: Nu a ales Dumnezeu pe săracii acestei lumi, să fie bogați în credință și moștenitori ai împărăției pe care a promis-o celor ce îl iubesc?

\VS{6}Dar voi îl disprețuiați pe cel sărac. Nu bogații vă oprimă și vă târăsc înaintea scaunelor de judecată?

\VS{7}Nu blasfemiază ei acel nume virtuos cu care sunteți chemați?

\VS{8}Dacă într-adevăr împliniți legea împărătească conform scripturii: Să iubești pe aproapele tău ca pe tine însuți, bine faceți;

\VS{9}Dar dacă arătați părtinire, comiteți păcat și sunteți condamnați de lege ca și călcători ai legii.

\VS{10}Fiindcă oricine va ține toată legea și totuși se poticnește într-un punct, este vinovat de toate.

\VS{11}Fiindcă cel ce a spus: Să nu comiți adulter, a spus de asemenea: Să nu ucizi. Iar dacă nu comiți adulter, dar ucizi, te faci călcător al legii.

\VS{12}Astfel să vorbiți și astfel să faceți, ca unii care vor fi judecați prin legea libertății,

\VS{13}Fiindcă pentru cel ce nu a arătat milă judecata va fi fără milă; și mila se bucură asupra judecății.

\VS{14}Care este folosul, frații mei, dacă cineva spune că are credință și nu are fapte? Poate această credință să îl salveze?

\VS{15}Și dacă un frate sau o soră sunt goi și lipsiți de mâncarea zilnică,

\VS{16}Iar unul dintre voi ar spune acestora: Plecați în pace, încălziți-vă și săturați-vă, dar nu ați da acestora cele necesare trupului, ce folos?

\VS{17}Așa și credința, dacă nu are fapte, este moartă, fiind singură.

\VS{18}Dar va spune cineva: Tu ai credință și eu am fapte; arată-mi credința ta fără faptele tale și eu îți voi arăta credința mea prin faptele mele.

\VS{19}Tu crezi că este un singur Dumnezeu; bine faci; și dracii cred și tremură.

\VS{20}Dorești dar să știi, omule deșert, că este moartă credința despărțită de fapte?

\VS{21}Avraam, tatăl nostru, nu prin fapte a fost declarat drept, când a oferit pe fiul său, Isaac, pe altar?

\VS{22}Vezi cum credința lucra împreună cu faptele lui, și prin fapte, credința a fost desăvârșită?

\VS{23}Și a fost împlinită scriptura care spune: Avraam l-a crezut pe Dumnezeu și aceasta i s-a atribuit pentru dreptate; și a fost numit prietenul lui Dumnezeu.

\VS{24}Vedeți așadar cum prin fapte este declarat drept omul și nu doar prin credință.

\VS{25}Tot așa și curva Rahab, nu prin fapte a fost declarată dreaptă, când a primit mesagerii și i-a trimis afară pe altă cale?

\VS{26}Căci după cum trupul despărțit de duh este mort, tot așa și credința despărțită de fapte este moartă.




\par }\Chap{3}{\PP \VerseOne{1}Frații mei, nu fiți mulți învățători, știind că vom primi condamnarea mai mare.

\VS{2}Fiindcă toți ne poticnim în multe. Dacă cineva nu se poticnește în cuvânt, el este un om desăvârșit, în stare să își înfrâneze, de asemenea, tot trupul.

\VS{3}Iată, punem frâie în gurile cailor, ca să asculte de noi și le conducem tot trupul.

\VS{4}Iată, și corăbiile, oricât de mari ar fi și purtate sub vânturi violente, totuși sunt conduse cu o cârmă foarte mică, oriîncotro dorește cârmaciul.

\VS{5}Astfel și limba este un membru mic și se fălește cu lucruri mari. Iată, un foc mic ce lucru mare aprinde!

\VS{6}Și limba este un foc, o lume a nedreptății; astfel este limba printre membrele noastre; întinează tot trupul și aprinde cursul naturii; și este aprinsă de iad.

\VS{7}Căci fiecare gen de fiare și de păsări și de șerpi și de lucruri din mare, se îmblânzește și a fost îmblânzit de omenire,

\VS{8}Dar limba, niciun om nu o poate îmblânzi; este un rău de nestăpânit, plină de otravă mortală.

\VS{9}Cu ea binecuvântăm pe Dumnezeu, adică pe Tatăl; și cu ea blestemăm pe oameni, care sunt făcuți după asemănarea lui Dumnezeu.

\VS{10}Din aceeași gură iese și binecuvântare și blestem. Frații mei, acestea nu ar trebui să fie astfel!

\VS{11}Revarsă cumva izvorul din același loc și apă dulce și amară?

\VS{12}Frații mei, poate smochinul să dea măsline? Sau vița, smochine? Astfel niciun izvor nu dă și apă sărată și dulce.

\VS{13}Cine este înțelept și înzestrat cu pricepere dintre voi? Să demonstreze, dintr-o bună purtare, faptele lui cu blândețea înțelepciunii!

\VS{14}Dar dacă aveți invidie amară și ceartă în inimile voastre, nu vă lăudați și nu mințiți împotriva adevărului.

\VS{15}Înțelepciunea aceasta nu coboară de sus, ci este pământească, senzuală, drăcească.

\VS{16}Fiindcă unde este invidie și ceartă, este confuzie și fiecare lucrare rea.

\VS{17}Dar înțelepciunea de sus este întâi pură, apoi pașnică, blândă, ușor de abordat, plină de milă și de roade bune, imparțială și fără fățărnicie.

\VS{18}Iar rodul dreptății este semănat în pace de cei ce fac pace.




\par }\Chap{4}{\PP \VerseOne{1}De unde vin lupte și certuri între voi? Oare nu de acolo din poftele voastre care se războiesc în membrele voastre?

\VS{2}Poftiți și nu aveți; ucideți și invidiați și nu puteți obține; vă certați și vă luptați, totuși nu aveți, pentru că nu cereți.

\VS{3}Cereți și nu primiți, pentru că cereți în mod greșit, ca să risipiți pentru poftele voastre.

\VS{4}Adulteri și adultere, nu știți că prietenia lumii este dușmănie cu Dumnezeu? De aceea oricine dorește să fie prieten al lumii este dușmanul lui Dumnezeu.

\VS{5}Gândiți că în zadar spune scriptura: Duhul care locuiește în noi poftește spre invidie?

\VS{6}Însă el dă mai mult har. De aceea spune: Dumnezeu se opune celor mândri, dar dă har celor umili.

\VS{7}Supuneți-vă așadar lui Dumnezeu. Împotriviți-vă diavolului și va fugi de la voi!

\VS{8}Apropiați-vă de Dumnezeu și el se va apropia de voi. Curățiți-vă mâinile, păcătoșilor; și purificați-vă inimile, șovăitorilor!

\VS{9}Fiți pătrunși de durere și jeliți și plângeți; să vă fie râsul schimbat în jale și bucuria în întristare;

\VS{10}Umiliți-vă înaintea Domnului și el vă va înălța.

\VS{11}Nu vorbiți de rău unii pe alții, fraților. Cel ce vorbește de rău pe un frate și judecă pe fratele lui, vorbește de rău despre lege și judecă legea; dar dacă judeci legea, nu ești înfăptuitor al legii, ci judecător.

\VS{12}Este un singur legiuitor, care este în stare să salveze și să nimicească; cine ești tu care judeci pe altul?

\VS{13}Veniți acum, cei care spuneți: Astăzi sau mâine vom merge în cutare cetate și vom sta acolo un an și vom face comerț și vom câștiga;

\VS{14}De fapt nu știți ce va fi mâine. Fiindcă ce este viața voastră? Este doar un abur, care se arată puțin și apoi dispare.

\VS{15}Dimpotrivă, ar trebui să spuneți: Dacă Domnul voiește, vom trăi și vom face aceasta sau aceea.

\VS{16}Dar acum vă bucurați în lăudăroșiile voastre! Orice astfel de fală este rea.

\VS{17}De aceea aceluia care știe să facă binele și nu îl face, aceasta îi este păcat.




\par }\Chap{5}{\PP \VerseOne{1}Veniți acum, bogaților, plângeți și urlați din cauza nenorocirilor voastre care vor veni asupra voastră.

\VS{2}Bogățiile voastre au putrezit și hainele voastre sunt mâncate de molii.

\VS{3}Aurul și argintul vostru au ruginit; și rugina lor va fi o mărturie împotriva voastră și va mânca a voastră carne precum focul. V-ați strâns tezaure pentru zilele de pe urmă.

\VS{4}Iată, plata lucrătorilor care v-au secerat câmpurile, plată care a fost oprită de voi prin înșelăciune, strigă; și strigătele secerătorilor au intrat în urechile Domnului sabaot.

\VS{5}Ați trăit în plăceri pe pământ și în desfrâu; v-ați hrănit inimile, ca într-o zi de măcel.

\VS{6}Ați condamnat și ați ucis pe cel drept; el nu vi se opune.

\VS{7}De aceea fiți răbdători, fraților, până la venirea Domnului. Iată, agricultorul așteaptă rodul prețios al pământului și are îndelungă răbdare pentru acesta, până primește ploaie timpurie și târzie.

\VS{8}Fiți și voi răbdători, întăriți-vă inimile, pentru că venirea Domnului se apropie.

\VS{9}Nu purtați pică unii împotriva altora, fraților, ca nu cumva să fiți condamnați; iată, judecătorul stă în picioare la ușă.

\VS{10}Frații mei, luați ca exemplu de suferință și de răbdare pe profeții care au vorbit în numele Domnului.

\VS{11}Iată, noi îi numim fericiți pe cei ce îndură. Ați auzit despre răbdarea lui Iov și ați văzut deznodământul dat de Domnul, că Domnul este plin de compasiune și de milă.

\VS{12}Dar mai presus de toate, frații mei, nu jurați, nici pe cer, nici pe pământ, nici cu vreun alt jurământ; ci al vostru da să fie da, și nu să fie nu; ca nu cumva să cădeți în condamnare.

\VS{13}Este vreunul dintre voi în necaz? Să se roage. Este cineva vesel? Să cânte psalmi.

\VS{14}Este cineva dintre voi bolnav? Să cheme bătrânii bisericii și să se roage peste el, ungându-l cu untdelemn în numele Domnului.

\VS{15}Și rugăciunea credinței îl va salva pe cel bolnav și Domnul îl va ridica; și dacă a făcut păcate, îi vor fi iertate.

\VS{16}Mărturisiți-vă unii altora greșelile și rugați-vă unii pentru alții, ca să fiți vindecați. Mult poate rugăciunea ferventă și puternică a unui om drept.

\VS{17}Ilie era un om cu aceleași sentimente ca noi; și s-a rugat insistent să nu plouă și nu a plouat pe pământ trei ani și șase luni.

\VS{18}Și s-a rugat din nou și cerul a dat ploaie și pământul și-a dat rodul.

\VS{19}Fraților, dacă cineva dintre voi se rătăcește de la adevăr și cineva îl va întoarce,

\VS{20}Să știe el, că cel ce îl întoarce pe păcătos din rătăcirea căii lui va salva un suflet din moarte și va acoperi o mulțime de păcate.


\par }