\NormalFont\ShortTitle{Filimon}

{\MT Filimon



\par }\OneChap {\PP \VerseOne{1}Pavel, prizonier al lui Isus Cristos şi fratele nostru Timotei, lui Filimon preaiubitul şi conlucrătorul nostru,

\VS{2}Şi preaiubitei Apfia şi lui Arhip, soldat împreună cu noi, şi bisericii din casa ta:

\VS{3}Har vouă şi pace de la Dumnezeu Tatăl nostru şi de la Domnul Isus Cristos.

\VS{4}Mulţumesc Dumnezeului meu, amintind întotdeauna despre tine în rugăciunile mele,

\VS{5}Auzind despre dragostea ta şi credinţa pe care o ai faţă de Domnul Isus şi faţă de toţi sfinţii.

\VS{6}Astfel încât părtăşia credinţei tale să devină lucrătoare prin recunoaşterea oricărui lucru bun care este în voi, în Cristos Isus.

\VS{7}Fiindcă avem mare bucurie şi mângâiere datorită dragostei tale, fiindcă, frate, adâncurile sfinţilor s-au înviorat prin tine.

\VS{8}De aceea, măcar că am multă cutezanţă în Cristos să îţi poruncesc ce se cuvine,

\VS{9}Totuşi datorită dragostei, mai degrabă te implor, aşa cum sunt, bătrânul Pavel, iar acum şi prizonier al lui Isus Cristos.

\VS{10}Te implor pentru fiul meu, Onisim, pe care l-am născut în lanţurile mele,

\VS{11}Care odinioară îţi era nefolositor, dar acum folositor şi ţie şi mie,

\VS{12}Pe care ţi l-am trimis înapoi; tu, de aceea, primeşte-l pe el, care este adâncurile mele,

\VS{13}Pe care voiam să îl reţin cu mine, ca să îmi servească în locul tău în lanţurile evangheliei;

\VS{14}Dar nu am voit să fac nimic fără învoirea ta, pentru ca binele tău să nu fie ca din constrângere, ci de bunăvoie.

\VS{15}Fiindcă, probabil, de aceea s-a despărţit de tine, pentru un timp, ca să îl ai pentru totdeauna.

\VS{16}De acum nu ca rob, ci mai presus decât rob, un frate preaiubit mai ales mie şi cu cât mai mult ţie, deopotrivă în carne şi în Domnul?

\VS{17}De aceea dacă mă socoteşti partener, primeşte-l ca pe mine însumi.

\VS{18}Iar dacă te-a nedreptăţit sau îţi datorează ceva, pune aceasta în contul meu.

\VS{19}Eu, Pavel, am scris cu propria mea mână, eu voi plăti; ca să nu îţi spun că, peste toate, şi tu însuţi îmi eşti dator.

\VS{20}Da, frate, să am bucurie de la tine în Domnul; înviorează-mi adâncurile în Domnul.

\VS{21}Ţi-am scris încredinţat de ascultarea ta, ştiind că vei face chiar mai mult decât ce spun.

\VS{22}Dar totodată pregăteşte-mi de asemenea o locuinţă, fiindcă sunt încredinţat că prin rugăciunile voastre vă voi fi dăruit.

\VS{23}Te salută Epafra, părtaşul meu de închisoare în Cristos Isus,

\VS{24}Marcu, Aristarh, Dima, Luca, conlucrătorii mei.

\VS{25}Harul Domnului nostru Isus Cristos fie cu duhul vostru! Amin.


\par }